রোহিঙ্গা ইস্যু: ট্রাম্পের সহায়তা প্রত্যাশা করেন না শেখ হাসিনা | প্রিয়.কম\nরোহিঙ্গা ইস্যু: ট্রাম্পের সহায়তা প্রত্যাশা করেন না শেখ হাসিনা\nআমেরিকা আগেই ঘোষণা করেছে যে তারা শরনার্থীদের গ্রহণ করবে না। এরপর তার কাছে আর কি আশা করা যায়? বিশেষ করে ট্রাম্পের কাছে? তাহলে আমি তার কাছে এ বিষয়ে কেন জিজ্ঞেস করতে যাবো?\n১৯ সেপ্টেম্বর ২০১৭, সময় - ১২:৪৬\nরয়টার্সের সাথে সাক্ষাৎকারে প্রধানমন্ত্রী শেখ হাসিনা। ছবি: রয়টার্স\n(প্রিয়.কম) চলমান রোহিঙ্গা সংকটে মার্কিন প্রেসিডেন্ট ডোনাল্ড ট্রাম্পের কাছ থেকে কোন সহায়তা প্রত্যাশা করেন না বাংলাদেশের প্রধানমন্ত্রী শেখ হাসিনা। ১৯ সেপ্টেস্বর (স্থানীয় সময় সোমবার) জাতিসংঘে এক বৈঠক শেষে বার্তা সংস্থা রয়টার্সকে দেওয়া এক সাক্ষাৎকারে এ কথা বলেন তিনি।\nট্রাম্পের উদ্যোগে জাতিসংঘের সংস্কার বিষয়ক একটি বৈঠকের পর মার্কিন প্রেসিডেন্ট ডোনাল্ড ট্রাম্প সেখান থেকে বেরিয়ে যাবার সময় শেখ হাসিনা কয়েক মিনিটের জন্য কথা বলেন ট্রাম্পের সাথে।\nরয়টার্সকে দেওয়া এক সাক্ষাৎকারে শেখ হাসিনা বলেন, তিনি ( ডোনাল্ড ট্রাম্প) শুধু জিজ্ঞেস করেছিলেন, বাংলাদেশ কেমন আছে? আমি বলেছিলাম, ‘ভালো, তবে আমাদের একমাত্র সমস্যা মিয়ানমার থেকে আসা শরণার্থীরা। কিন্তু শরণার্থীদের নিয়ে তিনি কোন মন্তব্য করেননি।’\nএসময় শেখ হাসিনা রয়টার্সকে বলেন, শরণার্থীদের বিষয়ে ডোনাল্ড ট্রাম্পের অবস্থান অনেক আগেই থেকে স্পষ্ট। তাই রোহিঙ্গা শরণার্থীদের বিষয়ে ট্রাম্পের কাছে সহায়তা চাওয়া কোন কাজে আসবে না।\nপ্রধানমন্ত্রী বলেন, আমেরিকা আগেই ঘোষণা করেছে যে তারা শরনার্থীদের গ্রহণ করবে না। এরপর তার কাছে আর কি আশা করা যায়? বিশেষ করে ট্রাম্পের কাছে? তাহলে আমি তার কাছে এ বিষয়ে কেন জিজ্ঞেস করতে যাবো? এটা ঠিক যে বাংলাদেশ ধনী রাষ্ট্র নয়। কিন্তু তারপরও ১৬ কোটি মানুষকে আমরা খাওয়াতে পারছি। এর বাইরে নতুন করে আরো পাঁচ-সাত লাখ মানুষকেও বাংলাদেশ খাওয়াতে পারবে।\nশেখ হাসিনা এসময় রোহিঙ্গা শরণার্থীদের মিয়ানমারে ফিরিয়ে নেবার জন্য আন্তর্জাতিক চাপ দেখতে চান বলেও মন্তব্য করেন।\nশেখ হাসিনার সাথে ট্রাম্পের আলাপের বিষয়ে জানতে চাইলে হোয়াইট হাউজের একজন সিনিয়র কর্মকর্তা জানান, বাংলাদেশের প্রধানমন্ত্রীর সাথে ডোনাল্ড ট্রাম্পের আলাপচারিতার বিষয়ে তিনি অবগত নন। তবে রোহিঙ্গাদের বিষযয়ে প্রেসিডেন্ট ট্রাম্প আগ্রহী।\nপ্রসঙ্গত, জাতিসংঘের জাতিসংঘের সাধারণ অধিবেশনে যোগ দিতে বাংলাদেশের প্রধানমন্ত্রী শেখ হাসিনা এখন নিউইয়র্ক সফরে রয়েছে। আগামী ২১ সেপ্টেম্বর বৃহস্পতিবার সাধারণ পরিষদের অধিবেশনে ভাষণ দেবেন তিনি।\nবাংলা ট্রিবিউন - ৩ দিন, ১৩ ঘণ্টা আগে\nসময় টিভি - ৫ দিন, ১১ ঘণ্টা আগে\nবাংলা নিউজ ২৪ - ৫ দিন, ১৫ ঘণ্টা আগে\nজাগো নিউজ ২৪ - ৬ দিন, ১১ ঘণ্টা আগে\nযুগান্তর - ১ week আগে


রূপগঞ্জে গাজী সেতু উদ্বোধন করবেন প্রধানমন্ত্রী\nশনিবার, ২১ নভেম্বর ২০২০, ২০:৪৩\nপ্রেস নারায়ণগঞ্জ: রূপগঞ্জে শীতলক্ষ্যা নদীতে গোলাম দস্তগীর গাজী সেতু উদ্বোধন করবেন প্রধানমন্ত্রী শেখ হাসিনা। রবিবার (২২ নভেম্বর) শীতলক্ষ্যা নদীর রূপগঞ্জের মুড়াপাড়া দড়িকান্দি এলাকায় ভিডিও কনফারেন্সের মাধ্যমে সেতুটি উদ্বোধন করবেন তিনি।\n৫৭৬ মিটার দৈর্ঘ্য এ সেতু নির্মাণে ব্যয় হয়েছে ৭৪ কোটি ৯ লক্ষ ৯৫ হাজার টাকা। সেতু খুলে দেওয়া হলে শীতলক্ষ্যার দুই পারের মানুষের মধ্যে ব্যবসা বাণিজ্য ও যোগাযোগ ব্যবস্থার উন্নয়ন হবে। পূর্বাচল উপশহর আর ঢাকার মধ্যে রূপগঞ্জের যোগাযোগ সহজ হবে।\nউদ্বোধনী অনুষ্ঠানে নারায়ণগঞ্জ-১ (রূপগঞ্জ) আসনের সংসদ সদস্য বস্ত্র ও পাটমন্ত্রী গোলাম দস্তগীর গাজী বীর প্রতীক, নারায়ণগঞ্জ জেলা প্রশাসক মো. জসীম উদ্দিন, রূপগঞ্জ উপজেলা পরিষদের চেয়ারম্যান মো. শাহজাহান ভুঁইয়া, রূপগঞ্জ উপজেলা নির্বাহী কর্মকর্তা শাহ নুসরাত জাহান, উপজেলা প্রকৌশলী এনায়েত করিমসহ সংশ্লিষ্ট কর্মকর্তারা উপস্থিত থাকবেন।


sonalysylhet.com | সিলেট জেলা যুবলীগের সম্মেলন : আলোচনায় শামীম- জাহাঙ্গীর\n২৮ জুলাই ২০১৯, ১৭:১২\nসোনালী সিলেট ডেস্ক ::: বাংলাদেশ আওয়ামী যুবলীগ বাংলাদেশের প্রথম যুবব সংগঠন যা ১৯৭২ সালের ১১ই নভেম্বর শেখ ফজলুল হক মনি কর্তৃক প্রতিষ্ঠিত হয়। অসাম্প্রদায়িক, গণতান্ত্রিক ও শোষণমুক্ত বাংলাদেশ প্রতিষ্ঠার সংগ্রামে যুবসমাজকে সম্পৃত করার লক্ষ্য নিয়েই প্রতিষ্ঠিত হয় এই সংগঠন।\nগত চার দশকের বেশি সময় ধরে দীর্ঘ লড়াই-সংগ্রাম ও হাজারো নেতাকর্মীর আত্মত্যাগের মাধ্যমে যুবলীগ আজ দেশের সর্ববৃহৎ যুব সংগঠনে পরিণত হয়েছে। আর এই সর্ববৃহৎ যুব সংগঠনের বাংলাদেশের অন্যতম শাখা সিলেট জেলা যুবলীগের সম্মেলন আগামী ২৯ জুলাই। আর এই সম্মেলনকে কেন্দ্র করে সিলেট যুবলীগে ফিরে এসেছে প্রাণ।\nজেলা যুবলীগের সম্মেলনকে ঘিরে সিলেটে উৎসবমুখর পরিবেশ বিরাজ করছে। নগরীর বিভিন্ন স্থানে পদ প্রত্যাশীদের ব্যানার, পোস্টার, ফেস্টুন ও বিভিন্ন বিলবোর্ড শোভা পাচ্ছে। পিছিয়ে নেই সমাজিক যোগাযোগ মাধ্যমে প্রার্থী ও প্রার্থী সমর্থকদের প্রচার-প্রচারণা। আর এবারের যুবলীগের কমিটিতে সাবেক ছাত্রলীগনেতাদের দৌড়ঝাঁপও চোখে পড়ার মতো।\nছাত্রলীগের নেতৃত্ব দিয়ে তারা পরিপক্কতা অর্জনের পর এবার সিলেট যুবলীগে নেতৃত্বে ভাগ বসাতে চান তারা। এ কারণে যুবলীগের সম্মেলনকে সামনে রেখে প্রতিদিনই চলছে শোডাউন-পাল্টা শোডাউন। সিলেট জেলা যুবলীগের সিনিয়র নেতারা জানিয়েছেন-২০০৩ সালে জেলা যুবলীগের সর্বশেষ সম্মেলন অনুষ্ঠিত হয়।\nওই সম্মেলনে জগদীশ চন্দ্র দাসকে সভাপতি ও আজাদুর রহমান আজাদকে সাধারণ সম্পাদক করে কমিটি গঠন করা হয়। নির্ধারিত সময় পেরিয়ে পাওয়ার প্রায় তিনবছর পর পূর্ণাঙ্গ কমিটি গঠন করা হয়। সিটি নির্বাচনের সময় তৎকালীন সভাপতি জগদীশ ও সম্পাদক আজাদ দু’জনই দলীয় পদ ছেড়ে প্রার্থী হয়েছিলেন।\nপরবর্তীতে ২০০৮ সালে আবু তাহের ভারপ্রাপ্ত সভাপতি, ভারপ্রাপ্ত সাধারণ সম্পাদকের দায়িত্ব পান খন্দকার মহসিন কামরান। আবু তাহের কারান্তরীণ হলে জেলা যুবলীগের কমিটির সভাপতির পদ নিয়ে সংকট তৈরি হয়। ওই সময় সভাপতির দায়িত্ব দেয়া হয় ভিপি শামীমকে। দীর্ঘ ১১ বছর ধরে এই কমিটি নেতৃত্ব দিচ্ছে সিলেট জেলা যুবলীগকে। কেন্দ্রীয় নেতাদের নির্দেশে গত ৩০ শে জুন সিলেট জেলা যুবলীগের বর্ধিত সভা হয়।\nএ সভার পর আগামী ২৯শে জুলাই সিলেট জেলা যুবলীগের সম্মেলনের তারিখ ঘোষণা করা হয়। এদিকে সম্মেলনকে কেন্দ্র করে যুবলীগের পদ প্রত্যাশীদের দৌড়ঝাঁপেরশেষ নেই। সভাপতি ও সাধারণ সম্পাদকের পদকে ঘিরে সরব হয়ে উঠেছেন নেতারা। সম্মেলনের শেষ মুহূর্তে কেউ কেউ আবার চালাচ্ছেন জোর লবিং। সভাপতি পদে এই মুহূর্তে আলোচনায় বর্তমান ভারপ্রাপ্ত সভাপতি শামীম আহমদ (ভিপি) রয়েছেন।\nতার সঙ্গে সভাপতি পদে প্রতিদ্বন্দ্বিতা গড়ে তুলেছেন মহানগর যুবলীগের সাবেক সাংগঠনিক সম্পাদক সেলিম উদ্দিন। বালাগঞ্জ উপজেলা পরিষদের ভাইস চেয়ারম্যান ও সাবেক ছাত্রনেতা সামস্ উদ্দিন সামস্। সাবেক ছাত্রনেতা ও বিশ্বনাথ উপজেলার রামপাশা ইউনিয়ন চেয়ারম্যান মো. আলমগীর। এছাড়া সভাপতি পদে লবিং চালাচ্ছেন জেলা আওয়ামী লীগের সাধারণ সম্পাদক শফিকুর রহমান চৌধুরীর ঘনিষ্ঠজন মহানগর যুবলীগের বর্তমান কমিটির যুগ্ম আহ্বায়ক আসাদুজ্জামান আসাদ।\nসাধারণ সম্পাদক পদে লড়াইয়ে রয়েছেন জেলা ছাত্রলীগের সাবেক সাংগঠনিক সম্পাদক জাহাঙ্গীর আলম, জেলা পরিষদের সদস্য শামীম আহমদ, খাদিমপাড়ার ইউনিয়ন চেয়ারম্যান আফসর আহমদ, সাবেক ছাত্রলীগ নেতা মো. জাহাঙ্গীর ও জেলা ছাত্রলীগের সাবেক সাংগঠনিক সম্পাদক বাবলা চৌধুরী। তবে সাধারণ সম্পাদক পদে ছাত্রলীগের সাবেক নেতাদের মধ্যে আলোচনার শীর্ষে রয়েছেন জেলা ছাত্রলীগের সাবেক সাংগঠনিক সম্পাদক জাহাঙ্গীর আলম।\nজেলা ও মহানগর যুবলীগের সম্মেলনে ইতিমধ্যে সিলেট অবস্থান করছেন দলের শীর্ষ স্থানীয় নেতৃবৃন্দ। সিলেট পৌছে যুবলীগে চেয়ারম্যান ওমর ফারুক চৌধুরী মাজার জিয়ার করেন। এসময় তার সঙ্গে ছিলেন জেলা ছাত্রলীগের সাবেক সাংগঠনিক সম্পাদক জাহাঙ্গীর আলম। একটি মুহুর্তে যুবলীগে চেয়ারম্যান ওমর ফারুক চৌধুরী জড়িয়ে ধরেন জেলা ছাত্রলীগের সাবেক সাংগঠনিক সম্পাদক জাহাঙ্গীর আলমকে।\nএখন সমাজিক যোগাযোগ মাধ্যমে ছবিটি আলোচনার শীর্ষে রয়েছে।\nতৃণমূল ও কেন্দ্রীয় নেতৃবৃন্দের কাছে এখন আস্থা অর্জন করেছেন জেলা ছাত্রলীগের সাবেক সাংগঠনিক সম্পাদক জাহাঙ্গীর আলম।


মমতা উত্তরপ্রদেশ গেলে লাভ হবে বিজেপির, কেন বললেন শুভেন্দু, জানেন?\nHome Latest News মমতা উত্তরপ্রদেশ গেলে লাভ হবে বিজেপির, কেন বললেন শুভেন্দু, জানেন?\nনিজস্ব প্রতিনিধি: মুখ্যমন্ত্রীকে উত্তর প্রদেশের বিজেপি বহিরাগত বলবে না। যোগী সরকার তাঁর হেলিকপ্টার নামতে বাধাও দেবে না। মমতা বন্দ্যোপাধ্যায়কে এমনই আশ্বাস দিলেন রাজ্যের বিরোধী দলনেতা বিজেপির শুভেন্দু অধিকারি। এদিন মুখ্যমন্ত্রীর হিন্দি বলা নিয়েও কটাক্ষ করেছেন শুভেন্দু।\nএকুশের বিধানসভা নির্বাচনে বাংলা দখলে আক্ষরিক অর্থেই প্রাণপাত করেন বিজেপির কেন্দ্রীয় নেতারা। দিল্লি-কলকাতা কার্যত ডেইলি প্যাসেঞ্জারি করেন গেরুয়া শিবিরের নেতারা। খোদ প্রধানমন্ত্রী নরেন্দ্র মোদি এ রাজ্যে ২১টি সভা করেন। ছোট বড় মিলিয়ে মোট ১২১টি কর্মসূচিতে অংশ নেন স্বরাষ্ট্রমন্ত্রী অমিত শাহ। এ ছাড়াও দিল্লির বেশ কয়েকজন নেতা কলকাতায় উড়ে এসে সভা করেছেন। এসেছিলেন যোগী আদিত্যনাথও। অভিযোগ, বিজেপির এই পোস্টারবয়ের হেলিকপ্টার এ রাজ্যে নামার অনুমতি দেয়নি রাজ্য সরকার। অগত্যা ঝাড়খণ্ডের একটি জায়গায় হেলিকপ্টার থেকে নেমে সড়ক পথে বাঁকুড়ার জনসভায় যোগ দেন আদিত্যনাথ। বিজেপি নেতাদের গায়ে বহিরাগত তকমাও সেঁটে দিয়েছিলেন তৃণমূলের নেতারা।\nএদিন দুই প্রসঙ্গই টেনে এনেছেন শুভেন্দু অধিকারি। তিনি বলেন, মুখ্যমন্ত্রীকে উত্তরপ্রদেশের বিজেপি বহিরাগত বলবে না। যোগী সরকার তাঁর হেলিকপ্টার নামতে বাধাও দেবে না। এদিন মমতা হিন্দি স্পিকিং নিয়ে কটাক্ষ করেন নন্দীগ্রামের বিধায়ক। তিনি বলেন, দোভাষী ছাড়া হিন্দি বললে মিরাট থেকে গোরক্ষপুর পর্যন্ত মুখ্যমন্ত্রীর হিন্দি কেউ বুঝবেন না। সমাজবাদী পার্টির পাশে দাঁড়াতে মুখ্যমন্ত্রী উত্তরপ্রদেশ যাচ্ছেন বলে খবরে প্রকাশ। এই প্রসঙ্গেই রাজ্যের বিরোধী দলনেতা বিজেপির শুভেন্দু বলেন, মুখ্যমন্ত্রী উত্তর প্রদেশ গেলে বিজেপিরই লাভ হবে। কারণ হিন্দুরা মনে করেন, মমতা বন্দ্যোপাধ্যায় হিন্দু-বিরোধী রাজনৈতিক নেত্রী।\nPrevious articleRajinikanth-Dhanush : ঐশ্বর্য-ধনুষের সম্পর্ক টিকিয়ে রাখতে উদ্যোগী রজনীকান্ত, বেঁকে বসল ‘প্রাক্তন’ জামাই\nNext articleঅরুণাচল প্রদেশ থেকে অপহৃত ভারতীয় কিশোর, প্রধানমন্ত্রীকে ‘ কাপুরুষ ‘ বলে আক্রমণ রাহুলের


স্টিভ রোডসই প্রথম নন\nবিশ্বকাপ ব্যর্থতায় কোচের বিদায়\nশামীম চৌধুরী, ম্যানচেস্টার থেকে ১০ জুলাই , ২০১৯, ০৫:৩২:৫০\nবিশ্বকাপে পাকিস্তানের বিপক্ষে ম্যাচ পূর্ব সংবাদ সম্মেলনে স্টিভ রোডস। ছবি-শামীম চৌধুরী\nস্টিভ রোডস হাই প্রোফাইল কোচ নন। তা ঠিক। ১১ টেস্ট,৯ ওয়ানডে ম্যাচের অভিজ্ঞতা সম্পন্ন স্টিভ রোডস বাংলাদেশ দলের সিনিয়র ক্রিকেটারদের উপর প্রভাব বিস্তার করতে চাননি-এটাও ঠিক।\nকিন্তু ক্রিকেটারদের বন্ধু তো হতে পেরেছেন ? বিশ্বকাপে চূড়ান্ত দল নির্বাচনের আগে বিকেএসপিতে আবাহনী-রূপগঞ্জের ম্যাচ। সৌম্যকে শেষ পরীক্ষা দিতে হবে। ছুটে গেছেন স্টিভ রোডস, ম্যাচের আগে সৌম্য'কে দিয়েছেন টিপস।\nযতোক্ষন ম্যাচ, ততোক্ষন বাউন্ডারি রোপের পাশ দিয়ে হেঁটেছেন, তার এই ছটফট চিত্র দেখে সৌম্য উঠেছেন জ্বলে। সেঞ্চুরিতে ফিরেছেন ফর্মে। বাংলাদেশ দলের অন্য হাই প্রোফাইল কোচরা যেখানে শর্ত পুরোপুরি পালন করেননি, দলের অনুশীলনের শুরু থেকে যাদের উপস্থিতি ছিল না।দল তো দূরের কথা, বিসিবি'র উপর প্রভাব খাটিয়েছেন, হয়েছেন বিরাগভাজন।\nসেই কাতারে তো ছিলেন না এই ইংলিশ।সেই কোচকে মেয়াদ শেষ হওয়ার আগে কেন বিদায় দিচ্ছে বিসিবি ? সাধারনত: একটি টূর্নামেন্ট কিংবা সিরিজ শেষ হওয়ার কোচের রিপোর্টটা হাতে পাওয়া জরুরী। সে অপেক্ষাও তো করতে পারতো বিসিবি ! শ্রীলংকা সফরটা যখন এগিয়ে এসেছে, আর মাত্র ক'দিন বাকি। নীচের সারির দলের সঙ্গে খেলার আগে কোচ ছাটাঁই, নতুন কোচের অধীনে কতোটা যুক্তিযুক্ত-এটাও প্রশ্ন।\nবিশ্বকাপে ব্যর্থতায় কোপটা পড়েছে স্টিভ রোডসের উপর। তা বলার অপেক্ষা রাখে না। বাংলাদেশ ক্রিকেট ইতিহাসে এমন ঘটনা কিন্তু এটাই প্রথম নয়। ১৯৯৭ সালে আইসিসি ট্রফি জয়ে বিশ্বকাপ খেলেছে বাংলাদেশ যে কোচের কারনে, সেই গর্ডন গ্রীনিজকে বিসিবি অব্যহতি পত্র ধরিয়ে দিয়েছে ১৯৯৯ বিশ্বকাপে বাংলাদেশ-পাকিস্তান ম্যাচ চলাকালে ! নর্দাম্পটনে পাকিস্তানকে হারিয়ে বিশ্বজয়ের উৎসবে ফেটে পড়েছে, গর্ডন গ্রীনিজ তখন ড্রেসিংরুমের বাইরে।\nঅপরাধ তার বিদেশী সংবাদ মাধ্যমকে দেয়া একটি সাক্ষাতকারের একটি বাক্য- বাংলাদেশে এখনো প্রথম শ্রেনীর ক্রিকেটই প্রবর্তিত হয়নি, তাই এক্ষুনি বাংলাদেশ টেস্ট মর্যাদার জন্য যথার্থ নন।' তার এই মন্তব্য বিসিবি'র আতে লাগায় বিদায়টা হয়েছে বাংলাদেশ সরকারের দেয়া অনারারী নাগরিকের অপদস্ত হয়ে। কোচ হয়ে মহসীন কামাল দায়িত্ব গ্রহনের শুরু থেকেই ছিলেন সমালোচিত। ৯ মাসের অধ্যায়ে ৭ টেস্ট্,১১ ওয়ানডে ম্যাচের সব ক'টিতেই হেরেছে বাংলাদেশ। ২০০৩ বিশ্বকাপে কেনিয়া,কানাডার কাছে হেরে বিশ্বকাপে বড় লজ্জা দিয়েছে ক্রিকেট দল। সে কারনেই তার বিদায়ে স্বস্তি পেয়েছে বিসিবি।\nবাংলাদেশ ক্রিকেট দলের ইমেজকে তুলে ধরার কারিগর ডেভ হোয়াটমোর দল নির্বাচনে পেয়েছিলেন পূর্ন স্বাধীনতা। হস্তক্ষেপমুক্ত দল পরিচালনায় পেয়েছেন সাফল্য। বাংলাদেশের প্রথম টেস্ট,টেস্টও ওয়ানডে সিরিজ জয়ের নায়ক হোয়াটমোরের ২ মেয়াদে ৮৬ ওয়ানডে ম্যাচে ৩৩টি জয়ে অন্য উচ্চতায় উঠেছে বাংলাদেশ। ২০০৭ বিশ্বকাপে ভারত,দক্ষিন আফ্রিকার মত বড় প্রতিপক্ষকে হারিয়েছে বাংলাদেশ তার প্রশিক্ষনে। অথচ, বিশ্বকাপ শেষে নতুন মেয়াদে তাকে চুক্তিবদ্ধ না করে বিসিবি দিয়েছে ফেয়ারওয়েল। কারনটা তুচ্ছ। ২০০৭ বিশ্বকাপ চলাকালে ৯৬ বিশ্বকাপের চ্যাম্পিয়ন কোচ ভারতের অফার পেলে চলে যাবেন, ২০০৭ বিশ্বকাপ চলাকালে ভারতের গনমাধ্যমে এই একটি সংবাদ প্রকাশই কাল হয়ে দাঁড়িয়েছে। ২ দফা মেয়াদে সফল কোচ সিডন্স এর কোচিংয়ে ৮১ ওয়ানডে ম্যাচে বাংলাদেশের জয় ৩০টি।\nওয়েস্ট ইন্ডিজ সফরে টেস্ট এবং ওয়ানডে সিরিজে স্বাগতিকদের হোয়াইট ওয়াশ করা ছাড়াও হোমে নিউজিল্যান্ডকে ৪-০তে বাংলা ওয়াশে দারুন অর্জনেও ২০১১ বিশ্বকাপ শেষে সিডন্স অধ্যায় শেষ হয়েছে ! বিশ্বকাপের সেই আসরে বাংলাদেশ শেষ ৮ এর দেখা পায়নি, এটাই বড় অপরাধ। দ্বিতীয় দফায় মেয়াদ শেষ হওয়ার ২ মাস আগে নিউজিল্যান্ডের ওয়েলিংটন ফায়ারবার্ডসের অফার পেয়েছেন, এই সংবাদটিও কাল হয়েছে বুকাননের এই ডেপুটির ! তবে গ্রীনিজ,হোয়াটমোর,সিডন্স চাকরি হারাননি। মেয়াদ পূর্ন করেছেন। সেখানে বিশ্বকাপ ব্যর্থতায় মহসীন কামালের মতো চাকুরি হারিয়েছেন স্টিভ রোডস।


রহস্যময় | Weekly Bangladesh\nপৃথিবীর বুকে এমন অনেক জিনিস আছে, যা নিয়ে মানুষের বিস্ময়ের শেষ নেই। এমনকি কিছু কিছু জিনিসের মধ্যে লুকিয়ে থাকা রহস্যের সমাধান এখনো নেই বিজ্ঞানীদের কাছে। এ রকম তালিকায় উপরের দিকে রয়েছে পেরুর নাজকা লাইন।\nপেরুর রাজধানী লিমা থেকে প্রায় ৪০০ কিলোমিটার দক্ষিণে অবস্থিত নাজকা মরুভূমির বিস্তীর্ণ অঞ্চলজুড়ে রয়েছে এই নাজকা লাইন। প্রায় ৮০ কিলোমিটার লম্বা ও ৪৫০ বর্গকিলোমিটার এলাকাজুড়ে বিস্তৃত রয়েছে এটি। এই বিশাল এলাকাজুড়ে মাটির উপর খোদাই করা রয়েছে বিভিন্ন রকম ছবি ও নকশা। পশুপাখির ছবি ছাড়াও রয়েছে সরলরেখা ও জ্যামিতিক নকশা। মাটির উপরের এই বিশালাকার সব ভূচিত্রকেই বলে নাজকা লাইন।\nনাজকা মালভূমিজুড়ে অঙ্কিত এসব ভূচিত্র এত বিশাল যে, আকাশ থেকে না দেখলে সেগুলোর অবয়ব বোঝা যায় না। এই নাজকা লাইন প্রায় দুই হাজার বছরের পুরনো। ৫০০ খ্রিষ্টপূর্ব থেকে ৫০০ খ্রিষ্টাব্দের মধ্যে এই নকশাগুলো তৈরি করা হয়েছিল বলে মত পুরাতত্ত্বববিদদের। বাণিজ্যিক উড়োজাহাজ চালু হওয়ার পর এই ভূচিত্র প্রথম মানুষের নজরে আসে। তার পর থেকেই রহস্যে মোড়া এই নাজকা লাইনের ব্যাপারে জানার চেষ্টা করছেন বিশেষজ্ঞরা। ১৯৯৪ নাজকাকে ওয়ার্ল্ড হেরিটেজ সাইটের মর্যাদা দিয়েছে ইউনেস্কো।\nনাজকা লাইনের বহু রহস্য আজো উন্মোচিত হয়নি। প্রথমত, প্রাকৃতিক দুর্যোগের মোকাবেলা করেও কিভাবে অক্ষত রয়েছে এসব নকশা? দ্বিতীয়ত, কিভাবে এই বিশাল আকারের কাজ সম্ভব হয়েছিল? তৃতীয়ত, কেন এগুলো তৈরি করা হয়েছিল? কেউ কেউ মনে করেন, ভিন গ্রহীরা পৃথিবীর বুকে এঁকেছে এই ভূচিত্র। এগুলো তাদের স্পেসশিপ রানওয়ে।\nPosted ৪:৪৯ পূর্বাহ্ণ | শনিবার, ০৪ জুলাই ২০২০


ইন্টারনেট কি? ইন্টারনেট কাকে বলে | What is Internet In Bangla :\nMay 18, 2022 February 13, 2022 by Digital Admin\nইন্টারনেট কি? ইন্টারনেট কাকে বলে এই বিষয় সম্পর্কে এখন অনেকেই জানতে চান। ইন্টারনেটকে কখনও কখনও সহজভাবে বলা হয় “দ্য নেট”, কম্পিউটার নেটওয়ার্কের একটি বিশ্বব্যাপী সিস্টেম। এটি এমন একটি নেটওয়ার্ক যেখানে এক কম্পিউটারের ব্যবহারকারীদের অনুমতি থাকলে ( সরাসরি কথা বলা ও দেখাও সম্বভ) অন্য কম্পিউটার থেকে তথ্য অ্যাক্সেস করতে পারে।\nএটি 1969 সালে মার্কিন সরকারের মিলিটারি অ্যাডভান্সড রিসার্চ প্রজেক্টস এজেন্সি (এআরপিএ) দ্বারা কল্পনা করা হয়েছিল এবং এটি প্রথমে আরপানেট নামে পরিচিত ছিল। ইন্টারনেট তখন থেকে বিশ্বব্যাপী লক্ষ লক্ষ লোক এবং একাধিক কম্পিউটার সিস্টেমকে সংযুক্ত করে একটি বিশ্বব্যাপী নেটওয়ার্কে পরিণত হয়েছে।\nইন্টারনেট “ব্যাকবোন” নামে পরিচিত অনেক ছোট নেটওয়ার্ক নিয়ে গঠিত। ব্যাকবোন হল বড় চ্যানেল যার মাধ্যমে তথ্য T1 লাইন এবং ফাইবার অপটিক তারের মাধ্যমে প্রবাহিত হয়। এই ব্যাকবোনে, কম্পিউটারগুলি সংযুক্ত থাকে এবং তথ্য এক কম্পিউটার থেকে অন্য কম্পিউটারে প্রেরণ করা যায়। কম ট্রাফিক সহ ছোট নেটওয়ার্কগুলি ব্যাকবোনের সাথেও লিঙ্ক করতে পারে। এই ছোট নেটওয়ার্কগুলিকে “অ্যাক্সেস প্রদানকারী” বা “ISPs” বলা হয়৷\n1 ইন্টারনেট কি? – What is Internet In Bangla\n1.1 সহজ শব্দে ইন্টারনেট কাকে বলে?\n1.2 ইন্টারনেটের কী কী উপকারিতা\n1.3 ইন্টারনেট অপকারিতা কি?\n1.4 ইন্টারনেট বেবহারের প্র্যজনিয়তা?\n1.5 ইন্টারনেট থেকে টাকা ইনকাম\nইন্টারনেট কি? – What is Internet In Bangla\nইন্টারনেট কি? ইন্টারনেট কাকে বলে\nসর্বোপরি ইন্টারনেট হচ্ছে একটি ইন্টারকানেক্টেড নেট্ওয়ার্কের (interconnected network) সংক্ষিপ্ত রূপ। এটা বিশেষ গেটওয়ে বা রাউটারের মাধ্যমে কম্পিউটার নেটওয়ার্ক গুলোকে একে-অপরের সাথে সংযোগ করার মাধ্যমে গঠিত হয়ে থাকে। ইন্টারনেটকে অনেকে শর্ট করে “নেট” বলা হয়ে থাকে।\nতবে মনে রাখবেন ইন্টারনেট নিজেই একটি একক নেটওয়ার্ক নয়। পৃথক কম্পিউটার এবং লোকাল এরিয়া নেটওয়ার্ক (LAN) টেলিফোন লাইন বা রেডিও তরঙ্গ বা উচ্চ-গতির তারের মাধ্যমে সংযুক্ত থাকে ইন্টারনেট।\nএকটি ই-মেইল ইন্টারনেটের একটি প্রধান ব্যবহার হয়ে উঠেছে, যা মানুষকে প্রায় সঙ্গে সঙ্গেই ইন্টারনেটের মাধ্যমে বার্তা পাঠাতে দেয়।\nআমেরিকা অনলাইন, আর্থলিঙ্ক এবং প্রডিজির মতো ইন্টারনেট পরিষেবা প্রদানকারীদের ওয়েবসাইটে বিনামূল্যে ই-মেইল অ্যাকাউন্ট সেট আপ করা যেতে পারে।\nএকটি ই-মেইল ঠিকানা হল একটি একক শব্দ বা বাক্যাংশ যা প্রতিটি বার্তার শুরুতে “To” এবং “Cc” ক্ষেত্রে স্থাপন করা হয়। 1,000 অক্ষর পর্যন্ত বার্তা পাঠাতে ই-মেইল ঠিকানা ব্যবহার করা যেতে পারে।\nএকটি সাধারণ ই-মেইল অ্যাকাউন্টের জন্য কোন খরচ হবে না, যার মধ্যে ইন্টারনেট অ্যাক্সেস এবং মাসিক বার্তা বরাদ্দ রয়েছে।\nইন্টারনেট ব্যবহারের অনেক সুবিধা রয়েছে।\nএক কম্পিউটার থেকে অন্য কম্পিউটারে দ্রুত তথ্য স্থানান্তর করার ক্ষমতা একটি উদাহরণ।\nইন্টারনেট ব্যবহার করে লোকেরা তাদের নিজস্ব ওয়েব পৃষ্ঠা তৈরি করতে পারে এবং এতে ফটো এবং ব্যক্তিগত তথ্য অন্তর্ভুক্ত করতে পারে, যেমন জন্মদিন এবং চিকিৎসা রেকর্ড।\nওয়েব পৃষ্ঠাগুলি অন্যান্য ওয়েব পৃষ্ঠাগুলির সাথে লিঙ্ক করতে পারে এবং ব্যবহারকারীরা একটি সার্চ ইঞ্জিন ব্যবহার করে ইন্টারনেট অনুসন্ধান করতে পারে।\nসহজ শব্দে ইন্টারনেট কাকে বলে?\nইন্টারনেট হচ্ছে এমন একটি কম্পিউটার নেটওয়ার্ক যে নেটওয়ার্কে পৃথিবীর নানা তথ্য এক জায়গায় একটি বিশেষ মাধ্যমে একে অন্যের সাথে সম্পর্কিত হয়ে রয়েছে।\nইন্টারনেট হচ্ছে ইন্টার কানেক্টেড হয়ে বিশ্বের সবচেয়ে বড় তথ্যভান্ডার। সেই সাথে সব থেকে বড়ো এবং ব্যস্ত একটি নেটওয়ার্ক।\nসোজা ও সহজ ভাবে বললে, বিশ্বের সব কম্পিউটার গুলি যেই নেটওয়ার্ক দ্বারা একে আরেকটির সাথে সংযুক্ত হয়ে আছে, সেই নেটওয়ার্কটি হলো ইন্টারনেট।\nযখনি আমরা, আমাদের মোবাইল বা কম্পিউটারে নেটওয়ার্কের সাথে সংযুক্ত হয়ে যাই, তখন আমরা ইন্টারনেট নেটওয়ার্কের একটি বিশাল তথ্য ভান্দারের সাথে সংযুক্ত হয়ে জাই। এবং একে “Global network” বলা হয়ে থাকে।\nএখন, যেই Global network এর সাথে আমরা সংযুক্ত (connect) হয়ে আছি, তার সাথে কানেক্টেড (connected) যেকোনো কম্পিউটারে থাকা যেকোনো তথ্য আমরা আমাদের কম্পিউটার বা ডিভাইসে প্রাপ্ত করতে পারি।\nতাই এখন ইন্টারনেট কি? ও ইন্টারনেট কাকে বলে বললে বলতে পারি, যে কোন ডিভাইসের মাধ্যমে ইন্টারনেট এর সাথে connect হয়ে, বিশ্বের অন্য অন্য তথ্য ভান্ডারে থাকা বিভিন্ন তথ্য, ফাইল বা ডকুমেন্ট গ্রহণ করার জন্য ব্যবহার করা কম্পিউটার নেটওয়ার্কটি হলো ইন্টারনেট।\nব্লগ লিখে আয় করার উপায় | প্রতিদিন পেমেন্ট\nতাহলে, আমারা বলতে পারি আপনি জানতে পেরেছেন ইন্টারনেট কি ও কাকে বলে।\n“ইন্টারনেট মানে কি” কি এই সম্পর্কে আপনার জন্য আরও কিছু তথ্য এখন হয়েছে।\nইন্টারনেটের কী কী উপকারিতা\nব্যবহারকারীদের খবর, তথ্য এবং বিনোদন (সঙ্গীত, চলচ্চিত্র, টেলিভিশন, গেম) তাত্ক্ষণিক অ্যাক্সেস আছে।\nলোকেরা অনেকগুলি অনলাইন স্টোরের মধ্যে থেকে একটিতে গিয়ে ইন্টারনেটে কেনাকাটা করতে পারেন।\nঅনলাইন শপিং 24-ঘন্টা পরিষেবা এবং খুব প্রতিযোগিতামূলক মূল্য অফার করে গ্রাহকদের জন্য কোন ফিজিক্যাল সপ ছাড়াই।\nবর্তমানে ইন্টারনেট থেকে লোকেরা ঘরে বসে প্রচুর পরিমাণ অর্থ আয় করতে পারছেন.\nএই ইন্টারনেট ব্যাবহার করে লোকেরা তাদের জীবনে লাইফ স্টাইল পরিবর্তন করতে পারছেন এবং ইন্টারনেট ব্যবহার করে সহজেই নিজেদের আরো অনেক বেশি উচ্চতায় নিয়ে যাচ্ছেন।\nনিজেদের সফলতাকে দুনিয়ার সামনে প্রকাশ করছেন এবং নিজেরা জানাচ্ছেন যে কি করেন এবং অন্যরা কি করলে তাদের এই প্রতিষ্ঠানে পড়তে পারবেন।\nইন্টারনেট অপকারিতা কি?\nযে কোন বস্তুর উপকার এবং অপকার উভায় দিক রয়েছে। ইন্টারনেটও এই জায়গাতে ব্যতিক্রম নয়।\nসঠিকভাবে ব্যবহার করলে কোন কিছুরই অপকারী দিক নিয়ে ভাবার প্রয়োজন নেই।\nতবে নিজেকে সজাগ ও সবসময় সঠিক পদ্ধতি অনুসরণ করলে ইন্টারনেটের অপকারিতার থেকে উপকারী দিক লোকেদের জন্য বেশি হয়ে থাকে।\nএই নিবন্ধটি আপনাকে কীভাবে ইন্টারনেট ব্যবহার করতে হয় এবং এটি ব্যবহারের সুবিধাগুলি কী তা দেখাবো।\nবর্তমান অর্থনৈতিক ব্যবস্থা ও চিকিৎসা ব্যবস্থা ও মানুষের দূরদর্শিতাকে কাজে লাগিয়ে ইন্টারনেট দিয়ে লোকেরা নানা ধরনের যুগোপযোগী কাজ করছে এবং একটি জাতিগত উন্নতির জন্য বর্তমানে ইন্টারনেটের বিকল্প নেই।\nবাংলাদেশ সরকার ২০১২ সাল থেকে বাংলাদেশকে ডিজিটাল বাংলাদেশ গড়ার অঙ্গীকার নিয়ে বর্তমানে কাজ করে যাচ্ছে।\nসেই ধারাবাহিকতায় আপনারা দেখতে পাচ্ছেন বাংলাদেশে অনেক কিছু ডিজিটাল হচ্ছে জন্ম নিবন্ধন থেকে ভোটার আইডি কার্ড ডিজিটাল বাংলাদেশের অংশ।\nনেতিবাচক দিক থেকে, মানুষের পক্ষে ইন্টারনেটে অন্যদের ছদ্মবেশ ধারণ করা এবং পরিষেবা বা অর্থ চুরি করাও সহজ।\nমানুষের ক্রেডিট কার্ড নম্বর বা অন্যান্য ব্যক্তিগত তথ্য পেতে ইন্টারনেটে ই-মেইল বা যোগাযোগের অন্যান্য ফর্ম ব্যবহার করে এমন অসংখ্য স্ক্যাম রয়েছে।\nএই ক্ষেত্রে, ইন্টারনেট মূলত একটি বিশাল লাইব্রেরি যার তথ্য বিশ্বের সকলের কাছে বিনামূল্যে পাওয়া যায়।\nইন্টারনেট বেবহারের প্র্যজনিয়তা?\nইন্টারনেট আমাদের জীবনে বিপ্লব ঘটিয়েছে।\nআমরা কীভাবে যোগাযোগ করি, আমরা কীভাবে কেনাকাটা করি এবং কীভাবে আমরা বন্ধু এবং পরিবারের সাথে যোগাযোগ রাখি।\nTherefore, ইন্টারনেট হল আবিষ্কারের চূড়ান্ত হাতিয়ার এবং এটি সারা বিশ্বের মানুষের জন্য অনেক সম্ভাবনার দ্বার উন্মুক্ত করেছে।\nইন্টারনেট আমাদের জীবনকে আরও ভালো করে তোলার কিছু উপায় অন্বেষণ করি।\nAbove all, ইন্টারনেট আমাদের জীবনে খুবই গুরুত্বপূর্ণ।\nযখন আমাদের কারো সাথে তথ্য খোঁজার বা যোগাযোগের প্রয়োজন হয়, ইন্টারনেট আমাদের সাহায্য করে।\nকীভাবে ইন্টারনেট থেকে টাকা ইনকাম করা যায় এমন একটি প্রশ্ন যা অনেকে ইন্টারনেট ব্যাবহারকারীর মনে।\nতবে ইন্টারনেট কি পোস্টে আপনাকে বলছি এই বিষয়ে ইন্টারনেটই আপনাকে সাহায্য করতে পারে সব থেকে বেশি, আপনাকে শুধু নিজের জন্য উত্তর সঠিক উত্তর খুজে নিতে হবে।\nইন্টারনেট আপনার জন্য একটি খুব লাভজনক মাধ্যম হতে পারে যদি আপনি এটি ব্যবহার করতে জানেন।\nবর্তমানে ইন্টারনেট টাকা ইনকাম করার জন্য প্রচুর সুযোগ দেয়, তবে এটি নিশ্চিত করাও খুব গুরুত্বপূর্ণ যে আপনি ভুল ওয়েবসাইটে আপনার সময় নষ্ট করবেন না।\nমোবাইল দিয়ে টাকা ইনকাম করার সহজ উপায়\nইন্টারনেট কি? কাকে বলে\nসর্বোপরি, ইন্টারনেট হচ্ছে বর্তমান বিশ্বের সবচেয়ে জনপ্রিয় নেটওয়ার্কিং ব্যবস্থা যে ব্যবস্থার মাধ্যমে সারা বিশ্বের খবরা-খবর এবং নানাবিধ এই কর্মকাণ্ড নিমিষেই করা যায়।\nইন্টারনেট কি ধরনের নেটওয়ার্ক?\nইন্টারনেট হচ্ছে একটি ইন্টারকানেক্ট নেটওয়ার্কস। যেখানে বিশ্বের নানা প্রান্তের তথ্য ভান্ডার রয়েছে লোকেরা তাদের প্রয়োজনীয় তথ্যগুলো ব্যবহার করতে পারেন।\nআশা করি আপনি ইন্টারনেট কি? ইন্টারনেট কাকে বলে এই সম্পর্কে বিস্তারিত জানতে পেরেছেন।\nইন্টারনেটের ব্যাপক তথ্য ভাণ্ডার থেকে আপনি আপনার জ্ঞান কে সমৃদ্ধ করুন, সঠিক বিষয়টি শিখার মাধ্যমে।\nবর্তমান যুবসমাজে এমন লোক রয়েছে যারা ইন্টারনেটের ব্যবহারের মাধ্যমে নিজেদের ক্ষতি করছেন, তাই আপনি এমনটা করবেন না ইন্টারনেটের সঠিক ব্যবহারের মাধ্যমে নিজেকে আরও বেশি যুগোপযোগী ও ডিজিটাল করে তুলুন।\nসবশেষে বলব ইন্টারনেট কি সম্পর্কে পোস্টটি ভাল লাগলে আপনি আপনার বন্ধুদের সাথে শেয়ার করুন।\nCategories General Knowledge, Internet, Useful Tricks Post navigation


শুটিং সেটে দুর্ঘটনা! পা ভাঙল শ্রদ্ধার মেকআপ আর্টিস্টের - press card news\nHome Entertainment শুটিং সেটে দুর্ঘটনা! পা ভাঙল শ্রদ্ধার মেকআপ আর্টিস্টের\nশুটিং সেটে দুর্ঘটনা! পা ভাঙল শ্রদ্ধার মেকআপ আর্টিস্টের\npresscard June 13, 2022 Entertainment,\nঅভিনেত্রী শ্রদ্ধা কাপুর বর্তমানে স্পেনে রণবীর কাপুরের সঙ্গে তার আসন্ন ছবির শুটিংয়ে ব্যস্ত। আর এই শুটিংয়ের দ্বিতীয় দিনে সেটে দুর্ঘটনা ঘটে। দুর্ঘটনায় অভিনেত্রীর মেক-আপ আর্টিস্ট শ্রদ্ধা নায়েকের পা ভেঙে গেছে। ভিডিও শেয়ার করে তিনি নিজেই এ কথা জানিয়েছেন যে, তার লিগামেন্ট ছিঁড়ে গেছে এবং তাকে ১০ দিনের জন্য হুইলচেয়ারে থাকতে বলা হয়েছে।\nমেকআপ আর্টিস্ট শ্রদ্ধা নায়েক ভিডিওটি শেয়ার করেছেন, যাতে তাকে হাসপাতালে নিয়ে যেতে দেখা যায়। ভিডিওটি শেয়ার করে তিনি ক্যাপশনে লিখেছেন, "একটি প্রচলিত প্রবাদ আছে, 'ব্রেক এ লেগ ইন স্পেন', আমি এটিকে একটু বেশিই সিরিয়াসলি নিয়ে নিয়েছি।" এটিকে একটি 'ভয়াবহ' অভিজ্ঞতা হিসেবে বর্ণনা করে তিনি ফ্যানসদের অভিনেত্রীর ভ্যানিটি রুমটি দেখিয়েছিলেন, যেখানে তাকে হুইলচেয়ারে বসে শ্রদ্ধা কাপুরের মেকআপ করতে দেখা যায়।\nভিডিওটিতে শিল্পী লিখেছেন, "আমার ১৩ বছরের ক্যারিয়ারে আমি কখনও চেয়ারে বসে মেকআপ করিনি।" এর সাথে, শ্রদ্ধা কাপুর এবং পুরো টিমকে ধন্যবাদ জানিয়ে তিনি লিখেছেন, "আমার চারপাশের সমস্ত লোককে ধন্যবাদ, যারা আমার এত যত্ন নিচ্ছেন।"\nউল্লেখ্য, শ্রদ্ধা ও রণবীরকে প্রথমবার একসঙ্গে স্ক্রিন শেয়ার করতে দেখা যাবে লাভ রঞ্জনের রোমান্টিক কমেডি ছবিতে। ছবিটি ৮ মার্চ ২০২৩-এ পর্দায় মুক্তি পাবে।


স্বপন সভাপতি, সালমান সম্পাদক : হিমাওয়ারি ইন্সটিটিউটের আত্মপ্রকাশ | মুন্সিগঞ্জের খবর\nশেখ মো. রতন: মুন্সীগঞ্জে হিমাওয়ারি ইন্সটিটিউট অব আর্ট এন্ড জাপানিজ ল্যাংগুয়েজ নামে একটি নতুন সংগঠনের নির্বাচনের মধ্য দিয়ে আত্মপ্রকাশ হয়েছে। রোববার বিকেল ৫ টার দিকে শহরের পৌর-মার্কেটের দ্বিতীয় তলায় কমিটির সভাপতি নির্বাচিত হয়েছেন মাহবুব-উল আলম স্বপন, সহসভাপিত মামুন খান ও সাধারণ সম্পাদক মো. সোলাইমান হোসেন।\nএতে ৭ সদস্য বিশিষ্ট এ কমিটি গঠন করা হয়। বাকি অন্য সদস্যরা হলেন-এডভোকেট মাসুদ আলম, কামরুল হাসান, শরিফুল ইসলাম ও এনামুল হক বুলবুল। এছাড়াও একটি উপদেষ্ঠা কমিটিও গঠন করা হয়েছে। উপদেষ্ঠা পরিষদের সদস্যরা হলেন, শিক্ষক জাহাঙ্গীর হাসান, সাংবাদিক মোজাম্মেল হোসেন সজল ও কবি আনোয়ার হোসেন আনু প্রমুখ।


মহাকাশে ঘুরে বেড়াচ্ছে ভিনগ্রহের প্রাণীর যান! UFO’র ভিডিও ঘিরে জল্পনা\nPublished by: Subhamay Mandal | Posted: April 28, 2020 3:39 pm| Updated: April 28, 2020 3:39 pm\nসংবাদ প্রতিদিন ডিজিটাল ডেস্ক: করোনা আবহের মধ্যেই নয়া চাঞ্চল্য। মহাকাশে আচমকা ভিনগ্রহের প্রাণীর হানা! এমনই দাবি মার্কিন নৌসেনার। সোমবার তিনটি ভিডিও প্রকাশ করেছে মার্কিন যুক্তরাষ্ট্রের সামরিক সদর দপ্তর পেন্টাগন। তাদের দাবি, মহাকাশে তিনটি আনআইডেন্টিফায়েড ফ্লাইং অবজেক্টস বা ইউএফও (UFO) দেখা গিয়েছে। ঝাপসা সেই ভিডিওতে দেখা গিয়েছে, কিছু বস্তু মহাকাশে ভাসছে। একে ‘অব্যক্ত বায়বীয় ঘটনা’ বলে উল্লেখ করেছে পেন্টাগন।\nপ্রতিরক্ষা দপ্তরের সরকারি ওয়েবসাইটে ভিডিও আপলোড করেছে পেন্টাগন। একটি প্রেস বিজ্ঞপ্তিতে তারা জানিয়েছে, জনমানসে যে চাঞ্চল্য ও বিভ্রান্তি ছড়িয়েছে বিভিন্ন ভিডিও নিয়ে সেগুলি স্পষ্ট করার জন্যই এই ভিডিও প্রকাশ করা হয়েছে। তবে এই ভিডিও প্রকাশ করে বিষয়টি নিয়ে আতঙ্ক না ছড়িয়ে তদন্তসাপেক্ষ বলে দাবি করেছে পেন্টাগন। এই ভিডিওগুলি নাকি মার্কিন নৌসেনার ট্রেনিং পাইলট ২০০৪ এবং ২০১৫ সালে তুলেছিল। দুটি ভিডিওর কথা ২০১৭ সালে নিউ ইয়র্ক টাইমসে প্রকাশিত হয়। তখন ভিডিওগুলি প্রকাশ করেছিল To The Stars Academy of Arts and Science।\n[আরও পড়ুন: চলতি বছর সূর্য ও চন্দ্রগ্রহণ চাক্ষুষ করার সুবর্ণ সুযোগ দেশবাসীর কাছে! জেনে নিন দিনক্ষণ]\nপেন্টাগন তাদের বিবৃতিতে জানিয়েছে, পুঙ্খানুপুঙ্খ পর্যালোচনা করার পরে, প্রতিরক্ষা দপ্তর নির্ধারণ করেছে যে এই শ্রেণিবদ্ধ ভিডিওগুলির অনুমোদিত প্রকাশ কোনও সংবেদনশীল ক্ষমতা বা সিস্টেম প্রকাশ করে না, এবং অব্যক্ত বায়বীয় বস্তু সামরিক বিমানের উপর আক্রমণের ক্ষেত্রে জড়িত নয়। পেন্টাগনের দ্বারা ভিডিওগুলি প্রকাশের ফলে ভিডিওগুলির বৈধতা আরও বেড়ে গিয়েছে এবং আরও জল্পনা যে, সম্প্রতি এই অতিজাগতিক বস্তু মানুষের সংস্পর্শে আসার চেষ্টা করেছে। ইউএফও নিয়ে প্রতিবেদন করার জন্য নৌসেনার গাইডলাইন রয়েছে।\n[আরও পড়ুন: করোনা আতঙ্কের মাঝে স্বস্তির খবর, বন্ধ হয়ে গেল সুমেরুর উপর ওজন স্তরে তৈরি হওয়া ছিদ্র]\nসোমবার তিনটি ভিডিও প্রকাশ করেছে মার্কিন যুক্তরাষ্ট্রের সামরিক সদর দপ্তর পেন্টাগন।\nতাদের দাবি, মহাকাশে তিনটি আনআইডেন্টিফায়েড ফ্লাইং অবজেক্টস বা ইউএফও (UFO) দেখা গিয়েছে।\nপ্রতিরক্ষা দপ্তরের সরকারি ওয়েবসাইটে ভিডিও আপলোড করেছে পেন্টাগন।


মেসির পেনাল্টি মিসে জয় বঞ্চিত আর্জেন্টিনা মেসির পেনাল্টি মিসে জয় বঞ্চিত আর্জেন্টিনা\nমেসির পেনাল্টি মিসে জয় বঞ্চিত আর্জেন্টিনা\nখেলাধুলা | 16th June, 2018 10:15 pm\nলেখার শিরোনাম দেয়া যেতে পারতো, ডি-গ্রুপের প্রথম ম্যাচে আর্জেন্টিনাকে রুখে দিলো আইসল্যান্ড। অথবা টেনে আনা যেত আগের ম্যাচে স্পেনের বিপক্ষে ক্রিস্টিয়ানো রোনালদোর করা হ্যাটট্রিকের কথাও। তার সাথে অঘোষিত প্রতিযোগিতার ফলে সৃষ্ট চাপেই কিনা অবিশ্বাস্য কিছু মিস করলেন লিওনেল মেসি! তাও হয়তো মেনে নিতে পারতেন আর্জেন্টাইন সমর্থকরা, কিন্তু ম্যাচের ৬৪ মিনিটে দলের মূল স্তম্ভ যেভাবে পেনাল্টি মিস করলেন সেটি মেনে নেয়া আসলেই কঠিন। ফলে পয়েন্ট ভাগাভাগির এ ম্যাচে আইসল্যান্ডের কৃতিত্ব ছাপিয়ে মেসির পেনাল্টি মিসের গল্পই আলোচনায় কেন্দ্রে থাকবে সেটিই স্বাভাবিক।\nম্যাচের ১৭ মিনিটে মেসির নেওয়া দারুণ এক শট ঠেকিয়ে দিয়েছেন আইসল্যান্ডের গোলরক্ষক হানেস হালডরসন। ১৯ মিনিটে রোহোর আরেকটি শটও যখন জালে গেল না, তখনই কালো মেঘ মনে হচ্ছিল আজ আর গোল পাচ্ছে না আর্জেন্টিনা। তবুও অগোছালো ম্যাচে প্রথমে এগিয়ে গিয়েছিল আর্জেন্টিনাই। ১৯ মিনিটে সার্জিও আগুয়েরো বক্সের মধ্যে দারুণ এক টার্ন থেকে গোল করেন। এই নিয়ে তিনটি বিশ্বকাপ খেললেও এটি আগুয়েরোর প্রথম গোল।\nকিন্তু আর্জেন্টিনার দুর্বল রক্ষণ লিডটা ধরে রাখতে পারেনি। ২৩ মিনিটে অালফ্রেড ফিনবোগাসনের গোলে সমতায় ফেরে প্রথমবারের মতো বিশ্বকাপ খেলতে আসা আইসল্যান্ড। আইসল্যান্ডের গোলমুখে মেসি-বানেগাদের বেশ কিছু শট অবলীলায় ঠেকিয়ে দিয়েছেন আইসল্যান্ডের গোলকিপার হানেস হালডরসন। সে তুলনায় আর্জেন্টাইন গোলরক্ষক উইলি কাবায়েরোকে অনেক অপ্রতিভ দেখাচ্ছিল। তার ভুলে তো একবার ফাঁকায় বলও পেয়ে গিয়েছিল আইসল্যান্ড। কিন্তু চমৎকার সুযোগটা কাজে লাগাতে পারেননি ইয়োহান বার্গ গুডমুন্ডসন। ফিরতি বল ফাঁকা জায়গায় পেয়ে গিয়েছিলেন বিরকির বিয়ারনাসন। কিন্তু দ্বিতীয় সুযোগটাও কাজে লাগাতে পারেনি আইসল্যান্ড। প্রথমার্ধের শেষটাও হয়েছে এলোমেলো ফুটবলে।\nদ্বিতীয়ার্ধের শুরুতেই এগিয়ে যাওয়ার সুযোগ পেয়েছিল আর্জেন্টিনা। যথারীতি শেষ মুহূর্তে বাধা হয়ে দাঁড়াচ্ছিল দুর্বোধ্য গোলপোস্ট! ৬৪ মিনিটে আইসল্যান্ডের ডি-বক্সে ডিফেন্ডার ম্যাগনুসনের ফাউলের শিকার হন আগুয়েরো। পেনাল্টির বাঁশি বাজান রেফারি। কিন্তু গোল করতে ব্যর্থ হন মেসি! তার বাঁ পায়ে নেয়া জোরালো শট বাঁ দিকে ঝাঁপিয়ে দারুণ দক্ষতায় ঠেকিয়ে দিয়ে ম্যাচের নায়ক বনে যান হালডারসন। এ নিয়ে দেশের হয়ে তৃতীয়বার পেনাল্টি মিস করলেন তিনি। এর আগে, কোপা আমেরিকার ফাইনালে চিলির বিপক্ষে পেনাল্টি থেকে গোল আদায় করতে ব্যর্থ হন এ গোলমেশিন। অপ্রতিভ মেসির পাশাপাশি আইসল্যান্ডের খেলোয়াড়দের শারীরিক সামর্থও বাধা হয়ে দাঁড়িয়েছিল আর্জেন্টিনার সামনে। তাই ৭০ শতাংশ বল দখলে রেখেও শেষ পর্যন্ত পয়েন্ট ভাগাভাগি করতে হলো আলবিসেলেস্তেদের। আর নবীন দল আইসল্যান্ড তুলে নিলো বিশ্বকাপে তাদের প্রথম বড় সাফল্য।


আন্তর্জাতিক | BD Times 365\nগান গাইতে গাইতে নিজের ৩ সন্তানকে খুন করলেন মা!\nগান গাইতে গাইতে সন্তানদের খুন করলেন মা। ঘটনাটি ঘটেছে মার্কিন যুক্তরাষ্ট্রের ফিনিক্সে। মার্কিন গণমাধ্যম ইউএসএ টুডের এক প্রতিবেদনে এ তথ্য পাওযা গেছে । স্থানীয় পুলিশ জানিয়েছে, রাচেন হেনরি নামের ২২…\nএবার জেনারেল সোলাইমানির ঘনিষ্ঠ সহযোগীকে হত্যা!\nজেনারেল সোলাইমানি হত্যার রেশ কাটতে না কাটিতে এবার উত্তরপূর্ব ইরানে একটি আধাসামরিক বাহিনীর স্থানীয় কমান্ডারকে অতর্কিত হামলা চালিয়ে হত্যা করা হয়েছে। তিনি সোলায়মানির ঘনিষ্ঠ সহযোগী ছিলেন। মুখোশপরা বন্দুকধারীদের হামলার শিকার…\nবাঘের মাংস দিয়ে এলাকাবাসীর পিকনিক!\nভারতের আসামের অটল রঙঢালি এলাকায় একটি পূর্ণবয়স্ক চিতাবাঘকে পিটিয়ে মেরে তার মাংস খেয়েছে গ্রামবাসীরা। তাও আবার রীতিমতো পিকনিক করে! এ যেন বাঘখেকো মানুষ! আসামের এই ঘটনা নাড়িয়ে দিয়েছে দেশটির পশুপ্রেমী…\nপরমাণু বোমা বানাচ্ছে ইরান, গোপন চিঠি ফাঁস!\nক্ষমতাধর শীর্ষ জেনারেল কাসেম সোলাইমানি হত্যাকে কেন্দ্র করে ইরান-যুক্তরাষ্ট্র উত্তেজনার মধ্যে এবার তেহরানের পরমাণু অস্ত্র সম্পর্কিত একটি গোপন চিঠি ফাঁস হয়েছে। শনিবার যুক্তরাজ্যভিত্তিক সংবাদমাধ্যম ডেইলি মেইল এই চিঠি ফাঁস করেছে।…\n৮ বছর পর জুমার নামাজের খুতবায় যা বললেন ইমাম খামেনি\n৮ বছর পর দেওয়া জুমার নামাজের খুতবায় দখলদার ইসরাইলকে একটি ক্যান্সারের টিউমার আখ্যায়িত করে কেউ দেশটির বিরোধিতা করলে তাকে সহায়তার ঘোষণা দিয়েছেন ইরানের সর্বোচ্চ ধর্মীয় নেতা আয়াতুল্লাহ আলী খামেনি। জুমার…\nপারমাণবিক অস্ত্র প্রযুক্তি চুরি করতে গিয়ে হাতেনাতে ধরা খেলো পাকিস্তান!\nপাকিস্তানের বিরুদ্ধে পারমাণবিক অস্ত্র ও ক্ষেপণাস্ত্র প্রযুক্তি চুরির অভিযোগ নতুন নয়। এ বার আমেরিকার পারমাণবিক অস্ত্র ও ক্ষেপণাস্ত্র প্রযুক্তি চুরি করতে গিয়ে হাতেনাতে ধরা পড়লো পাকিস্তানের পাঁচ ব্যবসায়ী। রাওয়ালপিণ্ডির একটি…\n৮ বছর পর আজ জুমার নামাজের ইমামতি করবেন খামেনি\nআজ রাজধানী তেহরানে শুক্রবারের জুমার নামাজের ইমামতি করবেন ইরানের সর্বোচ্চ ধর্মীয় নেতা আয়াতুল্লাহ আলী খামেনি। গত আট বছরের মধ্যেই এই প্রথম তিনি জুমার ইমামতিতে যাচ্ছেন বলে বিবিসির খবরে জানা গেছে।…\nইরানের ক্ষেপণাস্ত্র হামলায় ১১ মার্কিন সেনার মস্তিষ্ক বিকল!\nইরাকে মার্কিন সেনাদের অবস্থান করা একটি ঘাঁটিতে ইরানি ক্ষেপণাস্ত্র গিয়ে পড়লে তাতে মানসিক চাপে মস্তিষ্কে ক্ষতির লক্ষণ দেখা দেয়ায় যুক্তরাষ্ট্রের ১১ সেনাকে চিকিৎসা দেয়া হয়েছে। প্রাথমিকভাবে বলা হয়েছিল, এ হামলায়…\nবাজ পড়লো বিশ্বের সবচেয়ে উঁচু ভবন বুর্জ খলিফার মাথায়!\nবিশ্বের সব থেকে উঁচু ভবন দুবাইয়ের বুর্জ খলিফা। পৃথিবীর বিভিন্ন প্রান্ত থেকে পর্যটকরা দুবাইয়ে ছুটে আসেন এই বুর্জ খলিফার টানে। বিশ্বের এই সর্বোচ্চ ভবনের টানে এবার নেমে এল বাজও। বুর্জ…\nযে কারণে বাংলাদেশ-পাকিস্তান ম্যাচ কোন দেশি চ্যানেলে দেখা যাবে না\nযে ৩ টাইগার ক্রিকেটারকে নিয়ে মহা দুঃশ্চিন্তায় পাকিস্তান!


জলবায়ু পরিবর্তনজনিত ক্ষতি কমাতে করণীয় নির্ধারণে ন্যাশনাল এডাপটেশন প্ল্যান (ন্যাপ) প্রণয়নবিষয়ক এক উচ্চ পর্যায়ের কর্মশালা অনুষ্ঠিত হয়েছে। গতকাল গাজীপুরের রাজেন্দ্রপুর ব্র্যাক সিডিএমে এই কর্মশালার আয়োজন করা হয়। কর্মশালায় ন্যাপ প্রণয়ন বিষয়ে অগ্রগতি ও এটিকে অধিকতর কার্যকরী করার উপায় নিয়ে আলোচনা করা হয়। কর্মশালায় পরিবেশ, বন ও জলবায়ু পরিবর্তন মন্ত্রণালয় ও অধীন সংস্থার ঊর্ধ্বতন কর্মকর্তা, ইউএনডিপি ও ন্যাপ প্রণয়ন টিমের কর্মকর্তারা উপস্থিত ছিলেন।\nকর্মশালার সমাপনী অনুষ্ঠানে প্রধান অতিথির বক্তব্যে পরিবেশ, বন ও জলবায়ু পরিবর্তন মন্ত্রণালয়ের সচিব মো. মোস্তফা কামাল বলেন, ন্যাশনাল এডাপটেশন প্ল্যানে জলবায়ু পরিবর্তনজনিত ঝুঁকি ও ক্ষতি মোকাবিলার কার্যকরী উপায় অন্তর্ভুক্ত করা হচ্ছে। দেশের বিভিন্ন শ্রেণির জনগণের মতামতের ভিত্তিতে এ পরিকল্পনা প্রণীত হচ্ছে। আগামী ২০২২ সালের এপ্রিলের মধ্যে এ পরিকল্পনা চ‚ড়ান্ত করার জন্য তিনি সংশ্লিষ্টদের প্রতি আহইন জানান।\nন্যাপ প্রণয়ন প্রকল্পের জাতীয় প্রকল্প পরিচালক ও পরিবেশ, বন ও জলবায়ু পরিবর্তন মন্ত্রণালয়ের জলবায়ু পরিবর্তন অনুবিভাগের অতিরিক্ত সচিব মো. মিজানুল হক চৌধুরীর সভাপতিত্বে কর্মশালায় বিশেষ অতিথি হিসেবে বক্তব্য দেন পরিবেশ অধিদফতরের মহাপরিচালক মো. আশরাফ উদ্দিন।\nকর্মশালায় মূল প্রবন্ধ উপস্থাপন করেন ন্যাপ প্রণয়ন কমিটির টিম লিডার ও ব্র্যাক বিশ্ববিদ্যালয়ের এমিরেটস অধ্যাপক ড. আইনুন নিশাত। এছাড়া অন্যান্যের মধ্যে বক্তব্য দেন ন্যাপ প্রণয়ন প্রকল্পের উপ-প্রকল্প পরিচালক ও পরিবেশ অধিদফতরের পরিচালক মির্জা শওকত আলী ও ইউএনডিপির প্রোগ্রাম স্পেশালিস্ট আরিফ মোহাম্মদ ফয়সাল প্রমুখ।


রাজশাহী-এ বিক্রির জন্য Hero মোটরবাইক ও স্কুটার | Bikroy.com\nবিক্রির জন্য (২০৫)\nরাজশাহী-এ বিক্রির জন্য Hero মোটরবাইক ও স্কুটার\nHero Dawn . 2010\n৫০,১০০ কি.মি., ১০০ সিসি\nHero Passion Pro motorbike sale 2017\n৭১,০০০ কি.মি., ১২৫ সিসি\nHero CBZ Xtrem . 2008\nHero Passion bike 2005\n১৮,০০০ কি.মি., ১০০ সিসি\nHero Thriller 160 Fi Abs 2021\n৭১৬ কি.মি., ১৬০ সিসি\nHero Hunk double disk 2010\nHero Passion plus 2011\n১৬০ কি.মি., ১৫০ সিসি\n৫৬,০০০ কি.মি., ১৫০ সিসি\nHero xtreme 2017\nHero Hunk SD 2019\n৫,১০০ কি.মি., ১৫০ সিসি\nরাজশাহী এ বিক্রির জন্য Hero Hunk\nরাজশাহী এ বিক্রির জন্য Hero HF Deluxe\nরাজশাহী এ বিক্রির জন্য Hero Passion\nরাজশাহী এ বিক্রির জন্য Hero Passion Pro\nরাজশাহী এ বিক্রির জন্য Hero CBZ Xtrem\nরাজশাহী এ বিক্রির জন্য Hero Dawn\nরাজশাহী এ বিক্রির জন্য Hero Glamour\nবোয়ালিয়া এ বিক্রির জন্য Hero মোটরবাইক\nমতিহার এ বিক্রির জন্য Hero মোটরবাইক\nপদ্মা আবাসিক এলাকা এ বিক্রির জন্য Hero মোটরবাইক\nকাজলা এ বিক্রির জন্য Hero মোটরবাইক\nলক্ষ্মীপুর এ বিক্রির জন্য Hero মোটরবাইক\nরাজশাহী এ বিক্রির জন্য Hero মোটরবাইক\nরাজশাহী এ ভালো কন্ডিশন এবং সঠিক উপায়ে মেইনটেন্যান্স করা মোটরসাইকেল খুঁজে নিন। এখন Bikroy.com এ জনপ্রিয় মোটরসাইকেল Hero থেকে আপনার পছন্দের মোটরসাইকেল সহজেই পেয়ে যাবেন। তাই আপনার বাজেট অনুযায়ী Hero এর সেরা মোটরসাইকেলটি খুঁজে পেতে আজই ভিজিট করুন।\nরাজশাহী এ টি বিজ্ঞাপন থেকে অনলাইনে Hero এর মোটরসাইকেল বেছে নিন। শুধু মোটরসাইকেলই নয়, আমাদের কাছে রয়েছে বিখ্যাত Hero এর নতুন এবং ব্যবহৃত মোটরসাইকেলের কালেকশন যা Bikroy.com কে করেছে রাইডারদের কাছে পছন্দনীয় অনলাইন শপিং প্ল্যাটফর্ম। বেছে নিন বাজাজ, টিভিএস, ইয়ামাহা, হোন্ডা, হিরো এবং অন্যান্য জনপ্রিয় মডেলগুলো থেকে।\nHero মোটরসাইকেলের মাইলেজ, কন্ডিশন, দাম, এবং মডেল সাল অনুযায়ী ফিল্টার করুন। রাজশাহী এ আপনার স্বপ্নের Hero মোটরসাইকেল কেনার পূর্বে বাইকের বৈশিষ্ট্য, মডেল ইয়ার, রং, মডেল এবং অন্যান্য খুঁটিনাটি লক্ষ্য করুন।


‘পরিবারের কুলাঙ্গার আমি…’,নুসরতকে নিয়ে বাবা-মা'র সঙ্গে যশের বিরোধ? বাড়ছে জল্পনা - 'I Maybe the Black Sheep Of The Family', Is Nusrat Jahan the reason of Yash Dasgupta's alleged tussle with own family , Bangla News\nবাংলা নিউজ > বায়োস্কোপ > ‘পরিবারের কুলাঙ্গার আমি…’,নুসরতকে নিয়ে বাবা-মা'র সঙ্গে যশের বিরোধ? বাড়ছে জল্পনা\nথামছে না যশরত সম্পর্ক নিয়ে আলোচনা\n‘পরিবারের কুলাঙ্গার আমি…’,নুসরতকে নিয়ে বাবা-মা'র সঙ্গে যশের বিরোধ? বাড়ছে জল্পনা\n১ মিনিটে পড়ুন . Updated: 30 Jun 2021, 08:52 PM IST লেখক HT Bangla Correspondent\n‘আমি পরিবারের কুলাঙ্গার হতে পারি, কিন্তু পরিবারে যাঁরা নিজেদের খুব সৎ বলে পরিচয় দেন, তাঁরা কিন্তু ততটা ধোওয়া তুলসী পাতা নন', ইনস্টাগ্রামে লিখলেন যশ।\nযশ-নুসরতের প্রেম কাহিনি এখন টলিপড়ার ওপেন সিক্রেট। নুসরতের অন্তঃসত্ত্বা হওয়ার খবর এই কাহিনিতে নতুন মাত্রা যোগ করেছে। যদিও নুসরতের ভাবী সন্তানের পিতৃত্ব নিয়ে এখনও মুখ খোলেননি নুসরত বা যশ।কিন্তু দুয়ে দুয়ে চার করে নিতে সময় লাগাননি নেটিজেনরা। এই সম্পর্কের আলোচনা যখন থামছে না, তখন নতুন বোমা ফাটালেন যশ। সকলের মনে প্রশ্ন আচমকা কী হল যশ ও তাঁর পরিবারের? কী কারণে নিজের পরিবারের উপর অভিমান করে বসলেন এই টলি অভিনেতা? যশের সাম্প্রতিকতম ইনস্টাগ্রাম পোস্ট ও স্টেটাসে সেই দ্বন্দ্বের আভাস মিলেছে।\nতবে কি নুসরতকে ঘিরে মা ও বাবার সঙ্গে কোনও বিবাদে জড়িয়েছেন কি অভিনেতা? বুধবার বিকেলে ইনস্টাগ্রামের দেওয়ালে নিজের একটি সাদা-কালো ছবি পোস্ট করেন যশ। সঙ্গে অভিনেতা লেখেন, ‘আমি পরিবারের কুলাঙ্গার হতে পারি, কিন্তু পরিবারে যাঁরা নিজেদের খুব সৎ বলে পরিচয় দেন, তাঁরা কিন্তু ততটা ধোওয়া তুলসী পাতা নন।’\nযদিও পরিবারের সঙ্গে যশের এই বিবাদের জল্পনা উস্কে দিয়েছে এদিন দুপুরের যশের একটি ইনস্টাগ্রাম স্টোরি। সেখানে পরিবার নিয়ে বিস্ফোরক মন্তব্য করেছেন যশ।অভিনেতা লিখেছেন, ‘পরিবার হল আমাদের সকলের কাছে সবচেয়ে সুরক্ষিত স্থান, কিন্তু কখনও কখনও এটাই সেই জায়গাতেও পরিণত হয় যা আমাদের সবচেয়ে বেশি মনকষ্ট দেয়’।\nযশের এই স্টোরি দেখে অনেকের মনেই প্রশ্ন, পরিবারের কোন মানুষের কাছ থেকে পাওয়া আঘাতের জেরে মনকষ্টে ভুগছেন যশ? তবে কি নুসরত জাহানের সঙ্গে সম্পর্ককে ঘিরে পরিবারের সঙ্গে মনোমালিন্যে জড়িয়েছেন যশ? অপর এক ইনস্টা স্টোরিতে যশের বার্তা- ‘আমি তাঁরই প্রতি অনুগত, যে আমার অনুগত’।\nকেরিয়ারে একের পর এক সাফল্যের সিঁড়ি তড়তড়িয়ে পার করেছেন যশ,কিন্তু অভিনেতার ব্যক্তিগত জীবন শুরু থেকেই রয়েছে বিতর্কের কেন্দ্রবিন্দুতে। ভাঙা বিয়ে, এমনকি বউ পেটানোর অভিযোগে এক রাত জেলেও কাটিয়েছেন যশ। এরপর দীর্ঘদিন ইন্ডাস্ট্রির এক নামী প্রযোজনা সংস্থার ক্রিয়েটিভ হেডের সঙ্গেও সম্পর্কে জড়িত ছিলেন যশ। তবে সেই সম্পর্ক নিয়েও কোনওদিন প্রকাশ্যে মুখ খোলেননি অভিনেতা।


দ্রুত উদ্ভাবন ও সহজলভ্য হোক\nআপলোড : ঢাকা , বুধবার, ২২ জুলাই ২০২০\nকরোনাভাইরাস প্রতিরোধে ব্রিটেনের অক্সফোর্ড বিশ্ববিদ্যালয়ের উদ্ভাবিত ভ্যাকসিন বা টিকা মানব শরীরের জন্য নিরাপদ ও কার্যকর এবং তা রোগ প্রতিরোধ ক্ষমতা বৃদ্ধিতে সহায়ক বলে প্রাথমিকভাবে দেখা গেছে।\nপ্রথম ও দ্বিতীয় পর্যায়ের ক্লিনিক্যাল ট্রায়ালের এই ফল প্রকাশিত হয়েছে চিকিৎসাবিজ্ঞানের সবচেয়ে নামকরা সাময়িকী ল্যানসেটে। এটি সারা বিশ্বের মানুষের জন্য একটি আশাব্যঞ্জক খবর। করোনাভাইরাস বর্তমান বিশ্বের সবচেয়ে বড় আতঙ্কের নাম। রোগটি বিশ্বব্যাপী ছড়িয়ে পড়ার প্রায় সাত মাস হতে চলল। ইতোমধ্যে বিশ্বজুড়ে প্রায় দেড় কোটি মানুষ এ রোগে আক্রান্ত হয়েছে এবং মৃতের সংখ্যা ছয় লাখ ছাড়িয়ে গেছে।\nশুধু তাই নয়, করোনার প্রভাবে বিশ্বব্যাপী স্থবির হয়ে পড়েছে অর্থনৈতিক কর্মকাণ্ড। বেকার হয়ে গেছে কোটি কোটি মানুষ। বেড়েছে মানুষের কষ্ট ও দুর্ভোগ। এ প্রেক্ষাপটে সারা বিশ্বের মানুষ অধীর অপেক্ষায় আছে করোনাভাইরাসের একটি কার্যকর প্রতিষেধকের। সেক্ষেত্রে অক্সফোর্ড বিশ্ববিদ্যালয়ের উদ্ভাবিত ভ্যাকসিনের ক্লিনিক্যাল ট্রায়ালের ফল অবশ্যই আমাদের আশাবাদী করে।\nবস্তুত করোনাভাইরাসের কার্যকর ভ্যাকসিন উদ্ভাবনে বিশ্বের দেশে দেশে বিজ্ঞানীরা দিনরাত কাজ করে যাচ্ছেন। অনেকে এ ব্যাপারে সাফল্যেরও দাবি করেছেন। মার্কিন ওষুধ কোম্পানি ফাইজার ও জার্মান জৈবপ্রযুক্তি প্রতিষ্ঠান বায়োএনটেক করোনার প্রতিষেধক নিয়ে কাজ করছে এবং তাদের পক্ষ থেকেও যার যার টিকা নিরাপদ বলে জানানো হয়েছে। করোনার টিকা উদ্ভাবন নিয়ে সুখবর দিয়েছে চীনও।\nএ ছাড়া রাশিয়াও তাদের উদ্ভাবিত টিকাকে কার্যকর বলে দাবি করেছে এবং তা নিয়ে পরীক্ষা-নিরীক্ষা চলছে। আমাদের দু-একটি প্রতিষ্ঠানও টিকা নিয়ে কাজ করছে। তবে করোনার টিকা উদ্ভাবনে বিশ্বব্যাপী প্রচেষ্টায় এখন পর্যন্ত দৃশ্যত এগিয়ে আছেন অক্সফোর্ড বিশ্ববিদ্যালয়ের গবেষকরা, যদিও এটিকে পুরোপুরি নিরাপদ ঘোষণা করার জন্য আরও পরীক্ষার প্রয়োজন আছে। বলা হচ্ছে, এই ভ্যাকসিন করোনার বিরুদ্ধে মানুষের রোগ প্রতিরোধ ক্ষমতাকে কার্যকর করে তুলতে সহায়তা করবে।\nএ টিকার তৃতীয় ধাপের পরীক্ষা চলছে। পরীক্ষা সফল হলে অক্সফোর্ড ভ্যাকসিন গ্রুপ আশা করছে, চলতি বছরের শেষ নাগাদ তারা করোনার টিকা ছেড়ে দিতে পারবে। ভ্যাকসিনটির কার্যকারিতা প্রমাণিত হলে এটি ব্যবহারের জন্য অনুমোদন পাবে। প্রকৃতপক্ষে আমরা সেই দিনটিরই অপেক্ষায় আছি।\nজনমনে প্রশ্ন রয়েছে, টিকা উদ্ভাবন হলেই কি করোনা মহামারীর অবসান হবে? বস্তুত টিকা উদ্ভাবনে সফল হলেও রোগটি পুরোপুরি দূর হবে না বলে মনে করছেন বিশেষজ্ঞরা? করোনাভাইরাসের মিউটেশনের কারণে বারবার নতুন টিকার প্রয়োজন হবে? তবে বিশ্বব্যাপী বিজ্ঞানীদের নিরলস প্রচেষ্টায় সেটিও সম্ভব হবে বলে আমরা আশাবাদী। সবচেয়ে যা জরুরি তা হল, করোনার টিকা বাজারে আসার পর তা যেন বিশ্বের সব মানুষের জন্য সহজলভ্য হয় এবং তা দ্রুত সবার কাছে পৌঁছায়।


পরীক্ষায় ভীত ঈশ্বরচন্দ্রকে রচনা লিখিয়েছেন শিক্ষক\n৫ শ্রাবণ ১৪২৫, শনিবার ২১ জুলাই ২০১৮, ৩:৪৬ পূর্বাহ্ণ\n০৩ সেপ্টেম্বর ২০১৭ রবিবার, ০১:২৫ পিএম\nঢাকা : সে দিন সংস্কৃত কলেজে পরীক্ষা। সকাল দশটা বাজতেই ছাত্ররা একে একে ক্লাসে এসে লিখতে শুরু করেছে। তারই মাঝে বেঁটেখাটো পণ্ডিতমশায়ের কৌতূহলী চোখ ঘরের এ দিক ও দিক কাকে যেন বারবার খুঁজছিল। ছাত্রদের মধ্যে এক জন বাদে সকলেই সেখানে উপস্থিত। বিশেষ এই ছাত্রটিকে পণ্ডিতমশাই অত্যন্ত স্নেহ করতেন। সে জন্যেই তাকে নিয়ে ভাবনা!\nক্লাসে না এলেও ইতিমধ্যেই ছাত্রটি কলেজের অন্য একটি ফাঁকা ঘরে গালে হাত দিয়ে চুপচাপ বসে ছিল। অবিলম্বে তিনি ছাত্রটিকে রচনা লেখার পরীক্ষায় বসাতে চাইলেন। কিন্তু জেদি ছেলেটি বেঁকে বসল। সে কিছুতেই পরীক্ষা দেবে না। পণ্ডিতমশাই যতই বোঝানোর চেষ্টা করেন, তার জেদও ততটাই বেড়ে যায়। এমন পরিস্থিতিতে পণ্ডিতমশাই কলেজের অধ্যক্ষ মার্শাল সাহেবের কাছে গিয়ে পুরো ঘটনাটি জানালেন। তার পর ছাত্রটিকে চ্যাংদোলা করে তুলে আনলেন ক্লাসে!\nসেই ছাত্রটি হলেন ঈশ্বরচন্দ্র বন্দ্যোপাধ্যায়, আর পণ্ডিতমশাই অলঙ্কারশাস্ত্রের অধ্যাপক প্রেমচন্দ্র তর্কবাগীশ। পরীক্ষায় বসলেও ঈশ্বরচন্দ্র এ বার বিরক্ত হয়েই পণ্ডিতমশাইকে জিজ্ঞেস করলেন, কেন শুধু শুধু তাকে এই পরীক্ষায় বসালেন তিনি? এর উত্তরে প্রেমচন্দ্র একটু হেসে বললেন, ‘‘যা পারো তাই লেখো, না হলে সাহেব অসন্তুষ্ট হবেন।’’ আসলে সাহেবের নাম করে তিনি নিজের ইচ্ছের কথাই বললেন।\nপ্রেমচন্দ্র ভাল করেই জানতেন ঈশ্বরচন্দ্রের প্রতিভার কথা। আর এও জানতেন যে সে কিছু লিখলে সেটা ব্যতিক্রমী হবেই। ঈশ্বরচন্দ্র সে সময় স্মৃতিশ্রেণির ছাত্র হলেও, তখনও অলঙ্কারশ্রেণিতে আসেননি। পণ্ডিতমশাই চেয়েছিলেন কলেজে সকলের সামনে ঈশ্বরচন্দ্রের প্রতিভা তুলে ধরতে। তবে তাঁর আরও একটা উদ্দেশ্য ছিল।\nঅনিচ্ছাসত্ত্বেও কিছুটা নিরুপায় হয়েই ঈশ্বরচন্দ্রকে পরীক্ষায় রচনা লিখতে বসতে হল। ইতিমধ্যে এগারোটা বেজে গিয়েছে। ঈশ্বরচন্দ্র প্রেমচন্দ্রকে বললেন, সকলে দশটায় লিখতে শুরু করেছে, এই অল্প সময়ের মধ্যে তিনি কী-ই বা লিখবেন। বিরক্ত প্রেমচন্দ্র ঘর থেকে বেরিয়ে গেলেন। রচনার বিষয় ছিল ‘সত্যকথনের মহিমা’। পণ্ডিতমশাই চলে যাওয়ার এক ঘণ্টা পেরিয়ে গেল, ঈশ্বরচন্দ্র চুপচাপ বসে আকাশকুসুম ভাবতে লাগলেন। একটি অক্ষরও লিখলেন না। দেখতে দেখতে বারোটা বেজে গেল। প্রেমচন্দ্র সেখানে এসে অবস্থা দেখে প্রচণ্ড রেগে গেলেন। তর্কবাগীশকে দেখে ঈশ্বরচন্দ্র অজুহাত দিলেন,\nতিনি কী লিখবেন কিছুই বুঝে উঠতে পারছেন না। মনে মনে রাগ সংবরণ করে প্রেমচন্দ্র শান্ত ভাবে ছাত্রকে বললেন ‘সত্যং হি নাম’ এই বিষয়ে গদ্য লিখতে শুরু করতে। ঈশ্বরচন্দ্র এ বার ভালমতই বুঝলেন, রচনা না লিখলে সে দিন পণ্ডিতমশায়ের হাত থেকে নিস্তার নেই। দেরি না করে লিখতে শুরু করলেন, এক ঘণ্টার মধ্যে রচনা শেষও করলেন।\nসে দিন ঈশ্বরচন্দ্র ভেবেছিলেন, পরীক্ষকরা বুঝি তাঁর রচনা পড়ে পরিহাস করবেন। কিন্তু ঘটনা এই, এই রচনা লিখেই তিনি কলেজে একশো টাকা পুরস্কার পেয়েছিলেন। প্রেমচন্দ্রের এত কিছু করার উদ্দেশ্য ছিল— ঈশ্বরচন্দ্রের মন থেকে রচনা লেখার ভয় এবং পরীক্ষার ভীতি কাটানো। আপাতদৃষ্টিতে সামান্য মনে হলেও ঘটনাটিতে ঈশ্বরচন্দ্র এক দিকে যেমন উৎসাহিত হয়েছিলেন, ঠিক তেমনই তাঁর আত্মবিশ্বাস বৃদ্ধি পেয়েছিল। পরের বছরও কলেজের পরীক্ষায় পদ্য লিখে পুরস্কার পেয়েছিলেন ঈশ্বরচন্দ্র।\nএমনই এক শিক্ষকের কাছে ঈশ্বরচন্দ্র পেয়েছিলেন অনুপ্রেরণা, জীবনের মূল্যবোধ আর কুসংস্কারমুক্ত চিন্তাধারা। বিদ্যাসাগরের মানসিকতা এবং চারিত্রিক ব্যক্তিত্ব গড়ে তোলার নেপথ্যেও প্রেমচন্দ্রের গুরুত্বপূর্ণ ভূমিকা ছিল। অলঙ্কারশ্রেণিতে ঈশ্বরচন্দ্র মাত্র এক বছর পড়েছিলেন। তার মধ্যেই গুরু-শিষ্যের মধ্যে গভীর সম্পর্ক গড়ে উঠেছিল।\nতখনও এ দেশে বেশ কিছু পাঠ্য বিষয় বই আকারে ছাপা হয়নি। প্রেমচন্দ্রের হাতে লেখা ‘সাহিত্যদর্পণ’-এর একটি পুঁথি ছিল। ব্যবহারের জন্য সেটি তিনি কলেজেই রেখে দিতেন। ছাত্ররা প্রয়োজন মতো এক-একটি পাতা খুলে বাড়ি নিয়ে যেত। আবার রেখেও দিত। এক দিন পুঁথির পাতা মেলাতে গিয়ে প্রেমচন্দ্র দেখেন, কয়েকটি পাতা নেই। এর পর পরই তিনি পুঁথির পাতা ছাত্রদের বাড়িতে নিয়ে যাওয়া বন্ধ করার নির্দেশ দেন।\nকয়েক দিন পরে বিশেষ প্রয়োজনে ঈশ্বরচন্দ্র পুঁথির কয়েকটি পাতা খুলে বাড়ি নিয়ে যাচ্ছিলেন। ভেবেছিলেন কাজ মিটে গেলে আবার সেগুলি যথাস্থানে রেখে দেবেন। কেউ বুঝতেই পারবে না। সে দিন কলেজ থেকে বেরনোর ঠিক আগেই এক পশলা বৃষ্টিতে রাস্তাঘাট বেশ পিচ্ছিল হয়ে উঠেছিল। রাস্তায় যেতে যেতে আচমকা পা পিছলে ঈশ্বরচন্দ্র কাদায় পড়ে গেলেন। জামাকাপড় তো বটেই, পুঁথির পাতাগুলিও জলে ভিজে গেল। এমন অবস্থায় একটি দোকানে উনুনের পাশে নিজের ভিজে চাদরখানা বিছিয়ে ঈশ্বরচন্দ্র ভিজে পুঁথির পাতাগুলি শুকোনোর আপ্রাণ চেষ্টা করছিলেন।\nঘটনাচক্রে ঠিক সেই সময় প্রেমচন্দ্র ওই জায়গা দিয়ে বাড়ি ফিরছিলেন। প্রিয় ছাত্রের এমন দশা দেখে তিনি উদ্বিগ্ন হয়ে এগিয়ে এসে জানতে চাইলেন কী হয়েছে। এমন পরিস্থিতির জন্য ঈশ্বরচন্দ্র মোটেই প্রস্তুত ছিলেন না। কিছু ক্ষণ চুপ করে থেকে পুরো ঘটনা অকপটে পণ্ডিতমশাইকে জানালেন। সব শুনে প্রেমচন্দ্র নিজের গায়ের চাদরটি ঈশ্বরচন্দ্রের দিকে এগিয়ে দিয়ে বলেছিলেন, আগে কাপড় বদলাতে, পরে দুঃখ করতে! ঈশ্বরচন্দ্র ইতস্তত করছেন দেখে তিনি একটি ঘোড়ার গাড়ি ডেকে সে দিন তাঁর ছাত্রটিকে নিজের বাড়ি নিয়ে গিয়েছিলেন। এমন শিক্ষকের সান্নিধ্যে ঈশ্বরচন্দ্রের জীবনদর্শন আলোকিত হয়েছিল বলেই পরবর্তী কালে তিনি নিজেও এক জন ছাত্রদরদি শিক্ষক হয়ে উঠতে পেরেছিলেন।\nএক দিন যে ঈশ্বরচন্দ্রকে তিনি জোর করে নিয়ে গিয়ে পরীক্ষায় রচনা লিখতে বসিয়েছিলেন, সেই ঈশ্বরচন্দ্র পরবর্তী কালে সংস্কৃত কলেজের অধ্যক্ষ হয়েছিলেন। তবু দু’জনের কখনও ঘটেনি ব্যক্তিত্বের সংঘাত। ঈশ্বরচন্দ্রের বন্ধু গিরীশ বিদ্যারত্নের পুত্র হরিশ্চন্দ্র কবিরত্ন প্রেমচন্দ্রের ছাত্র ছিলেন। এক বার অলঙ্কারশাস্ত্রের কোনও একটি প্রশ্নের উত্তরে তিনি লিখেছিলেন ‘কাশীস্থিতগবাম্’। যা ব্যাকরণগত ভাবে প্রেমচন্দ্রের ভুল মনে হয়েছিল। তিনি অত্যন্ত রেগে গিয়ে অধ্যক্ষ ঈশ্বরচন্দ্রের কাছে অভিযোগ করেছিলেন, ‘‘ঈশ্বর, তুমি বাপু এই সব ছেলেপিলের মাথা খাচ্ছ। বাংলায় সংস্কৃত ব্যাকরণের উপক্রমণিকা লিখে যে কী সর্বনাশ করবে, তা বুঝতে পারছ না। এরা কিছু শিখছে না।’’\nমাস্টারমশাইয়ের মুখে সে দিন এমন অভিযোগ শুনে, ঈশ্বরচন্দ্র এতটুকুও রাগ করেননি। বরং তাঁকে শান্ত করে বলেছিলেন, ‘‘আর ভাবনা নেই, পণ্ডিতমশাই! আমি এ বার ব্যাকরণ কৌমুদী লিখেছি, দেখবেন সব ঠিক হয়ে যাবে।’’ এর উত্তরে প্রেমচন্দ্র আরও রেগে গিয়ে বলেছিলেন ‘‘ছাই হবে।’’ ঈশ্বরচন্দ্র সে দিন এতটুকুও বিরক্ত হননি। কারণ তিনি জানতেন, প্রেমচন্দ্রের এমন উক্তি শিক্ষাপ্রণালী সম্পর্কে তাঁর কঠোরতার প্রকাশ মাত্র। ব্যাকরণগত ভাবে কিছু ভুল বললে প্রেমচন্দ্র যেমন রেগে যেতেন, ঠিক তেমনই কারও মধ্যে প্রতিভার আভাস পেলে প্রশংসাও করতেন।\nবরাবরই প্রেমচন্দ্র ছিলেন প্রতিবাদী চরিত্রের। লর্ড মেকলে যখন এ দেশে সংস্কৃত শিক্ষা বন্ধ করতে সংস্কৃত কলেজ বন্ধের দাবি করেন, প্রেমচন্দ্র তার প্রতিবাদ করেছিলেন। ঈশ্বরচন্দ্রও জীবনের বিভিন্ন সময়ে পেয়েছিলেন প্রেমচন্দ্রের সাহচর্য। বিদ্যাসাগর আয়োজিত প্রথম বিধবাবিবাহ সভায় তৎকালীন সংস্কৃত কলেজের অধ্যাপকদের মধ্যে প্রেমচন্দ্রও উপস্থিত ছিলেন।\nপ্রেমচন্দ্রের জন্ম ১৮০৬-এ বর্ধমান জেলার রায়না থানার অন্তর্গত শাকনাড়া গ্রামের এক প্রসিদ্ধ পণ্ডিত বংশে। পূর্বপুরুষদের মধ্যে অনেকেই ছিলেন খ্যাতনামা পণ্ডিত। ছেলেবেলায় তাঁর শিক্ষা শুরু হয় গ্রামের পাঠশালাতে। পরে বাবার ইচ্ছায় প্রেমচন্দ্র শাকনাড়া থেকে কিছুটা দূরে দুয়াড্ গ্রামে জয়গোপাল তর্কভূষণের টোলে ভর্তি হয়েছিলেন। অল্প সময়ের মধ্যেই প্রেমচন্দ্র জয়গোপালের অন্যতম প্রিয় ছাত্র হয়ে ওঠেন এবং তাঁর সঙ্গে বিভিন্ন সভায়, অনুষ্ঠানে যাতায়াত শুরু করেন। এর ফলে তাঁর পরিচিতি বৃদ্ধি পায়।\nকাব্যের প্রতি প্রেমচন্দ্রের বিশেষ আকর্ষণ ছিল। তেরো-চোদ্দো বছর বয়সেই সহজ সরল ভাষায় কবিতা-গান রচনা করতে পারতেন। এমনকী তিনি কবির দলে গানও বাঁধতেন। সংস্কৃত কলেজে অধ্যাপক হওয়ার পরে নিজের বাড়িতে বিভিন্ন পার্বণ-উৎসব উপলক্ষে কবিগানের আয়োজন করতেন। শোনা যায়, প্রেমচন্দ্রের বাড়ির উৎসবে-অনুষ্ঠানে কবিগানের আসরে ছাত্র ঈশ্বরচন্দ্র সবান্ধব যোগ দিতেন। মাঝে মাঝে কলেজের ছুটিতে তিনি প্রেমচন্দ্রের বাড়িতে এসে পড়াশোনাও করতেন। পুকুরে ছিপ ফেলে মাছও ধরতেন!\n১৮২৪-এ কলকাতায় প্রতিষ্ঠিত হয় সংস্কৃত কলেজ। তার ঠিক দু’বছর পরে ১৮২৬-এ বাবার উৎসাহে প্রেমচন্দ্র কলেজে যোগ দেন। সে সময় হোরেস হেম্যান উইলসন কলেজের সেক্রেটারি ছিলেন। প্রথম দিন তিনি শাস্ত্র সম্পর্কে নানা প্রশ্ন করে প্রেমচন্দ্রকে কবিতা লিখতে বলেন। অল্প সময়ের মধ্যে প্রেমচন্দ্র উইলসন সাহেবের সংস্কৃত ভাষায় অনুরাগ, তাঁর নানা গুণ সম্পর্কে শ্লোক রচনা করেছিলেন। ‘ভবান্ ধন্যঃ শ্রীহোরেস উইলসন সরস্বতী। লক্ষ্মীবাণী চিরদ্বন্দ্বং ভবতৈব নিরাকৃতং।।’ এর অর্থ, হোরেস উইলসন তুমি সরস্বতী, ধন্য তুমি, বুঝলাম আমি। লক্ষ্মী সরস্বতী, দুয়ে শত্রু বারো মাস, একত্র তোমারি গুণে, করিছেন বাস! রচনাটি দেখে উইলসন সাহেব অত্যন্ত খুশি হয়ে অবাক দৃষ্টিতে প্রেমচন্দ্রের দিকে তাকিয়ে ছিলেন।\nকলেজে কিছু দিনের মধ্যে কবি ঈশ্বর গুপ্তের সঙ্গে তাঁর বন্ধুত্ব গড়ে ওঠে। এঁরা দু’জনেই বাংলা ভাষার উন্নতির জন্য উৎসাহী ছিলেন। যোগেন্দ্রনাথ ঠাকুরের উদ্যোগে যখন ‘সংবাদ প্রভাকর’ সংবাদপত্রটি প্রকাশিত হয়, ঈশ্বর গুপ্তের সঙ্গে প্রেমচন্দ্র তার সম্পাদনা করতেন।\nপ্রেমচন্দ্র ‘পুরুষোত্তম-রাজাবলী’ নামক একটি কাব্য লেখার পাশাপাশি বেশ কিছু উল্লেখযোগ্য গ্রন্থের টীকা রচনা করেছিলেন। আগে কালিদাসের ‘কুমারসম্ভব’-এর সপ্তম সর্গ পর্যন্ত এ দেশে পাওয়া গেলেও অষ্টম সর্গ সহ সম্পূর্ণ গ্রন্থটি পাওয়া যেত না। কাপ্তেন মার্সেল ও ঈশ্বরচন্দ্র বিদ্যাসাগরের প্রচেষ্টায় অষ্টম সর্গ সহ সম্পূর্ণ গ্রন্থটি পাওয়া গেলে প্রেমচন্দ্র এর টীকা রচনা করে ‘কুমারসম্ভব’-এর অষ্টম সর্গ প্রকাশ করেছিলেন। আগে এ দেশে সংস্কৃত নাটকগুলি ছাপা না হওয়ায় সাধারণ মানুষ সেগুলি পড়ার সুযোগ পেতেন না। ১৮৩৯-’৪০ নাগাদ প্রেমচন্দ্রই উদ্যোগী হয়ে মহাকবি কালিদাসের ‘অভিজ্ঞানশকুন্তলম্’ প্রথম বাংলা অক্ষরে ছাপিয়েছিলেন।\nঅধ্যাপনার পাশাপাশি প্রেমচন্দ্র প্রাচীন তাম্রশাসন এবং পাথরের ফলক পাঠোদ্ধার করতে পারতেন। এশিয়াটিক সোসাইটির তৎকালীন প্রেসিডেন্ট জেমস প্রিন্সেপ পূর্ববঙ্গ, ওডিশা এবং মগধ থেকে উদ্ধার হওয়া সংস্কৃত-মিশ্রিত পালি ভাষার তাম্রশাসন এবং পাথরের ফলক প্রেমচন্দ্রের সাহায্যে পাঠোদ্ধার করে বহু ঐতিহাসিক তথ্য পুনরুদ্ধার করেছিলেন।\nশোনা যায়, রাজা রাধাকান্ত দেব কোনও জটিল শাস্ত্রের মীমাংসার সময়ে প্রেমচন্দ্রের মতামত না পেলে সন্তুষ্ট হতেন না। কলেজে প্রেমচন্দ্রের সঙ্গে দেখা করতে প্রায় রোজই আসতেন রাজেন্দ্রলাল মিত্র। পাশ্চাত্য নাটক ও কাব্যের প্রতিও তাঁর বিশেষ আগ্রহ ছিল। কলুটোলার শ্রীকৃষ্ণ মল্লিক তাঁর কাছে শ্রীমদ্ভাগবতের পাঠ ও ব্যাখ্যা শুনতে আসতেন। প্রেমচন্দ্রও তাঁর কাছে শেক্‌সপিয়রের কাব্যগুলির ব্যাখ্যা মন দিয়ে শুনতেন এবং দেশীয় নাটকের সঙ্গে তুলনা করতেন।\nএই প্রসঙ্গে একটি ঘটনা উল্লেখ্য। সেই সময় মাইকেল মধুসূদন দত্তের ‘শর্মিষ্ঠা’ নাটকটি ছাপার কাজ শুরু হয়েছে। এমন সময় পাইকপাড়ার রাজা প্রতাপচন্দ্র সিংহের একান্ত ইচ্ছায় নাটকটি এক বার প্রেমচন্দ্রকে পড়িয়ে নেওয়ার কথা ওঠে। মধুসূদন নাটকটির কয়েকটি ফর্মা এক বন্ধুর হাত দিয়ে প্রেমচন্দ্রের বাড়িতে পাঠিয়ে দেন। যথাসময়ে প্রেমচন্দ্র নাটকটি পড়ে মধুসূদনকে ফেরতও দেন। তবে নাটকটি পড়ে প্রেমচন্দ্র কোনও ভুলত্রুটির উল্লেখ না করায় মধুসূদন অবাক হয়ে সেই বন্ধুর কাছে এর কারণ জানতে চাইলেন। এই কথাটি যখন প্রেমচন্দ্রের কানে পৌঁছয় তিনি বলেছিলেন, কোনও চিহ্ন রাখতে গেলে, অনেক চিহ্ন থেকে যাবে, তার চেয়ে বরং যেমন আছে তাতে কোনও ক্ষতি নেই। বন্ধুর মুখে প্রেমচন্দ্রের এমন মতামত শুনে মধুসূদন তাঁকে অত্যন্ত দাম্ভিক মনে করেছিলেন। পরে মধুসূদনের সঙ্গে যখন প্রেমচন্দ্রের দেখা হয় তখন মধুসূদন নিজের ভুল বুঝতে পেরে স্বীকার করেছিলেন যে সংস্কৃত ভাষায় অলঙ্কার না পড়ে বাংলায় নাটক লেখায় ত্রুটি হয়েছে।\nপ্রেমচন্দ্র অহংকারী ছিলেন না। বরং সকলকে সম্মান করতেন। হারা নামে এক ধোপা তাঁর কাপড় কাচত। নিপুণ ভাবে কাজ করলেও কাপড় কেচে ফেরত দিতে সে বড় দেরি করত। আর সেই সঙ্গে দিত নানান অজুহাত। এমনটা বহু বছর ধরে চলতে থাকায় প্রেমচন্দ্র এক সময় বিরক্ত হয়ে উঠেছিলেন। এক দিন প্রেমচন্দ্রের বাড়িতে এসে হারা কাপড়ের পুঁটলি সবেমাত্র নামিয়েছে, এমন সময় প্রেমচন্দ্র তাঁর কাজের লোকটিকে বললেন, কাচতে দেওয়া কাপড় গুনে নিয়ে হারাকে বিদায় করে দিতে। কথাটি হারা শুনতে পেয়ে বলেছিল, এ দুনিয়ায় ‘সর্বস্কন্দী’-র হাত থেকে কারও রেহাই নেই। আপন মনে আরও কথা বলছে নিজের মনে, এমন সময় প্রেমচন্দ্র সেখানে এসে হারাকে বললেন, তিনি এই ‘সর্বস্কন্দী’ কথাটির অর্থ বুঝতে পারলেন না।\nহারা প্রেমচন্দ্রকে এক তৃষ্ণার্ত ব্রাহ্মণের এক চণ্ডালের সঙ্গে কথোপকথনের কাহিনি শোনাল। সেই চণ্ডাল নিজের পরিচয় দিয়েছিল ‘সর্বস্কন্দী’ বলে। কেননা ব্রাহ্মণ কিংবা দেবতা, সে সকলেরই কাঁধে চাপে। এ বার প্রেমচন্দ্র বুঝলেন, ‘সর্বস্কন্দী’-র অর্থ চণ্ডাল বা রাগ। যা কারও কাঁধে চড়লে মানুষ নিজের যুক্তি, বুদ্ধি, সব কিছু হারিয়ে ফেলে। হারার মুখে এমনটা শুনে প্রেমচন্দ্র এতটুকু রাগ করেননি। বরং হারার গভীর উপলব্ধি ও জ্ঞানের প্রশংসা করে বলেছিলেন, এখন থেকে তিনি হারার শাগরেদ হলেন। হারাকে তিনি ‘ওস্তাদজি’ বলে ডাকতেন।\nকর্মসূত্রে প্রেমচন্দ্র দীর্ঘ ৩১ বছর ৯ মাস সংস্কৃত কলেজে অলঙ্কারশাস্ত্রের অধ্যাপনা করার পর অবসর নেন। এর পর কাশীতে চলে যান। সেখানে তিনি প্রায় চার বছর জীবিত ছিলেন। ১৮৬৭-তে কাশীতে প্রেমচন্দ্রের মৃত্যু হয়। জীবনের শেষ সময়ে প্রেমচন্দ্রের স্ত্রী ছাড়া আর কোনও আত্মীয় পাশে ছিল না। তবে ঈশ্বরচন্দ্রের বাবা ঠাকুরদাস বন্দোপাধ্যায় সে সময় কাশীতে, প্রেমচন্দ্রের শেষশয্যায় ও অন্ত্যেষ্টিতে তিনি উপস্থিত ছিলেন।\nপুনশ্চ: প্রেমচন্দ্র তর্কবাগীশের কোনও ছবি পাওয়া যায় না। তাঁর পঞ্চম পুরুষ বিশ্বনাথ চট্টোপাধ্যায়ের সঙ্গে যোগাযোগ করা হয়েছিল। তিনি জানিয়েছেন, তাঁদের বাড়িতেও প্রেমচন্দ্রের কোনও ছবি নেই। শিক্ষক দিবসের আগে এ বারেও তাই ছবিহীন থেকে গেলেন বিদ্যাসাগরের মাস্টারমশাই। সূত্র : আন্দবাজার পত্রিকা\nভাসমান পেয়ারা বাজার : বিকাশের অন্তরায় যোগাযোগ ও হিমাগার\nঝালকাঠিতে জমজমাট চাক জালের হাট\nনতুন সমন্বিত ভারতীয় ভিসা কেন্দ্রের উদ্বোধন\nনতুন সমন্বিত ভারতীয় ভিসা কেন্দ্রে যেসব সুবিধা থাকছে\nপাহাড়ে ১৩ হাজার বাঁশ বাগান সৃজন প্রকল্পের যাত্রা


সময় মতোই টিকা পাবে সরকার: স্বাস্থ‌্যমন্ত্রী\nপ্রকাশিত: ১৮:০১, ৪ জানুয়ারি ২০২১ আপডেট: ১৮:১৬, ৪ জানুয়ারি ২০২১\nভারতের সেরাম ইনস্টিটিউটের সাথে আন্তর্জাতিক মানের চুক্তি করা হয়েছে উল্লেখ করে স্বাস্থ্য ও পরিবার কল্যাণমন্ত্রী জাহিদ মালেক বলেছেন, ভারতের হাই কমিশনার ভ্যাকসিন প্রদানে আশ্বাস দিয়েছেন। সব কিছু মিলে সরকার সময় মতোই ভ্যাকসিন পাবে।\nসোমবার (৪ জানুয়ারি) সচিবালয়ে স্বাস্থ্য মন্ত্রণালয়ের সভাকক্ষে ভ্যাকসিন সংক্রান্ত সাম্প্রতিক বিষয় নিয়ে সংসবাদ সম্মেলনে তিনি এসব কথা বলেন।\nগতকাল রোববার একটি আন্তর্জাতিক সংবাদ মাধ্যমে ভারত সরকারের অক্সফোর্ড ভ্যাকসিন বিদেশে পাঠানোর নিষেধাজ্ঞা বিষয়ে একটি সংবাদ প্রচার হয়। তার পরিপ্রেক্ষিতে সোমবার দুপুরে স্বাস্থ্য ও পরিবার কল্যাণ মন্ত্রণালয়ের পক্ষ থেকে এই সংবাদ সম্মেলনের আয়োজন করা হয়।\nস্বাস্থ্যমন্ত্রী আরও জানান, সম্প্রতি ভারত সরকার তাদের দেশে অক্সফোর্ড ভ্যাকসিন প্রয়োগের অনুমতি দিয়েছে। তবে, ভ্যাকসিন প্রয়োগে বিশ্ব স্বাস্থ্য সংস্থার অনুমোদন লাগবে। এসব কারণে সে দেশেও ভ্যাকসিন প্রয়োগে আরো কিছুটা সময় লাগবে। বাংলাদেশের পক্ষ থেকে ভ্যাকসিন আনা সংক্রান্ত সব প্রস্তুতি সম্পন্ন করে রাখা হয়েছে। দেশের ওষুধ প্রশাসন অধিদপ্তর, সিএমএইচডি, স্বাস্থ্য অধিদপ্তরের ভ্যাকসিন সংশ্লিষ্ট অন্য শাখাগুলোকে প্রস্তুত রাখা হয়েছে। এখন চুক্তি অনুযায়ী ভ্যাকসিন আনার প্রক্রিয়াগুলোর ব্যাপারে সরকার উদ্যোগী ভূমিকা অব্যাহত রাখছে। ভারত সরকারও চুক্তি মোতাবেক সময় মতো ভ্যাকসিন পাঠাবে বলে জানিয়েছে। সুতরাং ভ্যাকসিন পাওয়া নিয়ে এই মুহূর্তে উদ্বিগ্ন হবার কারণ নেই।\nস্বাস্থ্য সেবা বিভাগের সচিব মো. আবদুল মান্নান, স্বাস্থ্য শিক্ষা ও পরিবার কল্যাণ বিভাগের সচিব মো. আলী নূর, স্বাস্থ্য অধিদপ্তরের মহাপরিচালক অধ্যাপক ডা. আবুল বাশার মোহাম্মদ খুরশীদ আলম, ওষুধ প্রশাসন অধিদপ্তরের মহাপরিচালক মেজর জেনারেল মো. মাহাবুবুর রহমান, পরিবার পরিকল্পনা অধিদপ্তরের মহাপরিচালক সাহান আরা বানু, এনডিসি, নার্সিং ও মিডওয়াইফারি অধিদপ্তরের মহাপরিচালক সিদ্দিকা আক্তার স্বাস্থ্যমন্ত্রীর সাথে উপস্থিত ছিলেন।


সীমান্তে ১২ রোহিঙ্গাকে পুশব্যাকের চেষ্টা বিএসএফ’র\nPublished : Friday, 19 July, 2019 at 9:47 PM, Update: 19.07.2019 11:01:04 PM\nব্রাহ্মণবাড়িয়ার কসবার বায়েক ইউনিয়নের গৌরাঙ্গলা সীমান্তের ২০৫৩ নং পিলারের কাছ দিয়ে ১২ রোহিঙ্গা নাগরিককে পুশব্যাকের চেষ্টা করেছে ভারতীয় সীমান্তরক্ষী বাহিনী (বিএসএফ)।\nবৃহস্পতিবার রাত থেকে বিজিবি’র বাধার মুখে সীমান্তের শূন্যরেখার ভারতীয় অংশে খোলা আকাশের নিচে অবস্থান নিয়েছে রোহিঙ্গারা। তাদের মধ্যে ২ জন পুরুষ, ৫ জন নারী ও ৫জন শিশু রয়েছে। বিএসএফ এবং বিজিবি’র পাহাড়াবেষ্টিত অবস্থায় রয়েছে তারা।\nএদিকে সীমান্তে সতর্ক অবস্থায় রয়েছে বিজিবি। নাম প্রকাশে অনিচ্ছুক ৬০ বিজিবির এক কর্মকর্তা জানান, উপজেলার বায়েক ইউনিয়নের গৌরাঙ্গলা সীমান্তের ২০৫৩ নং পিলারের কাছ দিয়ে অনুপ্রবেশের চেষ্টা করে ১২ রোহিঙ্গার একটি দল। খবর পেয়ে সীমান্তে অবস্থান নেয় বিজিবি। পরে বিজিবির বাধার মুখে সীমান্তের ভারতীয় অংশেই অবস্থান নেয় রোহিঙ্গা নাগরিকরা।\nএদিকে সমাধানের উদ্দেশ্যে বৃহস্পতিবার সন্ধ্যা পর্যন্ত দু’দেশের কোম্পানি কমান্ডার পর্যায়ে বৈঠক হলেও এখন পর্যন্ত সীমান্তের শূন্যরেখার ভারতীয় অংশেই খোলা আকাশের নিচে অবস্থান করছেন রোহিঙ্গা নাগরিকরা।\nপতাকা বৈঠকে নেতৃত্ব দেন বাংলাদেশের পক্ষে ব্রাহ্মণাবাড়িয়া ৬০ বিজিবি’র অধিনায়ক লে. কর্নেল মো. ইকবাল হোসেন ও ভারতের পক্ষে ৭৪ বিএসএফ’র অধিনায়ক লে. কর্নেল কমল কুমার।\nউল্ল্যেখ্য, ইতোপূর্বে আরও দুই বার উপজেলার গোপিনাথপুর ইউনিয়নের কাজিয়াতলী ও ধ্বজনগর সীমান্ত দিয়ে দু’টি রোহিঙ্গা নাগরিকের দলকে বাংলাদেশে পুশব্যাকের চেষ্টা করে বিএসএফ। বিজিবির বাধার মুখে দু’দেশের কমান্ডার পর্যায়ে পতাকা বৈঠকের মাধ্যমে তাদের ফিরিয়ে নেয় ভারতীয় সীমান্তরক্ষী বাহিনী।\nআরও সংবাদ বিষয়: ব্রাহ্মণবাড়িয়া বিএসএফ


সৈকতের বর্জ্য নিয়ে তদন্ত কমিটি | 934588 | কালের কণ্ঠ | kalerkantho\nকাছিম পাঠানো হয়েছে ময়না তদন্তে\nসাগরের পানিতে দূষণ মিলেনি\n১৪ জুলাই, ২০২০ ০২:০২ | পড়া যাবে ৫ মিনিটে\nসামুদ্রিক জোয়ারের পানিতে কক্সবাজার সৈকতে ভেসে আসা বর্জ্যের ঘটনা নিয়ে একটি তদন্ত কমিটি গঠন করা হয়েছে। কক্সবাজারের জেলা প্রশাসন সোমবার ৭ সদস্যের এ কমিটি গঠন করে। অতিরিক্ত জেলা প্রশাসক (রাজস্ব) মোহাম্মদ আশরাফুল আফসারকে প্রধান করে গঠিত কমিটি জোয়ারে আকস্মিক বর্জ্য ভেসে আসার উৎসের সন্ধান করবে। সেই সঙ্গে সাগরে পরিবেশ দূষণের বিষয়টিও কমিটি খুঁজে দেখবে।\nএদিকে সৈকতে আসা বর্জ্য নিয়েও উদ্বেগ দেখা দিয়েছে। সোমবার রাতে জেলা প্রশাসক মো. কামাল হোসেন জানিয়েছেন, সৈকত পরিষ্কার-পরিচ্ছন্ন করার কাজ চলছে। তবে এনজিওদের নিয়ে ব্যাপক কর্মসূচি নিয়ে নামা হবে পরিচ্ছন্নতা অভিযানে।\nআষাঢ়ের এমন ঘোর বর্ষার সময় কাছিম ও সাপসহ সামুদ্রিক প্রাণীর মৃত্যু নিয়ে সামুদ্রিক বিজ্ঞানীরাও উদ্বিগ্ন হয়ে পড়েছেন। কাছিমের মৃত্যুর কারণ উদঘাটন করার জন্য সোমবারই ভেসে আসা কাছিম উদ্ধার করে চট্টগ্রাম ভেটেরিনারি বিশ্ববিদ্যালয়ের ল্যাবে পাঠানোর উদ্যোগ নে‌ওয়া হয়েছে।\nকক্সবাজারের পরিবেশ অধিদপ্তরের উপ-পরিচালক ও জেলা প্রশাসকের গঠিত তদন্ত কমিটির সদস্য সচিব শেখ মো. নাজমুল হুদা জানিয়েছেন, ল্যাবে ময়না তদন্তের পর আশা করা যাচ্ছে যে, অন্তত সামুদ্রিক প্রাণীটির মৃত্যুর কারণ জানা যেতে পারে।\nএদিকে জোয়ারের পানিতে বর্জ্য ভেসে আসার পরিমাণ কমে গেলেও মৃত এবং অর্ধ মৃত সামুদ্রিক কাছিম ও সামুদ্রিক সাপ ভেসে আসা অব্যাহত রয়েছে। সোমবারও বহুসংখ্যক কাছিম সৈকতে ভেসে এসেছে। সাগরে গত ২০ মে থেকে যেখানে মাছ ধরা বন্ধ রয়েছে সেখানে গভীর সাগরের তলদেশের প্রাণী কাছিমসহ সামুদ্রিক সাপ ভেসে আসার বিষয়টি সামুদ্রিক বিজ্ঞানীদেরও বেশ ভাবিয়ে তুলেছে। কি কারণে এমন অসময়ে কাছিম মারা যাচ্ছে তা নিয়ে চিন্তায় পড়েছেন সামুদ্রিক বিজ্ঞানীরা।\nকক্সবাজার সামুদ্রিক মৎস্য গবেষণা কেন্দ্রের (এফআরআই) প্রধান বৈজ্ঞানিক কর্মকর্তা ড. মো. শফিকুর রহমান জানিয়েছেন, এ সময়টা সামুদ্রিক কাছিমের প্রজনন সময় নয়। কাছিম ডিম দিতে তীরে উঠে আসে ডিসেম্বর-জানুয়ারির শীত মৌসুমে। বর্জ্যের কারণে আকস্মিক সাগরের পানি দূষণের শিকার হয়েছে কিনা তাও সোমবার তাৎক্ষণিকভাবে পরীক্ষা করা হয়েছে।\nতিনি জানান, কক্সবাজারস্থ গবেষণাগারের ল্যাবে সোমবারই সাগরের পানি পরীক্ষা করে স্বাভাবিক পাওয়া গেছে। তবুও আরো পরীক্ষা করার জন্য ঢাকায় সামুদ্রিক জোয়ারের পানি পাঠানোর কথাও জানান তিনি।\nসামুদ্রিক জোয়ারের পানিতে গত তিন দিন ধরে ভেসে আসা বর্জ্য নিয়ে লোকজনের সন্দেহেরও যেন শেষ নেই। নানা জনের নানা কথা রয়েছে এ প্রসঙ্গে। অনেকেরই ধারণা, বর্ষার প্রথম বর্ষণে উজানের পাহাড়ী ঢলের সঙ্গে কক্সবাজার-চট্টগ্রামের বহু নদী ও খাল দিয়ে সাগরে ভেসে যায় টন টন বর্জ্য।\nবলা হচ্ছে রেজু, বাঁকখালী, মাতামুহুরিসহ অনেক নদী ও খাল দিয়ে সাগরে গড়িয়ে পড়ে বর্জ্য। এসব খাল-নদী দিয়ে সাগরে নেমে পড়া বর্জ্যেরই অংশ বিশেষ। আবার এসবের দ্বিমতও রয়েছে। বলা হচ্ছে, ভেসে আসা বর্জ্যের বোতল ও প্লাস্টিকসহ অন্যান্য সামগ্রী দেশীয় ব্যবহারের নয়।\nকক্সবাজার সামুদ্রিক মৎস্য গবেষণা কেন্দ্রের জ্যেষ্ঠ সামুদ্রিক বৈজ্ঞানিক কর্মকর্তা মো. আশরাফুল হকের নেতৃত্বে তিনজনের একটি বৈজ্ঞানিক কর্মকর্তার দল সোমবার দিনব্যাপী সৈকত এলাকা পরিদর্শন করেছেন। তাদের প্রাথমিক ধারণা হচ্ছে যে, সাগরে নিক্ষিপ্ত বর্জ্যগুলো জাল দিয়ে আটকানো ছিল। বর্ষার এমন সময়ে সাগরের বৈরি আবহাওয়ায় হয়তোবা এসব বর্জ্যের আটকানো জালসহ ভাসতে ভাসতে কক্সবাজারের সৈকতে এসে যায়। আর সাগরে বর্জ্য বোঝাই জালের বিশাল থলির সাথে সামুদ্রিক কাছিম ও সাপ আটকা পড়ে ভেসে আসে। ভেসে আসা অনেকগুলো কাছিম জালে আটকানোর মতো আহতও দেখতে পাওয়া গেছে।\nঅপরদিকে সৈকতের কয়েক কিলোমিটার এলাকায় গত তিন দিনের ভেসে আসা বর্জ্য পরিষ্কার-পরিচ্ছন্নতার কাজও এগিয়ে চলছে। সরকারি ও পরিবেশবাদী সংগটনগুলোর ব্যবস্থাপনায় এগিয়ে নেওয়া হচ্ছে সৈকত পরিচ্ছন্নতার কাজ। কক্সবাজার জেলা প্রশাসনের নির্বাহী ম্যাজিস্ট্রেট ইমরান জাহিদ খান জানান, কক্সবাজার সৈকতের লাবণী পয়েন্ট থেকে শুরু করে দরিয়ানগর এবং হিমছড়ি পর্যন্ত এলাকায় পরিচছন্নতার কাজ চালানো হচ্ছে। সৈকত ব্যবস্থাপনা কমিটির কর্মী, পরিবেশবাদী সংগঠনের কর্মী থেকে শুরু করে স্থানীয় দরিদ্র লাকড়ী কুঁড়োনীর বহুসংখ্যক নারী-পুরুষের দলও সৈকতের বর্জ্য তুলে ফেলছে।\nজেলা প্রশাসনের নির্বাহী ম্যাজিস্ট্রেট জানান, সোমবার সকাল থেকে বর্ষণের কারণে সৈকতে পরিচ্ছন্নতা অভিযান ব্যাহত হলেও বিকালে বৃষ্টি কমে যাওয়ায় ২৫ জনের একটি পরিচ্ছন্নতা কর্মীর দল কেবল মাত্র দরিয়ানগর সৈকত থেকে ২৬ বস্তা বর্জ্য কুঁড়িয়ে তুলে নেয়। ওদিকে হিমছড়ি এলাকা থেকে ভাঙ্গারি ও লাকড়ি কুঁড়িয়ে দলের লোকজন গতকাল এক দিনেই কয়েক টন বর্জ্য সংগ্রহ করে নিয়ে গেছে।\nপরিবেশবাদী সংগঠনের কর্মীরা জানিয়েছেন, গত দু'দিনে কমপক্ষে অর্ধ শতাধিক মৃত কাছিম ভেসে এসেছে। সেই সঙ্গে আহত এবং আধমরা অবস্থায় উদ্ধার করা কাছিমের সংখ্যা হবে শতাধিক। সোমবারও সকাল থেকে সন্ধ্যা পর্যন্ত সৈকতে ভেসে আসা কমপক্ষে ২০টি কাছিম উদ্ধার করা হয়েছে। জীবিত কাছিমগুলোকে নৌযান নিয়ে উদ্ধারকর্মীরা গভীর সাগরে পানিতে ছেড়ে দিয়ে আসছে।


বিটিভিতে ইফতারের ১১ মিনিট আগে আজান প্রচার – শীর্ষবিন্দু\nপ্রচ্ছদ/জাতীয়/বিটিভিতে ইফতারের ১১ মিনিট আগে আজান প্রচার\nবিটিভিতে ইফতারের ১১ মিনিট আগে আজান প্রচার\nশীর্ষবিন্দু নিউজ: ৩ জুন শনিবার ইফতারির ১১ মিনিট আগে মাগরিবের আজান প্রচার করেছে বাংলাদেশ সরকারের টেলিভিশন বিটিভি। এভারে আজান প্রচার করায় বিটিভি চেয়ারম্যান, মহাপরিচালক ও সংবাদপাঠকসহ তিনজনের বিরুদ্ধে ঢাকা মহানগর মুখ্য বিচারিক আদালতে মামলা হয়েছে। যদিও মামলাটি খারিজ করে দিয়েছে আদলত।\nরোববার ঢাকা মহানগর হাকিম মো. আবু সাঈদের আদালতে আইনজীবী ড. এনামুল হক খান শিশির বাদী হয়ে এই মামলা দায়ের করেছিলেন। রোববার ঢাকা মহানগর হাকিম মো. আবু সাঈদের আদালতে ঢাকা বারের আইনজীবী এনামুল হক খান মামলাটি করেন। বিচারক বাদীর জবানবন্দি শুনে মামলাটি খারিজের আদেশ দেন।\nমামলার বিবরণে দেখা যায়, মামলার বাদী শনিবার ইফতারের আগে পরিবারসহ বিটিভি দেখছিলেন। তখন সেখানে ইফতার পূর্ববর্তী সম্প্রচার হচ্ছিল। কিন্তু ৬টা ৩৫ মিনিটে মাগরিবের আজান প্রচারিত হলে ইফতার শুরু করে ফেলেন এবং পরবর্তীতে ঘড়ি দেখে বিহ্বল হয়ে পড়েন তিনি। মুসলিম প্রধান দেশে বাংলাদেশে অধিকাংশ মানুষ রোজা রেখে এবং ভুল সময়ে আজান দিয়ে বিটিভি মানুষকে বিভ্রান্ত করেছে।\nগতকাল শনিবার বাংলাদেশ টেলিভিশন বিটিভিতে নির্ধারিত সময়ের ১১ মিনিট আগে মাগরিবের আযান প্রচারিত হয়েছে। এতে চরম বিপাকে পড়েন দেশের নানাস্থানের ধর্মপ্রাণ রোজাদার মানুষ। অনেকে ইফতার করে ফেলেন। ইসলামিক ফাউন্ডেশনের তথ্য অনুযায়ী শনিবার ঢাকায় ইফতারের সময় ছিল সন্ধ্যা ৬টা ৪৬ মিনিট। কিন্তু বিটিভিতে ৬টা ৩৫ মিনিটেই মাগরিবের আযান প্রচারিত হয়।\nএই ঘটনায় বিটিভি কোনো দুঃখপ্রকাশ বা ভুল স্বীকার না করে এরপর হামদ ও নাত প্রচার অব্যাহত রাখে। সরকারি এই টিভি চ্যানেল দেখে যারা ইফতার করেছেন তারা চরম বিক্ষুব্ধ।\nলন্ডনে সন্ত্রাসী হামলার পর কেমন আছে বাংলাদেশ ক্রিকেট দল\nপ্রতীক্ষার পালা শেষে অবশেষে মহাকাশে পাড়ি দিল বাংলাদেশের ন্যানো স্যাটেলাইট


বিএনপিকে গঠনমূলক সমালোচনার পরামর্শ তথ্যমন্ত্রীর বিএনপিকে গঠনমূলক সমালোচনার পরামর্শ তথ্যমন্ত্রীর – Digital Bangladesh\nআইনি লড়াই ছাড়া বিএনপি চেয়ারপারসন বেগম খালেদা জিয়ার মুক্তির কোনো বিকল্প পথ নেই বলে মন্তব্য করেছেন তথ্যমন্ত্রী ড. হাছান মাহমুদ। শুক্রবার (১৯ জুলাই) সকালে ঢাকা রিপোটার্স ইউনিটিতে এক আলোচনা সভায় তিনি এ কথা বলেন । এ সময় বিএনপিকে গঠনমূলক সমালোচনার করার পরামর্শ দেন তিনি।\nতথ্যমন্ত্রী ড. হাছান মাহমুদ বলেন, আমরা মনে করি সমালোচনা কাজ কারার ক্ষেত্রে সহায়ক। কিন্তু অন্ধের মতো আপনারা সমালোচনা করবেন না এবং যে উন্নয়ন হচ্ছে সেটা পুরো বিশ্ব স্বীকার করছে। আর স্বীকার না করার দৈন্যতা থেকে বের হয়ে আসতে হবে।তিনি আরও বলেন, আইনি লড়াই ছাড়া বেগম খালেদার মুক্তি সম্ভব না। আপনার সেই পথে হাঁটেন।


ট্রেনের টিকিট কালোবাজারী! | ক্রাইম প্রতিদিন । অপরাধ মুক্ত বাংলাদেশ চাই\nট্রেনের টিকিট কালোবাজারী!\nক্রাইম প্রতিদিন, এস,এম রায়হান উদ্দীন, কোটচাঁদপুর (ঝিনাইদহ) : ঝিনাইদহের কোটচাঁদপুর রেলস্টেশনে আন্তঃনগর ট্রেনের টিকিট বেপরোয়া ভাবে হচ্ছে কালোবাজারি। সেই সাখে বিক্রিত টিকিট দ্বিতীয় যাত্রীর নিকট বিক্রির অভিযোগ উঠেছে। অতিরিক্ত টাকা না দিলে পাওয়া যাচ্ছে না কোন আসন। ঊর্ধতন কর্তৃপক্ষের দৃষ্টি আকর্ষণ করছেন এলাকার সচেতন মহল। স্টেশনের রেল কর্মচারী ও তাদের সহযোগীরা বেপরোয়া ভাবেই নানা কৌশলে অতিরিক্ত টাকায় ট্রেনের টিকিটের কালোবাজারী ব্যবসার সাথে জড়িত বলে জানা যায়।\nর্দীঘদিন যাবত এ অবস্থা চললেও অজ্ঞাত কারনে রেলওয়ের ঊর্ধতন কর্তৃপক্ষ কোন ব্যবস্থা নিচ্ছে না। যার ফলে দিন দিন যাত্রী হয়রানি ও অবৈধ টিকেট বানিজ্য মারাত্মক রূপ নিয়েছে। এতোমধ্যে অবৈধ টিকিট কালোবাজারী ব্যবসা ও যাত্রী হয়রানী নিয়ে নিয়মিত ট্রেন যাত্রীরা খুলনা বিভাগীয় দুর্নীতি দমন কমিশন (দুদক) কর্মকর্তার কাছেও অভিযোগ পেশ করেছেন। তাতেও মেলেনি কোন প্রতিকার ।\nঅনুসন্ধানে জানা যায়, ঝিনাইদহের কোটচাঁদপুর রেল স্টেশনে ঢাকা-খুলনা রেল পথে চলাচলকারি আন্তঃনগর চিত্রা ও সুন্দরবন ট্রেনের টিকিট অবৈধ ভাবে বেশী টাকায় যাত্রীদের কছে বিক্রি করা হচ্ছে। স্টেশনে কর্মরত টিকেট বিক্রেতা ( বুকিং ক্লার্ক) ও স্টেশন মাষ্টারসহ কর্মকর্তারা স্থানীয় এলাকার বাসিন্দা হওয়ায় তারা দাপটের সাথে ট্রেনের টিকেট কালোবাজারী ও কৌশলে অতিরিক্ত টাকা নিয়ে বিক্রি করছেন। তারা কোন যাত্রীর অভিযোগ পাত্তাই দিচ্ছেন না। ঢাকার প্রতিটি টিকেট ২’শ টাকা থেকে কোন কোন সময় ৪/৫ শ’ টাকা অতিরিক্ত নিয়ে বিক্রি করা হচ্ছে। বিশেষ কোন দিন আসলেই রেল কর্মচারীরা বেশি বেপরোয়া হচ্ছেন। গত ঈদুল আযহার সময়ে কোটচঁদপুর রেল স্টেশনে ৮৩৫/- টাকার একটি এসি টিকেট বিক্রি হয়েছে দ্বিগুন দামে, অর্থাৎ ১৬০০ টাকায়। ওয়ায়েজ নামের এক যাত্রী দু’টি এসি টিকেট কিনেছেন ৩২০০ টাকায়। তিনি পেশায় একজন শিক্ষক হওয়ায় কোন বাক বিতন্ডা না করলেও মনের কষ্টে বিষয়টি অকপটে প্রকাশ করেছেন ।\nবিভিন্ন সময় রেল স্টেশনে অবৈধভাবে অতিরিক্ত টাকা নিয়ে টিকেট বিক্রির সময় গোয়েন্দা সংস্থা ও আইন শৃংখলার হাতে ধরা পড়ার ঘটনা ঘটলেও কোটচাঁদপুর রেল স্টেশন এর ব্যতিক্রম।\nস্থানীয় রেল কর্মচারিরা এলাকার রাজনৈতিক দলের কথিত নেতাদের নাম ভাঙ্গিয়ে যোগসাজসে কালোবাজারী সিন্ডিকেট গড়ে তুলে টিকিট অতিরিক্ত মূল্যে বিক্রি করছেন । কোটচাঁদপুর রেল স্টেশন থেকে কয়েকটি উপজেলার মানুষ ট্রেনে যাতায়াত করেন। গেল কুরবানী ঈদের সময় প্রতিটি টিকিট গোপনে সিন্ডিকেটের মাধ্যমে শোভন চেয়ার এর টিকেট বিক্রি হয়েছে ২শ’ থেকে ৪শত টাকা অতিরিক্ত বেশী দামে। দালালের মাধ্যমে কিনতে হয়েছে কোটচাঁদপুর রেল স্টেশনের অধিকাংশ আসনযুক্ত টিকেট।\nযাত্রীরা অভিযোগ করে বলেন, ট্রেনের টিকিট নিতে গেলে স্থানীয় রেল কর্মচারীরা (স্টেশন মাস্টার ও সহকারীরা) টিকিট বা আসন না থাকার কথা জানালেও যাত্রীদের অনুরোধ ও অতিরিক্ত টাকা দিলে টিকিট ও আসন সংগ্রহ করা যায়। আরও একটি কৌশল হচ্ছে টিকেট কালোবাজারী চক্র ও রেল কর্মচারীদের যোগসাজসে ঈদ বা উৎসবের সময় এলেই আগে থেকেই সব টিকিট বুকিং দিয়ে দিচ্ছেন ভূয়া নামে । পরে দরকষাকষির মাধ্যমে বেশী দামে বিক্রি করছে সেসব টিকিট।\nভুক্তভোগী যাত্রীরা জানান, কোটচাঁদপুর রেল স্টেশনে ম্যানুয়াল পদ্ধতিতে টিকিট বিক্রি হওয়ায় কর্মচারীরা নির্দ্বিধায় টিকিট কালোবাজারী ও অতিরিক্ত টাকা নেওয়ার সুযোগ পাচ্ছেন। ফলে রেলের টিকিট পাওয়া এখন সোনার হরিণে পরিনত হয়েছে। সে কারনে নিয়মিত ট্রেনে যাতায়াতকারী যাত্রীরা ট্রেন ভ্রমন বাদ দিয়ে বিকল্প পথ দেখছেন। যার ফলে, সরকার এখান থেকে বিপুল পরিমান রাজস্ব হারাবে বলে মনে করেন এলাকার সুধি সমাজ। দ্রুত রেলওয়ের এসব দূর্ণীতি ও কালোবাজারী বন্ধে রেলের দায়িত্ব প্রাপ্ত মন্ত্রী ও সংশ্লিষ্ঠ কর্তৃপক্ষের হস্তক্ষেপ কামনা করেছেন। এবং অতি দ্রুত টিকিট কাউন্টারে কম্পিউটার স্থাপনের দাবি জানিয়েছেন।\nএ বিষয়ে কোটচাঁদপুর রেল স্টেশন মাস্টার গোলাম মোস্তফার কাছে জানতে চাইলে তিনি এ প্রতিবেদককে বলেন, আমার কাউন্টারে যে যাত্রীই টিকিট ক্রয় করতে আসে আমি তার কাছেই টিকিট বিক্রয় করি। আর টিকিট কালোবাজারীর সাথে আমার কোন কর্মচারী জড়িত নয় বলেও জানান তিনি।\n২৪০ টাকার ট্রেনের টিকিট ৮৫০ টাকা!


উদ্বোধনের অপেক্ষায় আ. লীগের ২১তম জাতীয় সম্মেলন\nশীতের হিমেল হাওয়ায় সাজ সাজ রবে উদ্বোধনের অপেক্ষায় আওয়ামী লীগের ২১তম জাতীয় সম্মেলন। শুক্রবার বিকাল ৩টায় রাজধানীর ঐতিহাসিক সোহরাওয়ার্দী উদ্যানের দুই দিনব্যাপী সম্মেলনটি উদ্বোধন করবেন দলের সভাপতি ও প্রধানমন্ত্রী শেখ হাসিনা।\nজানা যায়, জাতীয় ও দলীয় পতাকা উত্তোলন ও শান্তির প্রতীক পায়রা উড়ানোর মাধ্যমে সম্মেলনের প্রথম পর্বের সূচনা করা হবে। এরপর পরিবেশন করা হবে ২৫ মিনিটের একটি উদ্বোধনী সঙ্গীত। যার মাধ্যমে আওয়ামী লীগের দীর্ঘ ইতিহাস-ঐতিহ্য এবং বর্তমান সরকারের উন্নয়ন ও সাফল্য তুলে ধরা হবে। সম্মেলন ঘিরে ইতোমধ্যেই দলটির মধ্যে বইতে শুরু করেছে উৎসবের হাওয়া।\nক্ষমতাসীন দলটির সম্মেলন ঘিরে ইতোমধ্যে অপরূপ সাজে সাজিয়ে তোলা হয়েছে সোহরাওয়ার্দী উদ্যান এবং এর আশপাশের এলাকা। রমনার ইঞ্জিনিয়ার্স ইনস্টিটিউশনের গেট দিয়ে ঢুকতে চোখে পড়ে ছয়টি নৌকা। মরিচ বাতি লাগানো হয়েছে উদ্যানের গাছে গাছে। উদ্যানসহ আশেপাশের এলাকা ছেয়ে গেছে বিভিন্ন ব্যানার, ফেস্টুন ও বিলবোর্ডে। মৎস্যভবন থেকে শাহবাগ পর্যন্ত লাগানো হয়েছে জাতির পিতা বঙ্গবন্ধু শেখ মুজিবুর রহমান ও তার কন্যা শেখ হাসিনার ছবি। এসব ছবির সঙ্গে আরো শোভা পাচ্ছে দলের ইতিহাস-ঐতিহ্য ও বর্তামান সরকারের বিভিন্ন উন্নয়ন কর্মকাণ্ডের চিত্রসম্বলিত ফেস্টুন।\nসম্মেলনের মঞ্চ হিসেবে তৈরি করা হয়েছে বাংলার বহমান পদ্মার বুকে ৪০টি থামের ওপর দাঁড়িয়ে থাকা স্বপ্নের পদ্মা সেতু। যার নিচে জলরাশিতে ভাসছে একটি ছোট জাহাজসহ অনেকগুলো নৌকা। আছে বিশাল আকার একটি পালতোলা নৌকাও। এছাড়াও নদীর একপাশে রয়েছে চর এবং সাদা কাশবন।\nপদ্মা সেতুর ওপর দলীয় প্রতীক হিসেবে রয়েছে বিশাল আকৃতির একটি নৌকা। যার ওপর রয়েছে স্মৃতিসৌধের প্রতিকৃতি। নৌকার মাঝেই বড় বড় করে লেখা '২১তম জাতীয় সম্মেলন- ২০১৯'। নৌকার পেছনে রয়েছে জাতির পিতা বঙ্গবন্ধু শেখ মুজিবুর রহমান ও আওয়ামী লীগ সভাপতি শেখ হাসিনার ছবি। সবার উপরের দিকে নিজের অস্তিত্ব জানা দিচ্ছে বঙ্গবন্ধু স্যাটেলাইট-১। যার ডান পাশে রয়েছে জাতীয় চার নেতা ও বাম পাশে রয়েছে বাংলাদেশে ইতিহাসের অবিস্মরণীয় চার নেতা।\nএদিকে দলের জাতীয় সম্মেলন উপলক্ষে ইতোমধ্যে সোহরাওয়ার্দী উদ্যানে আসতে শুরু করেছে সারাদেশের জেলা, উপজেলা, মহানগর, থানা, ইউনিয়ন ও ওয়ার্ডের কাউন্সিলর ও ডেলিগেটরা। এবারের সম্মেলনে সাত হাজার ৩৩৭ জন কাউন্সিলর ও সমসখ্যংক ডেলিগেটসহ প্রায় ৫০ হাজার অতিথি উপস্থিতি থাকবেন। তবে এবারের সম্মেলনে কোন বিদেশি অতিথি থাকছেন না।\nঅন্যদিকে সম্মেলন উপলক্ষে পুরো এলাকায় জোরদার করা হয়েছে নিরাপত্তা ব্যবস্থা। আইনশৃঙ্খলা রক্ষাকারী বাহিনীর সদস্যদের পাশাপাশি নিরাপত্তার দায়িত্বে থাকবেন আওয়ামী লীগের বিভিন্ন সহযোগী সংগঠনের প্রশিক্ষণপ্রাপ্ত স্বেচ্ছাসেবকরা।\nশুক্রবার সম্মেলনের প্রথম দিন নেতাদের বক্তব্যের পরদিন আগামীকাল শনিবার সকাল ১০টায় ইঞ্জিনিয়ার্স ইনস্টিটিউশন মিলনায়তনে কাউন্সিল অধিবেশন হবে। এ অধিবেশনেই দলটির পরবর্তী নেতৃত্ব নির্বাচিত এবং নতুন কমিটির নাম ঘোষণা করা হবে। দলীয় নির্ভরযোগ্য সূত্রগুলো বলছে, রাজনৈতিক বাঁক বদলে বড় পরিবর্তনের নতুন নেতৃত্ব আসছে!\nসূত্রগুলো জানায়, আগামী তিন বছরের জন্য আওয়ামী লীগের সভাপতি পদে এবারও শেখ হাসিনাই থাকছেন। আর সাধারণ সম্পাদক পদে দেখা যেতে পারে নতুন মুখ। এ ক্ষেত্রে দলটির যুগ্ম সাধারণ সম্পাদক বা সাংগঠনিক সম্পাদক থেকে অথবা আলোচনার বাইরে থেকে কেউ দায়িত্ব পেতে পারেন।\nএরই মধ্যে বুধবার রাতে গণভবনে দলটির কার্যনির্বাহী কমিটির বৈঠকে বিভিন্ন উপ-কমিটির সহ-সম্পাদক পদ বিলুপ্ত এবং উপদেষ্টা পরিষদের সদস্যদের সংখ্যা ৪১ থেকে বাড়িয়ে ৫১ করার সিদ্ধান্ত নেয়া হয়েছে।\n১৯৪৯ সালের ২৩ জুন রোজ গার্ডেনে জন্ম আওয়ামী লীগের। ঐতিহ্যবাহী দলটির ৬৭ বছরে ২০টি জাতীয় সম্মেলন অনুষ্ঠিত হয়েছে।\nকরোনায় আক্রান্ত বেড়ে ৫১, সুস্থ আরো ৬


১১-১২ নভেম্বর মহানগর উত্তর-দক্ষিণ স্বেচ্ছাসেবক লীগের সম্মেলন\n১১-Oct-২০১৯ ০৩:২৪ অপরাহ্ন\nআগামী ১১ ও ১২ নভেম্বর ক্ষমতাসীন দল আওয়ামী লীগের সহযোগী সংগঠন বাংলাদেশ আওয়ামী স্বেচ্ছাসেবক লীগের ঢাকা মহানগর ঢাকা মহানগর উত্তর-দক্ষিণ কমিটির সম্মেলন অনুষ্ঠিত হবে।\nশুক্রবার বঙ্গবন্ধু অ্যাভিনিউস্থ আওয়ামী লীগের কেন্দ্রীয় কার্যালয়ে সংগঠনটির কেন্দ্রীয় কার্যনির্বাহী সংসদের বৈঠক শেষ সাংবাদিকদের এসব কথা জানান সংগঠনটির সভাপতি অ্যাডভোকেট মোল্লা মো. আবু কাওসার।\nআবু কাওসার বলেন, আগামী ১১ নভেম্বর স্বেচ্ছাসেবক লীগ ঢাকা মহানগর দক্ষিণের ইঞ্জিনিয়ার্স ইনস্টিটিউশন, বাংলাদেশ (আইইবি) মিলনায়তনে এবং ১২ নভেম্বর ঢাকা মহানগর উত্তর স্বেচ্ছাসেবক লীগের সম্মেলন কৃষিবিদ ইন্সটিটিউশন, বাংলাদেশ (কেআইবি) মিলনায়তনে অনুষ্ঠিত হবে। আর ১৬ নভেম্বর কেন্দ্রীয় সম্মেলন অনুষ্ঠিত হবে।\nস্বেচ্ছাসেবক লীগের সম্মেলন উপলক্ষে আগামী ২৬ অক্টোবর একটি বর্ধিত সভাও করা হবে। সম্মেলন উপলক্ষে প্রস্তুতি কমিটিও গঠন করা হয়েছে বলেও জানান মোল্লা মো. আবু কাওসার।\nএসময় স্বেচ্ছাসেবক লীগের সাধারণ সম্পাদক পঙ্কজ দেবনাথ বলেন, দল ঐক্যবদ্ধ রয়েছে। রাজনীতি ঘিরে ষড়যন্ত্র চলছে। ষড়যন্ত্র মোকাবেলা করে আমরা টিকে আছি। যেকোনও ষড়যন্ত্র রাজনীতি দিয়েই মোকাবিলা করতে হবে। শত্রুপক্ষ আঘাত হানার চেষ্টা করবে, বিভ্রান্ত করবে। হতাশ হলে চলবে না। নেতৃত্বের প্রতি আস্থা ও বিশ্বাস রেখে আমাদের এগিয়ে যেতে হবে। বঙ্গবন্ধু কন্যা শেখ হাসিনার নেতৃত্বে আমরা এগিয়ে যাবো।\nসম্মেলনে প্রস্তুতি কমিটির আহ্বায়ক করা হয়েছে সংগঠনে সহ-সভাপতি নির্মল রঞ্জন গুহকে এবং সদস্য সচিব করা হয়েছে যুগ্ম-সাধারণ সম্পাদক গাজী মেসবাউল হোসেন সাচ্চুকে। সংগঠনটির কেন্দ্রীয় কার্যনির্বাহী সংসদের প্রত্যেকে প্রস্তুতি কমিটির সদস্য বলেও জানান তিনি।


ঘোস্ট রাইটিং: কী এবং কেন?\nইদানিং ঘোস্ট রাইটিং নিয়ে অনেকেরই কৌতূহল জেগে উঠেছে। পর্দার অন্তরালে থাকা এই ভূত লেখকদের কাজ কীভাবে হয়, তাদের প্রতিভার মূল্যায়ন ঠিকমতো হয় কি না, এ নিয়ে প্রশ্ন সবার।\nধরুন, কেউ একজন নিজের জীবনী লিখতে চান, কিন্তু হাতে সময় নেই কিংবা লেখালেখিটা তার আসে না। অথচ তার জীবনকাহিনী শোনার জন্য আগ্রহে ফেটে পড়ছেন সবাই। সেক্ষেত্রে সমাধান করে দিতে পারে ঘোস্ট রাইটাররাই। তারা সেই ব্যক্তির আগের ডায়েরি, সাক্ষাৎকার কিংবা অন্যান্য ব্যক্তিগত তথ্য-উপাত্ত সংগ্রহ করে দাঁড় করিয়ে ফেলতে পারেন আস্ত একটা বই।\nউপন্যাস লেখার ক্ষেত্রে বিষয়টা কিছুটা অন্যরকম। জনপ্রিয় লেখকদের বইয়ের কাটতি থাকে প্রচুর। পাঠকদের চাহিদা মেটানোর জন্য লেখকের অনুমতি নিয়ে তাই ঘোস্টরাইটারদের ভাড়া করা হয়। মূল লেখকের অনুকরণে বই লিখে দ্রুতগতিতে প্রকাশ করার জন্য এই বুদ্ধি।\nহিলারি ক্লিনটন বেস্টসেলার বই 'হার্ড চয়েজেস' লিখেছেন ঘোস্ট রাইটারদের সাহায্যে;\nবলতে গেলে প্রায় সব বিখ্যাত ব্যক্তির আত্মজীবনীই লেখার পেছনে ছিলেন ঘোস্ট রাইটারেরা। হোন তিনি জন এফ কেনেডি, হিলারি ক্লিনটন, বারাক ওবামা, ল্যান্স আর্মস্ট্রং কিংবা শেন ওয়ার্ন। ঘোস্ট রাইটার দিয়ে লেখানো বিখ্যাত উপন্যাসের কথা বলতে গেলে চলে আসে আলেক্সান্দার দ্যুমার 'দ্য থ্রি মাস্কেটিয়ার্স' কিংবা 'কাউন্ট অফ মন্টেক্রিস্টো'র কথা। এছাড়াও বহু বইয়ের সিরিজ শুরু করার পর ব্যাপক কাটতি ও চাহিদা পাওয়ার কারণে সেসব সিরিজ লেখানো হয়েছে তাদের দিয়ে। 'ন্যান্সি ড্রিউ' সিরিজ, 'দ্য হার্ডি বয়েজ' সিরিজ, আয়ান ফ্লেমিংয়ের 'জেমস বন্ড' সিরিজ, টম ক্ল্যান্সির 'জ্যাক রায়ান' সিরিজের প্রাথমিক বইগুলোর আদলে লিখে গেছেন ঘোস্টরাইটারেরা। সিরিজের বই লেখার ক্ষেত্রে চরিত্রগুলো আগে থেকেই প্রতিষ্ঠিত থাকে৷ তাই কিছুটা সুবিধা পাওয়া যায়।\nশুধু আত্মজীবনী বা উপন্যাস না, নন ফিকশন বইও লেখানো হয় ঘোস্টরাইটারদের দিয়ে। স্টিভেন আর কোভির 'সেভেন ইফেক্টিভ হ্যাবিটস অভ হাইলি সাক্সেসফুল পিপল' বইটি লেখায় সাহায্য করেছেন কেন শেলটন। এরকম ভুরি ভুরি উদাহরণ দেয়া যাবে।\n'জেমস বন্ড' সিরিজের বিভিন্ন বই লিখেছেন ঘোস্ট রাইটারেরা ; © Business Book Ghostwriter\nপ্রশ্ন হলো ঘোস্ট রাইটারেরা লিখলে তাদের নামটা দিলে সমস্যা কোথায়? একান্ত সাক্ষাৎকার জাতীয় বই লিখলে লেখকের নামটা দিতে কোনো সমস্যা নেই। কিন্তু বিখ্যাত কারো আত্মজীবনী লেখার সময়ে তাদের নামটাই একটা ব্র‍্যান্ড হিসেবে কাজ করে, ফলে সহজেই বইগুলো চলে আসে বেস্টসেলারের কাতারে। আর তাতে আখেরে ঘোস্ট রাইটারের লাভই হয়। কারণ, নিজের নাম দিয়ে অল্প কপি বিক্রির চাইতে বেস্টসেলার বইয়ের লভ্যাংশ পাওয়াটাই বেশি লাভজনক।\nসে প্রসঙ্গেই আসে ঘোস্ট রাইটারদের আয়ের ব্যাপারটি। তারা চুক্তি অনুযায়ী এককালীন টাকা পেতে পারেন কিংবা রয়্যালটির ভাগ পেতে পারেন। দ্বিতীয় ক্ষেত্রে বইয়ের যত মুদ্রণ হবে, ততই টাকা জমতে থাকবে তার ব্যাঙ্কে। কিন্তু তিনি কখনোই লেখার স্বত্ব পাবেন না। কেননা, এই বইটি লেখার পরিকল্পনা করেছেন মূল লেখক, বাড়ির আর্কিটেক্টের মতো। আর ফিকশন বইয়ের ক্ষেত্রে তিনি এডিটিংয়ের সময়ে কিছু বাড়তি মালমশলাও যোগ করে দেন। ফলে, বইয়ে মূল লেখকের লেখার 'ফ্লেভার' ভালোভাবেই চলে আসে। ধরেই রাখা হয় যে, ঘোস্ট রাইটারেরা মূল বিষয়বস্তুকে শতভাগ তুলে আনার ক্ষমতা রাখেন না।\nঘোস্ট রাইটারদের হাতে বেশ কিছু দায়িত্ব থাকে। মূল ধারণাটাকে পাঠকের কাছে কীভাবে আকর্ষণীয় করে তোলা যায়, তা নিয়ে চিন্তা করা, মূল লেখকের সাথে বসে বইয়ের আগাগোড়া একটা খসড়া বানানো, বইয়ের বিষয় নিয়ে ভালোমতো গবেষণা করা এরকম বহু ঝক্কির মধ্য দিয়ে যেতে হয় তাদেরকে। ঘোস্ট রাইটারদের লেখার স্বাধীনতাও বেশ কম থাকে, মূল লেখকের মনোভাব ঠিকভাবে প্রকাশের জন্য বারবার লেখায় চলতে থাকে সম্পাদনার কাঁচি। উপন্যাসের ক্ষেত্রে মূল লেখকের লেখার ধাঁচ এবং মান বজায় রাখার জন্য যথাসম্ভব চেষ্টা করা হয়।\nনন ডিসক্লোজার এগ্রিমেন্ট করে নেয়া হয় শুরুতেই। ফলে তারা বইয়ের নাম কিংবা সে বইয়ের সাথে তাদের সম্পৃক্ততার ব্যাপারটি গোপন রাখেন।\nআন্তর্জাতিক ক্ষেত্রে ঘোস্ট রাইটিং বহুল প্রচলিত একটি পেশা। সাহিত্যের ছাত্ররা অনেকসময়ে ডিগ্রি নিয়ে বেরোবার আগেই এ ধরনের কাজের সাথে জড়িয়ে পড়ে। শুধু বই না, কবিতা, গান এমনকি ভাষণ লেখারও কাজ করে থাকে তারা। এটা তার বুদ্ধিবৃত্তিক সম্পত্তি হলেও লেখার কৃতিত্ব পাওয়া যাবে না, তা মেনে নিয়েই বুদ্ধিশ্রম দিয়ে চলেন তারা। অনেকসময় অবশ্য মূল লেখকের অনুমতি নিয়ে ঘোস্ট রাইটারদের নামও প্রকাশ করা হয়। জেমস প্যাটারসনের 'দ্য শেফ' কিংবা 'দ্য ফার্স্ট লেডি' এর উজ্জ্বল উদাহরণ। প্যাটারসনের ঘোস্ট রাইটারের দল বেশ চড়া বেতনে কাজ করেন। ২০০০ পরবর্তী টম ক্ল্যান্সির বইগুলোতেও এমনটা দেখা যায়।\nপ্রতিষ্ঠিত লেখকদের সাধারণত ঘোস্ট রাইটারের ভূমিকা পালন করতে দেখা যায় না। একইভাবে বেশিরভাগ ঘোস্ট রাইটারেরই পরে আর মূলধারার লেখক হিসেবে আত্মপ্রকাশ করা হয়ে ওঠে না। কিছু ব্যতিক্রম আছে অবশ্য।\nএইচপি লাভক্র‍্যাফট ; © Lucius B. Truesdell\nঅনেকেই শুনলে অবাক হবেন যে, জনপ্রিয় হরর লেখক এইচ পি লাভক্র‍্যাফট ক্যারিয়ারের শুরুর দিকে ঘোস্ট রাইটিং করতেন। সাহিত্যিক ডেভিড ভ্যান বুশের হয়ে লেখালেখি করে দিলেও বুশকে খুব উঁচুদরের লেখক অবশ্য মনে করতেন না তিনি। জাদুকর হ্যারি হুডিনির হয়েও লেখালেখি করেছেন তিনি। ২০০৬ সালে ক্যারিয়ারের স্বর্ণযুগ কাটানোর সময়ে মারা যান মিকি স্পিলানে। তার অসম্পূর্ণ উপন্যাস শেষ করতে সাহায্য করেন ম্যাক্স অ্যালান কলিন্স। কলিন্স নিজে ছিলেন একজন রহস্যোপন্যাস লেখক। পরে ডিক ট্রেসি কমিক্সের দায়িত্বও নিয়েছিলেন তিনি। ঘোস্ট রাইটার হলেও তার সম্পৃক্ততা নিয়ে অবশ্য রাখঢাক করা হয়নি। খ্যাতনামা সাহিত্যিক জ্যাক লন্ডনের রাইটার'স ব্লক কাটাতে সাহায্য করেছিলেন সিনক্লেয়ার লুইস। এছাড়া মরিস ম্যাকলফলিনের 'টেনিস অ্যাজ আই প্লে' বইটি লেখার সময়ে সাহায্য করেছিলেন তিনি, যেটি যুক্তরাষ্ট্রে টেনিসের জনপ্রিয়তা বাড়াতে বড় ভূমিকা রাখে। পরবর্তী সময়ে সাহিত্যে নোবেল জিতে নেন লুইস।\nএদিকে ব্রিটিশ সঙ্গীতজ্ঞ স্যার এলটন জনের সাথে প্রায় পাঁচ দশক কাজ করে যাওয়া বার্নি টপিনও একজন ঘোস্ট রাইটার ছিলেন। সম্প্রতি 'রকেটম্যান' চলচ্চিত্রের জন্য এলটনের সাথে যৌথভাবে অস্কারও জিতে নিয়েছেন তিনি। আবার ক্লাসিক সঙ্গীতগুরু মোজার্টও তখনকার সময়ে অভিজাত ব্যক্তিদের হয়ে গান লিখে দিতেন।\nঘোস্ট রাইটারেরা আত্মজীবনী লেখার সময়ে সম্পূর্ণ অপরিচিত একজন মানুষের একান্ত ব্যক্তিগত বিভিন্ন তথ্য জেনে ফেলেন। রাজনৈতিক ব্যক্তিত্ব কিংবা দেশের নিরাপত্তা সংস্থার সাথে জড়িত ব্যক্তিদের জীবনী লেখার সময়ে ঘোস্ট রাইটারদের তাই গুরুতর পর্যায়ের গোপনীয়তার চুক্তি করে নিতে হয়। এধরনের কাহিনী নিয়ে 'দ্য ঘোস্ট রাইটার' নামের থ্রিলার মুভিটি বানিয়েছেন রোমান পোলানস্কি।\nবাংলাদেশে খুব সম্ভবত সেবা প্রকাশনীই প্রথম অফিশিয়ালি ঘোস্ট রাইটারদের দিয়ে বই লেখানো শুরু করে। রকিব হাসান যখন তিন গোয়েন্দা প্রজেক্ট থেকে সরে যান, তখন কিছুদিন তার নামে আবার কিছুদিন শামসুদ্দীন নওয়াবের নামে বিভিন্ন ঘোস্ট রাইটার গল্প লিখে গেছেন। তারও বহু আগে মাসুদ রানা সিরিজ শুরু করেছিলেন কাজী আনোয়ার হোসেন। মৌলিক উপন্যাস 'ধ্বংসপাহাড়' দিয়ে শুরু করে সিরিজের প্রথম ১১টি বই লিখেছিলেন তিনিই। পরবর্তী বইগুলোর ক্ষেত্রে ঘোস্ট রাইটার হিসেবে কাজ করেছেন শেখ আব্দুল হাকিম, কাজী মায়মুর হোসেন, কাজী শাহনূর হোসেন, ইফতেখার আমিন সহ বিভিন্ন লেখক। এছাড়াও কুয়াশা, ওয়েস্টার্ন সিরিজগুলো দিয়ে বাংলাদেশে একচ্ছত্রভাবে পেপারব্যাক বইয়ের ব্যবসা করেছে সেবা।\nমাসুদ রানা সিরিজের বই 'অগ্নিপুরুষ' © সেবা প্রকাশনী\n২০১৯ সালের ২৯ জুলাই শেখ আব্দুল হাকিম নিজের লেখা বইগুলোর লেখক হিসেবে মালিকানাস্বত্ব দাবি করে কাজী আনোয়ার হোসেনের বিরুদ্ধে বাংলাদেশ কপিরাইট অফিসে কপিরাইট আইনের ৭১ ও ৮৯ ধারা লঙ্ঘনের অভিযোগ দাখিল করেন।\nসে মামলারই সূত্র ধরে কিছুদিন আগে মাসুদ রানা সিরিজের ২৬০টি বইয়ের লেখক হিসেবে শেখ আব্দুল হাকিমকে ঘোষণা করা হয়েছে। প্রতিটি বইয়ের জন্য আলাদাভাবে আবেদন করলেই এখন বইগুলোর কপিরাইট হয়ে যাবে তার। সেবা প্রকাশনী কিংবা মাসুদ রানা ছাড়াও অন্যান্য অনুবাদ কিংবা মৌলিক উপন্যাস লিখেছেন এই গুণী লেখক। বর্তমানে প্রথমা প্রকাশনীর সাথে অঙ্গাঙ্গীভাবে জড়িত তিনি। তবে কপিরাইটের কথা উঠলে কিছু প্রশ্ন থেকেই যায়।\nসেবার বহুল জনপ্রিয় তিন গোয়েন্দা বা মাসুদ রানা সিরিজের অধিকাংশ কাহিনীই বিদেশী কাহিনীর ছায়া অবলম্বনে লেখা। মজার ব্যাপার, উপরে ঘোস্ট রাইটিংয়ের উদাহরণ হিসেবে দেয়া 'দ্য হার্ডি বয়েজ', 'জেমস বন্ড' কিংবা 'জ্যাক রায়ান' সিরিজের বইগুলো থেকে কাহিনী ধার করা হয়েছে এখানে। মৌলিক কাহিনী লেখার কৃতিত্ব না থাকলেও সাবলীল অনুবাদক হিসেবে পাঠকদের মন জয় করে নিয়েছেন, এটা নির্দ্বিধায় বলা যায়। আর সেক্ষেত্রে সেবার কর্ণধার কাজী আনোয়ার হোসেনেরও অবদান কম নয়, কেননা লেখার মধ্যে সামান্য কিছু মাল-মশলা যোগ করার কারণেই সাধারণ লেখনী অসাধারণ হয়ে উঠতে পারে।\nকাজী আনোয়ার হোসেন © অন্য আলো\nশেখ আব্দুল হাকিমের বক্তব্য অনুযায়ী, মাসুদ রানা সিরিজের রিপ্রিন্টের লভ্যাংশ থেকে তাকে বঞ্চিত করা হয়েছে। এদিকে সেবা থেকে যুক্তি দেখানো হয়, আবদুল হাকিম সেবা প্রকাশনীতে চাকরি করতেন। চাকরিসূত্রে বই লিখে তিনি স্বত্ব পেতে পারেন না। তার সাথে শুরুতে যেভাবে চুক্তি করা হয়েছিল, তার কোনো বরখেলাপ করা হয়নি। কিন্তু কপিরাইট বোর্ডের রায় বলছে, শেখ আবদুল হাকিম যে সেবা প্রকাশনীতে চাকরি করতেন, এর সপক্ষে কোনো তথ্য-প্রমাণ হাজির করতে পারেননি কাজী আনোয়ার হোসেন। তাই চাকরিজীবী হলেও পাণ্ডুলিপি প্রণেতা হিসেবে রচনার মূল মালিক হিসেবে এখন থেকে বইগুলোর মালিক হয়ে যাচ্ছেন আব্দুল হাকিম।\nবিষয়টির সমাধান কীভাবে হবে, তা সময়ই বলে দেবে। যুগের পর যুগ ধরে দেশে-বিদেশে চলে আসা এ প্রথা চলবে ভবিষ্যতেও। খ্যাতি না পেলেও অন্তত ন্যায্য পাওনা থেকে বঞ্চিত হবেন না ঘোস্ট রাইটারেরা, এটাই সবার প্রত্যাশা।\nThis article is written in Bengali language. It is about the rules of ghostwriting and some prominent ghostwriters.


দুষ্টু বাতাস থেকে স্ত্রীকে বাঁচালেন ওবামা! -Deshebideshe\nদুষ্টু বাতাস থেকে স্ত্রীকে বাঁচালেন ওবামা!\nওয়াশিংটন, ১১ এপ্রিল- টেক্সাসের অস্টিনে একটি অনুষ্ঠানে যোগ দিতে ওয়াশিংটন থেকে সবাইকে হাত নেড়ে বিদায় জানিয়ে উড়োজাহাজে উঠছিলেন মার্কিন প্রেসিডেন্ট বারাক ওবামা ও ফার্স্ট লেডি মিশেল। এর আগ থেকেই দমকা বাতাস বইছিল। ওবামা-মিশেল যখন সিঁড়ি বেয়ে উড়োজাহাজে উঠছিলেন বাতাস যেন আরও জোরে বইতে থাকলো।\nসিঁড়ির মাঝ বরাবর পৌঁছুতেই দুষ্টু বাতাস মিশেলের স্কার্টকে উড়িয়ে দিচ্ছিল। ঠিক তখনই ‘আদর্শ ও কর্তব্যপরায়ণ’ স্বামীর মতো মিশেলের স্কার্ট এক হাত দিয়ে চেপে ধরেন ওবামা। মিশেলকে রক্ষা করেন বিব্রতকর পরিস্থিতিতে পড়া থেকে।\nকেবল উড়োজাহাজে ওঠার সময়ই নয়, অস্টিনে নামার সময়ও সেই দুষ্টু বাতাস বইছিল দমকা বেগে। এবারও নামার সময় যথারীতি সতর্ক ‘স্বামী’ ওবামা। মিশেল সিঁড়ি বেয়ে নামছিলেন, আর ওবামা এক হাত দিয়ে বাতাসে ওড়া থেকে স্ত্রীর স্কার্টকে নিয়ন্ত্রণে রাখছিলেন।\nওবামা-মিশেলের সঙ্গে বাতাসের দুষ্টু খেলার এসব ছবি প্রকাশ করেছে যুক্তরাজ্যভিত্তিক একটি সংবাদ মাধ্যম।\nসংবাদ মাধ্যমটি বলছে, স্বামী ওবামার সচেতনতায় ডাচেস অব ক্যামব্রিজ কেট মিডলটনের মতো বিব্রতকর পরিস্থিতি থেকে নেহাত বেঁচে গেলেন মিশেল। সম্প্রতি নিউজিল্যান্ড সফরে উড়োজাহাজ থেকে নামার সময় বেপরোয়া বাতাসের কাণ্ডে ব্রিটিশ রাজবধূ কেটের স্কার্ট প্রায় বিপদসীমার উপর দিয়েই উড়েছিল।


গড়বেতার বিপ্লবী বসন্তকুমার সরকারের আগ্নেয়াস্ত্রের ব্যবহারের রোমহষর্ক কাহিনী আজও বিস্মৃত বাঙালির কাছে - LITERACY PARADISE\nHome / বাঙালির জানা-অজানা / গড়বেতার বিপ্লবী বসন্তকুমার সরকারের আগ্নেয়াস্ত্রের ব্যবহারের রোমহষর্ক কাহিনী আজও বিস্মৃত বাঙালির কাছে\nsumitdey02299@gmail.com January 18, 2022 বাঙালির জানা-অজানা\nবিপ্লবের মাটি মেদিনীপুর। যেখানে জন্ম নেন ক্ষুদিরাম ও প্রদ্যোৎ ভট্টাচার্য্যের মতো শত শত বিপ্লবী৷ দুই মেদিনীপুরের আনাচে-কানাচে রয়েছে বহু বিপ্লবীদের জন্মস্থান। যাদের কথা আমরা আজকে অনেকেই ভুলে গেছি। আমাদের স্বাধীন করার জন্য যারা গেয়ে গেল জীবনের জয়গান তাদের নিয়ে আজকাল খুব একটা আলোচনাও হয়না। তাই মেদিনীপুরের বিপ্লবীদের নিয়ে এখন থেকে নিয়মিত আলোচনা করা হবে লিটারেসি প্যারাডাইসের পাতায়৷ আসুন আজকে নেওয়া যাক পশ্চিম মেদিনীপুর জেলার গড়বেতার এক মহান বিপ্লবীর কথা।\nগড়বেতা বললেই গনগনি, সবুজ শাল ও কাজু বাদাম জঙ্গল, অচল সিংহ ক্রীড়াঙ্গন, শিলাবতী নদী ও সর্বমঙ্গলা মন্দিরের কথা সবার প্রথমে উঠে আসে। এই গড়বেতার বুকেই জন্মেছিলেন বীর বিপ্লবী বসন্তকুমার সরকার। ১৮৮৬ সালের ১৮ ই মে গড়বেতা থানার অন্তর্গত সন্ধিপুর গ্রাম পঞ্চায়েতের অধীন কাতরাবালি গ্রামে ভূমিষ্ঠ হন তিনি। তাঁর বৈপ্লবিক জীবন ছিল অত্যন্ত রোমহষর্ক। আজও সন্ধিপুর এলাকার মানুষের মুখে মুখে ঘুরতে থাকে তাঁর জীবনের গল্পকথা। তিনি যে কত বড় বীরপুরুষ ছিলেন তা গ্রামবাসীদের সাথে কথা না বললে বোঝা যাবে না। ভারতের স্বাধীনতার ইতিহাসে অসীম সাহস ও নির্ভীকতার পরিচয় রাখেন তিনি।\nশোনা যায়, বসন্তকুমার সরকারের ভয়ে ব্রিটিশদের চোখে ঘুম উড়ে যেত৷ সন্ধিপুরের উত্তর দিকে কাদড়া নামক স্থানে যে মেদিনীপুর জমিদার কোম্পানির সদর কাছারিবাড়ি ছিল সেখানে নাকি পৌষের শীতের বিকেলবেলায় সাহেবরা মেমদের নিয়ে বেড়াতে আসতো। যদি এই সময় তাদের কেউ বলতো যে বসন্ত সরকার আসছে তাহলে তারা লোকানোর পথ খুঁজে পেত না।\n১৯০৩ সালে গড়বেতা স্কুলে পড়ার সময় কালী রায় নামের এক ইতিহাস শিক্ষকের অনুপ্রেরণায় তিনি ক্রমশ ব্রিটিশ বিরোধী হয়ে ওঠেন। বাংলার অসহায় চাষীদের ওপর অকথ্য অত্যাচার, মহারাজ নন্দকুমারকে কীভাবে অন্যায়ভাবে ফাঁসিতে ঝোলানো হয়েছে, কেমন করে ব্রিটিশরা গ্রামে-গঞ্জে নিপীড়ন ও নির্যাতন চালাচ্ছে সাধারণ মানুষের ওপর প্রভৃতি কাহিনী কালীবাবুর মুখ থেকে শুনেছিলেন তিনি। যা শোনার পর থেকেই তাঁর সারা শরীরের মধ্যে ক্রোধের অগ্নি বিস্ফোরণ হতে থাকে।\nলর্ড কার্জনের নির্দেশে ১৯০৫ সালে জারি হলো বাংলাকে ব্যবচ্ছেদ করার আইন। যার ফলে বারুদের বিষবাষ্পে জ্বলে উঠলো বঙ্গদেশ। একইসাথে শুরু হলো স্বদেশী আন্দোলন। বাংলার আকাশে-বাতাসে তখন একটাই রব ব্রিটিশদের পণ্য প্রত্যাহার করতে হবে। বাংলার সর্বত্র শুরু হলো পিকেটিং, আন্দোলন ও বিলিতি কাপড় পোড়ানোর মহোৎসব। এসব দৃশ্য প্রত্যক্ষ করেই বসন্তকুমার সরকার ব্রিটিশ উচ্ছেদ সাধনে সর্বশক্তি নিয়োগ করার দৃঢ় সংকল্প নেন।\nবর্ধমান রাজ কলেজে বি এফ পড়ার সময় বংশগোপাল টাউন হলে নিজের কর্ণে শ্রবণ করলেন জে.এন রায় ও বিপিনচন্দ্র পালের সুললিত কণ্ঠের জ্বালাময়ী বক্তব্য, দেশপ্রেমের আগুন তখন তাঁর সারা শরীরে টগবগ করে ফুটে উঠলো। এরপর তিনি নাম লেখালেন বিপ্লবীদের দলে। কাজ করতে গিয়ে উপলব্ধি করলেন ব্রিটিশ তাড়াতে হলে সবার আগে প্রয়োজন শারীরিক শক্তির সঞ্চয় এবং সংগঠন গড়ে তোলা। তাই বর্ধমানের আর্য মেসে থাকাকালীন তিনি পূর্ণ মোদক, ব্রজ মাহাত প্রভৃতি ছাত্রদের নিয়ে স্থাপন করলেন লাঠি খেলার আখড়া। শুধু শহরে নয়, প্রত্যন্ত গ্রামের বুকেও এই সংগঠন গড়ে তোলার উদ্দেশ্য সামনে রেখে সতীশ অগস্তি, হাবু অগস্তি, মনু ভট্টাচার্য, অরোধ দে, ফণী সিংহ, নীলু হাজরা, প্রভাকর চৌধুরী, চণ্ডী পাল, রাজেন্দ্র ঘটক, সুরেন্দ্র চক্রবর্তী প্রভৃতি যুবকদের নিয়ে নিজ গ্রাম কাতরাবালি সহ গড়বেতার বাঁশদা, বলদঘাটা, বড়াই, সন্ধিপুর ইত্যাদি বিভিন্ন এলাকায় লাঠি খেলার আখড়া বানালেন।\nএরপর কলকাতার প্রেসিডেন্সি কলেজে বি.এ পড়তে এসে তিনি যুক্ত হন অনুশীলন সমিতির সঙ্গে। এখানে এক হস্টেলে থাকার সময়ই ইতালিয়ান বিপ্লবী ম্যাৎসিনী ও গ্যারিবল্ডির ভাবধারা ও তাঁদের আদর্শে উদ্বুদ্ধ হয়ে সতীশ সেনগুপ্ত, পঞ্চানন, অমর চ্যাটার্জি, কালী বাড়ুজ্যে, আশু দাস প্রভৃতি সমবয়সী ছাত্র ও যুবকদের সঙ্গে ইডেন হিন্দু হস্টেলের নিচতলার একটি ঘরে ম্যাৎসিনী সোসাইটি স্থাপন করেন৷ আর এখান থেকেই নিয়মিত তিনি শিখতে থাকেন বক্সিং ও যুযুৎসু এবং তলোয়ার খেলা। আর এখানে থাকার সময়ই বসন্ত সরকার আচার্য প্রফুল্লচন্দ্র রায়, ঋষি অরবিন্দ ঘোষ, যোগেন্দ্র ঠাকুরের মতো দেশবরেণ্য নেতা ও বিপ্লবীদের সান্নিধ্যে আসেন তিনি৷\n১৯০৮ সালে হঠাৎ করে অনুশীলন সমিতিতে নিদারুণ অর্থাভাব লক্ষ্য করা যায়। যার ফলে আগ্নেয়াস্ত্র তৈরি করা সম্ভব হচ্ছিল না। তাই বিশাল পরিমাণ অর্থ সংগ্রহের জন্য খুলনা, যশোহর ও বাংলার বহু স্থানে আরম্ভ হয় রাজনৈতিক ডাকাতি। অনুশীলন সমিতির সদস্যরা সিদ্ধান্ত নিলেন ২ রা জুন রাতের বেলায় ঢাকার 'বারহা' বাজার লুট করবেন। এর পূর্বদিন অর্থাৎ ১ লা জুন বোমা, বন্দুক ইত্যাদি অস্ত্রশস্ত্র নিয়ে যাবার দায়িত্ব এসে পড়ে বসন্ত সরকারের ঘাড়ে। তাঁর সঙ্গী হিসেবে যোগ দিলেন বাঁকুড়ার শৈলেন চক্রবর্তী। ট্রেনে ও নৌকাতে করে বিপদ সংকুল পথ পাড়ি দিয়ে বারহা বাজারে পৌঁছালে সেখানে তিনি একটি মাত্র উইনচেস্টার রাইফেলের ওপর ভর করে প্রধান ঘাঁটি আগলাবার দায়িত্ব আবারো নিজের কাঁধে তুলে নিলেন৷ এই রাইফেলের সাহায্যেই সে যাত্রা তিনি পার হয়ে যান এবং অস্ত্র বোঝাই একটি ট্রাঙ্ক নিয়ে আবার হস্টেলে ফিরতে সক্ষম হন তিনি।\n১৯০৭ সালে ঢাকার জেলা ম্যাজিস্ট্রেট এলেনকে স্টীমারে হত্যা ছক কষেন বিপ্লবীরা। আক্রমণকারী সাঁতার দিয়ে মেঘনা নদী পার হয়ে এলেও ব্রিটিশদের কু-দৃষ্টি এড়ানো সম্ভবপর হলো না। আক্রমণকারীর বাড়ি ছিল ময়মনসিংহে। পরবর্তীকালে তাঁকে ডাকা হতো নলিনী সরকার নামে।\n১৯১৪ সালের সেপ্টেম্বর, ভারতের বিপ্লবীদের সাহায্যের জন্য জার্মানি থেকে ম্যাভেরিক নামক একটি আগ্নেয়াস্ত্র ভর্তি জাহাজ ওড়িশার বালেশ্বর উপকূলের দিকে রওনা দিয়েছে। এই অস্ত্রশস্ত্রগুলো উদ্ধারের জন্য একটা নীল নকশা প্রস্তুত করেন নীরেন দাশগুপ্ত, বাঘাযতীন, চিত্তপ্রিয় রায়চৌধুরী, মনোরঞ্জন সেনগুপ্ত ও জ্যোতিষ পালের মতো বিপ্লবীরা। অস্ত্রশস্ত্রগুলো উদ্ধার করে চাঁদবালীতে গোপনে লুকিয়ে রাখার ভার এসে পড়ে বিপ্লবী বসন্ত কুমার সরকারের ওপর। দূর্ভাগ্যবশত কোনো কারণে নির্দিষ্ট স্থানে জাহাজটি পৌঁছাল না। কারণ তার আগে বুড়িবালামের যুদ্ধে নিহত হলেন বাঘাযতীন, মনোরঞ্জন সেনগুপ্ত, চিত্তপ্রিয় রায়চৌধুরী, নীরেন দাশগুপ্ত ও জ্যোতিষ পাল।\nবুড়িবালামের যুদ্ধের ঠিক কয়েক মাস পর, মেদিনীপুর সেন্ট্রাল জেল দখল করার সিদ্ধান্ত নিলেন বসন্ত কুমার সরকার বিপ্লবী তারাপদ মুখোপাধ্যায়, বিপিন হাজরা, মনু ভট্টাচার্য্য, পঞ্চানন ও রাঘব সরকারদের সঙ্গে নিয়ে। এই ষড়যন্ত্রেরও নীল নকশা ফাঁস হওয়ার ফলে বানচাল হয়ে যায় তাঁদের মেদিনীপুর সেন্ট্রাল জেল দখলের বিশেষ কাজটি।\nবোমা তৈরি, বিপ্লবীদের সাহায্যার্থে রাজনৈতিক ডাকাতি, বিপ্লবীদের আশ্রয় দেওয়ার অপরাধে ব্রিটিশ রাজশক্তি তাঁকে বহুবার কারাগারে বন্দী করেছেন। ১৯১০ সালে তাঁকে ব্রিটিশ বিরোধী রণ সংগ্রামে লিপ্ত থাকার অপরাধে প্রেসিডেন্সী জেলে পাঠানো হয়। খুলনা-যশোহর গ্যাং কেসে জড়িত থাকার অজুহাতে ১৯০৯ সালে কলকাতা ও বাংলার অন্যান্য স্থান থেকে বসন্ত সরকার সহ ৮৮ জন স্বাধীনতা সংগ্রামীকে গ্রেপ্তার করা হয়। ব্রিটিশ পুলিশ তাঁর কাতরাবালির বাড়িতে ফৌজ পাঠিয়ে বাড়ির সমস্ত আসবাবপত্র ফেলে ছড়িয়ে তাঁকে তুলে নিয়ে যায়৷ ১৯২২ সালে মেদিনীপুর সেন্ট্রাল জেলে তাঁকে মাস ছয়েক আটকে রাখা হয়। ১৯৩০ সালে বাড়িতে বোমা বানানোর অজুহাতে একটি বিশেষ কেস সৃষ্টি করে ব্রিটিশরা বসন্ত সরকার এবং তাঁর ভাইপো বিনয়কে শাস্তি দেয়। এছাড়াও বিভিন্ন সময়ে আরো বহুবার তাঁকে কারাগারে পাঠানো হয়। কখনো বাগেরহাট, কখনো সাতক্ষীরা, কখনো বা কাকদ্বীপ প্রভৃতি স্থানে তিনি কারাগারে বন্দী জীবন কাটিয়েছেন।\nহাজার কারাগারের বেড়ি, তাঁর প্রতি ব্রিটিশদের শত লাঞ্ছনা কখনোই তাঁকে পারেনি স্বাধীনতার বিপ্লব থেকে সরিয়ে দিতে। নিজের জীবনের থেকেও তাঁর কাছে গুরুত্বপূর্ণ ছিল স্বাধীনতার সংগ্রাম। 'স্বাধীনতা হীনতায় কে বাঁচিতে চায় হে, কে বাঁচিতে চায়? দাসত্ব শৃঙ্খল বল কে পরিবে পায় হে, কে পরিবে পায়।'-- এই মন্ত্রে বিশ্বাসী ছিলেন তিনি। শত্রুর কাছে তিনি কখনো মাথা নত করেননি। একবার প্রেসিডেন্সী জেলে বড়লাট রাজবন্দীদের সঙ্গে সাক্ষাতের জন্য জেল পরিদর্শনে আসেন। বসন্ত সরকারের কাছে এসে বড়লাট জিজ্ঞেস করলেন, "How are you?" তিনি বারুদের মতো জ্বলে উঠে দৃঢ় কণ্ঠে স্পষ্ট জবাব দিলেন, "Don't you feel ashamed? What we have done? We wanted freedom only and we received in human beast like treatment and you put us in dark cells. For the last one year we were not even allowed to see anybody."\n১৯২১ সালে মহাত্মা গান্ধীর অসহযোগী আন্দোলনে তিনি প্রভাবিত হলেও 'অগ্নিযুগের স্মৃতিকথা' গ্রন্থে লিখেছেন, "১৯২৫ সাল হইতে ভারতীয় রাজনীতিতে গান্ধীজীর অহিংসাবাদ প্রভাব বিস্তার করতে থাকে। বিপ্লবীরাও অনেকে গান্ধী প্রভাবিত কংগ্রেসে যোগ দিতে থাকেন, কিন্তু অহিংসাকে কখনোই তাহারা মনে প্রাণে বরণ করিতে পারেন নাই। তাঁহারা বরাবরই সশস্ত্র বিপ্লবের স্বপ্ন দেখিতেন।"\nএই মনোভাবের যথার্থ পরিচয় পাওয়া যায় ১৯২৯ সালে লাহোর কংগ্রেস অধিবেশনে, যেখানে তিনি আগ্নেয়াস্ত্র নিয়ে যান। যার উদ্দেশ্য ছিল একটাই, ১৯১৯ সালের জালিয়ানওয়ালাবাগের নৃশংস হত্যাকাণ্ড ভারতের বুকে দ্বিতীয়বার ঘটতে না দেওয়া। তাই তিনি প্রস্তুত ছিলেন। এরকম বহু ঘটনার সাক্ষী ছিলেন তিনি। সারাজীবন দেশের স্বাধীনতার জন্য নির্ভীকভাবে জীবন-মৃত্যু পায়ের ভৃত্য তিনি লড়ে গেছেন। প্রতিটি বাঙালির উচিৎ বসন্ত কুমার সরকারের মতো বিপ্লবীদের স্মৃতিকে রক্ষা করা।\nতথ্যসূত্র- সংসদ বাংলা চরিতাভিধান, মেদিনীপুর ডন ইন ৷\nAnonymous February 4, 2022 at 2:16 AM\nvr music playlist - YouTube, CCK, Vimeo\nDownload the playlist Vr Music Videos MP3 free. online youtube to mp3 Play free Vr Music Videos for free on Vr. Listen to more free Vr Music Videos.


জিয়া শাহীন, বরিশাল থেকে | ২৩ এপ্রিল ২০১৯, মঙ্গলবার, ৩:২৮\nশিক্ষা মন্ত্রনালয়ের নির্দেশ তোয়াক্কা করছেন না বরিশালের সরকারি শিক্ষকরা। এইচএসসি পরীক্ষার মধ্যেই দেদারছে কোচিং করিয়ে চলেছেন। এক একজন শিক্ষকের কাছে ৮-১০টি ব্যাচে শতাধিক ছাত্র কোচিং করছেন। আয় করছেন মাসে লক্ষাধিক টাকা। এসব কোচিংয়ের অপেক্ষামান তালিকা দেখলেই চমকে ওঠার মতো। প্রত্যেক শিক্ষকের কাছে ওয়েটিংয়ে আছেন শতশত ছাত্র। এদেরকে সময় দিতে না পারলেও ওয়েটিং লিষ্ট করে রাখা হয়েছে।\nসরকারি এবং এমপিওভূক্ত সকল শিক্ষকদের কোচিং নিষিদ্ধ করা হয়েছে। এর বাইরে যেসব কোচিং সেন্টার রয়েছে সেগুলোও উচ্চ মাধ্যমিক পরীক্ষার মধ্যে কোচিং সেন্টার বন্ধের নির্দেশ রয়েছে।\nকিন্তু বরিশালে থোড়াই কেয়ার করছেন শিক্ষকরা। দিনরাতে কোচিং করিয়েই চলেছেন। এই কোচিং করানোর মধ্যে শীর্ষে যে কয়জন সরকারী কলেজের শিক্ষক আছেন, তার মধ্যে অন্যতম সরকারি আলেকান্দা কলেজের শিক্ষক সোলাইমান।\nএসব দেখার পরও নিরব প্রশাসন। মাত্র ১২ দিনে হাতিয়ে নিচ্ছেন ২ লাখ ৪০ হাজার টাকা। অন্যান্য খাতে নিচ্ছেন আরও লক্ষ লক্ষ টাকা। সরকারি কলেজের শিক্ষক হয়েও তিনি জেনে বুঝে প্রাইভেট পড়াচ্ছেন। কোচিং বাণিজ্যের ব্যাপারে শিক্ষক সোলাইমান বলেন, ডিজিটাল বাংলাদেশ গড়তে শিক্ষার্থীদের প্রাইভেট পড়ার প্রয়োজন রয়েছে।\nতিনি প্রতিদিন ৬টি ব্যাজে ৪০ জন করে শিক্ষার্থী পড়ান। আর ১২ দিনে আয় করছেন ২ লাখ ৪০ হাজার টাকা।\nএ গেলো একজনের কথা। নিয়ম কানুনের তোয়াক্কা না করে কোচিং চালিয়ে যাচ্ছেন সরকারী বালিকা বিদ্যালয়ের (সদর গার্লস) শিক্ষক নাজমা ম্যাডাম, সরকারী জিলা স্কুলের ফয়সাল, খলিল স্যার, সিরাজ স্যার, ফাহিদ স্যার। এদেরও রয়েছে দীর্ঘ শিক্ষার্থী তালিকা। মাসে কোচিং করে এদের আয় লাখ টাকার ওপরে। তবে বরিশালে প্রশাসন রয়েছে নিরব ভূমিকায়।\nসোমবার দুপুরে সোলায়মান স্যারের কোচিং সেন্টারে গিয়ে দেখা যায়, সমাজসেবা অফিসের পাশে কাউয়ুম স্যারের ভবনের একটি ফ্লাট ভাড়া নিয়ে কোচিং চালাচ্ছেন তিনি। একটি ব্যাচে প্রায় ৩০-৪০ জন শিক্ষার্থী। সন্ধ্যায় বাসায় বসেও কয়েকটি ব্যাচ পড়ান। ছবি ধারণের পরপরই শুরু হয় তদবির। প্রলোভনও।\nবরিশালের জেলা প্রশাসক মো. অজিয়র রহমান জানান, কোচিং বাণিজ্য সম্পূর্ণ নিষেধ। অভিযোগ পেলে ব্যবস্থা নেয়া হবে।\nজেলা শিক্ষা অফিসার মো. আনোয়ার হোসেন মানবজমিনকে বলেছেন, বরিশালে কোচিং বাণিজ্য তদারকি করার দু’টি কমিটি রয়েছে। একটি বিভাগীয়, অপরটি মহানগর। মহানগরের আহবায়ক বিভাগীয় কমিশনার এবং সদস্য সচিব মাধ্যমিক উচ্চ শিক্ষা পরিদপ্তরের পরিচালক। তিনি তাদের কাছে বিষয়টি তুলে ধরবেন বলেও জানান।


এংজাইটি ডিস্অর্ডার: উদ্বিগ্নতাজনিত মানসিক সমস্যা - মনের খবর\nHome মানসিক স্বাস্থ্য এংজাইটি ডিস্অর্ডার: উদ্বিগ্নতাজনিত মানসিক সমস্যা\nএংজাইটি ডিস্অর্ডার: উদ্বিগ্নতাজনিত মানসিক সমস্যা\nএংজাইটি ডিস্‌অর্ডার কি?\nকখনও ভেবে দেখেছেন যে পরীক্ষার আগে হঠাৎ কেন আপনার হাত পা কাঁপত? কেনই বা ইন্টার্ভিউ-র আগে আপনার হাতের চেটো ঘেমে যেত? এগুলো কিন্তু স্বাভাবিক। একবার পরীক্ষা বা ইন্টার্ভিউ শুরু হয়ে গেলে পর, খানিকক্ষণের মধ্যে আপনি শান্ত হয়ে যেতেন। এত চাপের ফলে কিন্তু আমরা মনোযোগ দিয়ে কাজ করতে পারি।যদিও অনেকেই অকারণে, অযৌক্তিক ভয় পান।\nএবং তাঁরা চেষ্টা করেও সেই উদ্বেগ ও ভীতি নিয়ন্ত্রণ করতে পারেন না। তাদের উদ্বিগ্নতা দৈনন্দিন জীবনকে প্রভাবিত করে। এংজাইটি ডিস্‌অর্ডার কথাটা তাদের ক্ষেত্রে প্রযোজ্য।\nসাধারণ উদ্বিগ্নতা এবং এংজাইটি ডিস্‌অর্ডার এর পার্থক্য\nরেগুলার এংজাইটি বা সাধারণ উদ্বিগ্নতা এংজাইটি ডিস্‌অর্ডার\nচাকরির ইন্টার্ভিউ, বিলের টাকা জমা বা পরীক্ষা নিয়ে চিন্তা করা অকারণে সবসময় দুশ্চিন্তা করা\nলোকের সামনে কিছু বলবার আগে বুক ঢিপঢিপ করা কোনও অবস্থাতেই লোকের সামনে কিছু বলার বা করার কথা চিন্তা মাত্র অসুস্থ হয়ে যাওয়া\nবিপজ্জনক জিনিষ দেখে ভয় পাওয়া, যেমন হিংস্র পাগলা কুকুর সামনে চলে এলে… অযৌক্তিক ভয়, লিফ্‌টে আটকে যাওয়ার ভয়ে লিফ্‌ট না চড়া\nকোনও প্রিয়জনের মৃত্যুতে গভীর শোকাহত হওয়া ভুলতে না পারা, বারংবার সেই স্মৃতি চোখের সামনে ভেসে ওঠা এবং সেইসমস্ত নিয়ে দুঃস্বপ্ন দেখা\nনিজেকে পরিষ্কার পরিচ্ছন্ন রাখা অতিরিক্ত শুচিবায়ু\nখেলার আগেই ঘামে গোটা শরীর ভিজে যাওয়া নার্ভাস হয়ে গিয়ে বার বার প্যানিক অ্যাটাকের শিকার\nএংজাইটি ডিস্‌অর্ডার এর উপসর্গ কি?\nআমরা সকলেই কম বেশী ভয় পাই, দুশ্চিন্তা করি। কাজেই, চট করে এই রোগ ধরতে পারা মুস্কিল। কিন্তু দীর্ঘ সময় জুড়ে অকারণ দুশ্চিন্তায় জীবন বিপর্যস্ত হয়ে উঠলে একবার মনোবিদের পরামর্শ নেওয়ার কথা ভেবে দেখুন। নিম্নলিখিত উপসর্গগুলি এংজাইটি ডিস্অর্ডার বা উদ্বিগ্নতাজনিত মানসিক সমস্যা রোগে দেখা যেতে পারেঃ\nহৃদস্পন্দন ও নিশ্বাস প্রশ্বাসের গতি বৃদ্ধি\nবুকে খিঁচ ধরা\nঅস্থির মনোভাব এবং ক্রমাগত দুশ্চিন্তায় ভোগা\nফালতু জিনিষ নিয়ে মাথা ঘামানো\nইত্যাদি হতে পারে এংজাইটি ডিস্‌অর্ডার বা উদ্বিগ্নতাজনিত মানসিক সমস্যা রোগের উপসর্গ।\nযে সমস্ত কারণে এংজাইটি ডিস্‌অর্ডার হয়ে থাকে তা হলঃ\nপারিবারিক ইতিহাস – পরিবারে আগে কারোর কোনও মানসিক রোগ, যেমন ও সি ডি হয়ে থাকলে, এংজাইটি ডিস্‌অর্ডারে আক্রান্ত হবার সম্ভাবনা থাকে।\nমানসিক চাপ – কাজের চাপ, প্রিয়জনের মৃত্যু বা ব্যক্তিগত সম্পর্কের টানাপড়েন থেকেও এই রোগ হবার সম্ভাবনা থেকে যায়।\nশারীরিক সমস্যা – থাইরয়েড, আস্থমা, ডায়াবিটিস বা হৃদরোগও কখনও কখনও এই রোগের কারণ হয়ে দাঁড়ায়। এমনকি, ডিপ্রেশন থেকেও অনেক সময় এংজাইটি ডিস্‌অর্ডার শুরু হয়।\nনেশা – অত্যাধিক মদ ও মাদকদ্রব্যের আসক্তিও কাল হয়ে দাঁড়াতে পারে।\nব্যক্তিত্ব ও মানসিকতা – যারা নিখুঁত কাজকর্ম করতে ভালবাসেন বা অন্যের পরামর্শ অনুযায়ী চলেন, তাঁদের পরবর্তীকালে এংজাইটি ডিস্‌অর্ডার হবার ঝুঁকি থেকে যায়।\nএংজাইটি ডিস্‌অর্ডার কত প্রকারের হয়?\nক্ষেত্র-বিশেষে, এংজাইটি ডিস্‌অর্ডার বিভিন্নরকম হতে পারেঃ\nসাধারণ এংজাইটি ডিস্‌অর্ডার বা জি এ ডি\nজি এ ডি আক্রান্ত ব্যক্তিরা যে কোনও পরিস্থিতিতেই অত্যাধিক দুশ্চিন্তায় ভোগেন। সেই দুশ্চিন্তা তাঁরা নিয়ন্ত্রণ করতে পারেন না বলে একরকম মানসিক অস্থিরতায় দিন কাটান। এঁরা নিজেকে এক “দম দেওয়া পুতুলের” সাথে তুলনা করেন।\nঅব্‌সেসিভ কম্পালসিভ ডিস্‌অর্ডার বা ও সি ডি\nএঁরা নির্দিষ্ট ভয় বা দুশ্চিন্তা কাটানোর জন্য একই কাজ বারংবার করতে থাকেন। উদাহরণ স্বরূপ, জীবাণুর ভয়ে বার বার হাত-পা ধোয়া, কাপড় কাচা, বাসন মাজা বা ঘর মোছা।\nসামাজিক ভয় বা এ সএ ডি\nএঁরা সাধারণত লোকের সামনে কোনও কিছু করতে বা বলতে ভয় পান। কারণ এঁরা ভাবেন যে সবাই প্রতি মুহূর্তে তাঁদের খুঁটিয়ে লক্ষ্য করছে। সামান্য ভুল করলে তিনি হাস্যাস্পদ হয়ে উঠবেন। এমন কি নেমন্তন্ন বাড়িতে খেতেও ভয় পান।\nনির্দিষ্ট জিনিসে ভয় বা ফোবিয়া\nএই পরিস্থিতিতে ব্যক্তি অযৌক্তিক ও অবাস্তব ভয়ের চোটে নির্দিষ্ট জিনিসপত্র এড়িয়ে চলেন। প্লেনে চড়তে, উঁচু বাড়িতে উঠতে, ভিড়ের মাঝে বা মাকড়সা দেখেও ইনি ভয় পেতে পারেন।\nপোস্ট-ট্রম্যাটিক স্ট্রেস ডিস্‌অর্ডার বা পি টি এস ডি\nঅনেক সময় ভয়ঙ্কর দুর্ঘটনার স্মৃতি জনিত আতঙ্কে ব্যক্তির মানসিক শান্তি ও ঘুম নষ্ট হয়ে যায়।\nপ্যানিক ডিস্‌অর্ডার আক্রান্ত ব্যক্তিদের অনিয়ন্ত্রিত প্যানিক অ্যাটাকের ফলে বিভিন্ন শারীরিক উপসর্গ, যেমন মাথা ঘোরা, শ্বাসকষ্ট এবং অত্যাধিক ঘামতে দেখা যায়। এই সময় তাঁরা নিজেদেরকে অন্তিম লগ্নের সম্মুখীন মনে করেন ফলে, ‘আমি পাগল হয়ে যাচ্ছি’ বা ‘আমি মারা যাচ্ছি’র মত চিন্তা করতে থাকেন। এই অ্যাটাকের কোনও নির্দিষ্ট কারণ না থাকার ফলে ব্যক্তি সর্বদাই এক আতঙ্কের মধ্যে বাস করেন।\nএংজাইটি ডিস্‌অর্ডারের চিকিৎসা\nএংজাইটি ডিস্‌অর্ডারকে জয় করা এমন কিছু কঠিন না। তাই বলে এই রোগকে হালকা ভাবে নেওয়া উচিত না। সঠিক ওষুধ এবং কাউন্সেলিং এর সাহায্যে এই রোগের চিকিৎসা সম্ভব।\nএংজাইটি ডিস্‌অর্ডারের রোগীর যত্ন নেওয়া\nআপনার পরিচিত কারুর যদি এই রোগ হয়ে থাকে, তবে আপনার সাহায্য পেলে উনি এই সমস্যা কাটিয়ে উঠতে পারেন। যে কোনও অসুখের মতই প্রথমে এই রোগ সম্পর্কে আপনি স্পষ্টভাবে জেনে নিলে তাঁর পাশে দাঁড়াতে পারবেন। এই কাজে অসীম ধৈর্যের প্রয়োজন কারণ রোগীকে ক্রমাগত উৎসাহ যুগিয়ে যেতে হবে যাতে তিনি নিজের ভয় বা আতঙ্ক কাটিয়ে উঠতে পারেন।\nএংজাইটি ডিস্অর্ডার -এর সাথে মানিয়ে নেওয়া\nইতিবাচক মানসিকতা, স্বাস্থ্যকর জীবনযাপন এবং স্ট্রেস ম্যানেজমেন্টের সাহায্যে এংজাইটি ডিস্‌অর্ডার এর সঙ্গে সমঝোতা করা সম্ভব। তবে নিজে থেকে এই সমস্ত কিছু করে ওঠা আপনার পক্ষে কঠিন হতে পারে। তাই আপনার পক্ষে অভিজ্ঞ মনোবিদের পরামর্শ নেওয়াই সুবিধাজনক।\nPrevious articleবাংলাদেশের মানসিক রোগের বর্তমান চিত্র\nNext articleঅবসেসিভ কম্পালসিভ ডিজঅর্ডার এর বিজ্ঞানভিত্তিক চিকিৎসা


তালায় সীমানা পিলার চক্রের ৫ প্রতারক আটক | Voice of Satkhira\nঅত্যাধুনিক মেটাল ডিটেক্টর উদ্ধার\nতালা থানা পুলিশ মঙ্গলবার গভীর রাতে (বুধবার রাত ১টা ৩০ মিনিট) উপজেলার জেঠুয়া গ্রাম থেকে সীমানা পিলার চক্রের ৫জন সদস্যকে আটক করেছে। এসময় তাদের কাছ থেকে অত্যাধুনিক একটি মেটাল ডিটেক্টর উদ্ধার করা হয়। থানার চৌকোস পুলিশ অফিসার এস.আই প্রীতিশ রায় এবং এ.এস.আই সেলিম রেজার নেতৃত্বে পুলিশ তাদের আটক করেন।\nতালা থানার ওসি মো. মেহেদী রাসেল জানান, মঙ্গলবার রাতে এস.আই প্রীতিশ রায় ও সেলিম রেজা সহ একদল পুলিশ উপজেলার জেঠুয়া এলাকায় রাত্রীকালীন রনপাহারা সহ বিভিন্ন ডিউটি অভিযান চালাচ্ছিল। এসময় জেঠুয়া তিনরাস্তা মোড় সংলগ্ন ঈদগাহ এলাকায় পুলিশের গাড়ি পৌছলে কয়েকজন ব্যক্তি দৌড়ে পালানোর চেষ্টা করে। তৎক্ষনাত পুলিশ ধাওয়া করে পাটকেলঘাটা থানার লালচন্দ্রপুর গ্রামের শেখ আব্দুল মজিদ’র ছেলে শেখ লিটন ইসলাম, নোয়াখালী জেলার বেগমগঞ্জ উপজেলার বসন্তবাগ গ্রামের মৃত. আব্দুস সাত্তার শেখ’র ছেলে আলমগীর হোসেন ওরফে শুভ, তালা থানার নেহালপুর গ্রামের মো. রেজওয়ান’র ছেলে মো. ফারুক হোসেন, নারায়নপুর গ্রামের মো. রফিকুল মোড়ল’র ছেলে মো. মনিরুল ইসলাম এবং চাঁদকাটি গ্রামের আব্দুল জব্বার’র ছেলে মো. শাহীনকে আটক করে।\nএকই সাথে ধৃতদের কাছ থেকে মাটির গভীরে থাকা ম্যাগনেট, তামা, লোহা, স্বর্ণ সহ বিভিন্ন ধাতব পদার্থের সংকেত গ্রহনে সক্ষম অত্যাধুনিক একটি মেটাল ডিটেক্টর উদ্ধার করা হয়। এঘটনায় আটককৃতদের বিরুদ্ধে তালা থানায় একটি মামলা দায়ের করে বুধবার দুপুরে তাদের সাতক্ষীরা বিজ্ঞ আদালতের মাধ্যমে জেলা হাযতে প্রেরন করা হয়।


গ্রেফতারকৃত কাতালানের স্পিকার এবং চার সংসদ সদস্যকে জামিনে মুক্তি | দৈনিক আজকের প্রভাত\nHome » আন্তর্জাতিক » গ্রেফতারকৃত কাতালানের স্পিকার এবং চার সংসদ সদস্যকে জামিনে মুক্তি\nগ্রেফতারকৃত কাতালানের স্পিকার এবং চার সংসদ সদস্যকে জামিনে মুক্তি\nআন্তর্জাতিক ডেস্ক: বিদ্রোহের অভিযোগে গ্রেফতার কাতালান পার্লামেন্টের স্পিকার ও চার সংসদ সদস্যকে জামিনে মুক্তি দিয়েছে স্পেনের হাইকোর্ট। এ খবর দিয়েছে বার্তা সংস্থা রয়টার্স। বৃহস্পতিবার স্পিকার কারমে ফর্সাদেলকে দেড় লাখ ইউরো এবং অন্য চার সংসদ সদস্যকে ২৫ হাজার ইউরো জামানত দেওয়ার শর্ত সাপেক্ষে জামিনের আদেশ দেয় স্পেনের হাইকোর্ট।\nউল্লেখ্য, জামানতের অর্থ পরিশোধের পূর্ব পর্যন্ত তাদের মাদ্রিদের আল কালামেকো কারাগারে রাখা হবে। আটককৃত অন্য এক সংসদ সদস্যকে বিনা জামানতে জামিন দেওয়া হয়েছে।\nবিচারক পাবলো লারেনা রায়ে বলেন, হয় তারা রাজনীতি থেকে সরে যাবে নতুবা রাজনীতিতে সক্রিয় থাকলে ভবিষ্যতে আর কখনও সংবিধান বিরোধী কোনো কাজ করবে না- এমনটি কথা দিয়েছে অভিযুক্তরা।\nউল্লেখ্য, স্পেনের প্রসিকিউটরের পক্ষ থেকে তাদের কারাদন্ড দেওয়ার আবেদন করা হয়েছিল।\nঅভিযুক্তদের আইনজীবীরা তাদের মুক্তির আবেদন করেন। ১ অক্টোবর গণভোটের ভিত্তিতে ২৭ অক্টোবর কাতালোনিয়ার পার্লামেন্টে স্বাধীনতার ঘোষণা দেন স্বাধীনতাকামী নেতা কার্লেস পুইগডেমণ্ট। এর প্রেক্ষিতে সংবিধানের ১৫৫ ধারা জারি করে কাতালোনিয়ার নিয়ন্ত্রণ নিজেদের হাতে তুলে নেয় স্পেনের কেন্দ্রীয় সরকার। আঞ্চলিক সরকারকে বরখাস্ত করে নতুন নির্বাচনের তারিখ ঘোষণা করেন স্পেনের প্রধানমন্ত্রী মারিয়ানো রাজয়। দেশদ্রোহের মামলা করা হয় স্বাধীনতাকামী নেতাদের বিরুদ্ধে।\nএইসব আটককৃত নেতাদের ৩০ বছর পর্যন্ত কারাদন্ড দেয়া হতে পারে, বলা হয়েছিলো এমনটিও। তবে, গ্রেফতারকৃতদের জামিন দিয়ে একটু নমনীয় মনোভাবই দেখালো স্পেন সরকার।\nPrevious: শিগগিরই শাকিব-অপুর বিচ্ছেদ! তবে কেনো?\nNext: জেএফএ অনূর্ধ্ব-১৪ ফুটবল কাপে চ্যাম্পিয়ন ময়মনসিংহ


১ জানুয়ারী, ২০২০ / ৬৮ জন দেখেছেন\nগাইবান্ধায় ২০২০ সালের বই উৎসব সারাদেশের ন্যায় আজ বুধবার পালিত হয়েছে। এ উপলক্ষে জেলা প্রাথমিক শিক্ষা অফিসের উদ্যোগে গাইবান্ধা সরকারি মধ্যপাড়া প্রাথমিক বিদ্যালয় ও সরকারি উচ্চ বালিকা বিদ্যালয়ে পৃথক পৃথক অনুষ্ঠানে বিনামূল্যে পাঠ্যপুস্তক বিতরণ করা হয়। জেলায় এ বছর ৬৫ লাখ ৮২ হাজার ৯৭ টি বই বিতরণ করা হয়।\nবই বিতরণের উদ্বোধন করেন জেলা প্রশাসক মো. আব্দুল মতিন, পুলিশ সুপার মুহাম্মদ তৌহিদুল ইসলাম, পৌর মেয়র অ্যাড. শাহ মাসুদ জাহাঙ্গীর কবির মিলন, জেলা প্রাথমিক শিক্ষা অফিসার মো. হোসেন আলী, জেলা শিক্ষা অফিসার মো. এনায়েত হোসেন প্রমুখ। অনুষ্ঠানে প্রাথমিক মাধ্যমিক ও পর্য্যায়ে নতুন বই শিক্ষার্থীদের হাতে তুলে দেন।\nজেলা প্রাথমিক শিক্ষা অফিস সুত্রে জানা গেছে, এ বছর ১ম শ্রেণি থেকে ৫ম শ্রেণি পর্যন্ত ২১ লাখ ২৭ হাজার ২শ’ ২২ টি বই বিতরণ করা হবে। এসব বই ৩ হাজার ২শ ৯৯টি প্রাথমিক বিদ্যালয় বিতরণ করা হবে। এদিকে জেলা\nশিক্ষা অফিস সুত্রে জানা গেছে, এবার জেলায় মাধ্যমিক স্তরে ৪৪ লাখ ৫৪ হাজার ৮শ’ ৭৫ কপি বই বিতরণ করা হবে। এরমধ্যে ইবতেদায়ী ৫২ হাজার ৯শ ৬০টি, মাধ্যমিক ৩০ লাখ ৩৭ হাজার ৫, দাখিল ৭ লাখ ৪৮ হাজার ২শ ৮টি , এসএসসি ভোকেশনাল ৯৬ হাজার ৫শ ৯২টি এবং এসএসসি ও দাখিল ভোকেশনাল ৩২ হাজার ৭শ ৫০ জন ছাত্রের জন্য মোট ৪৪ লাখ ৫৪ হাজার ৮শ’ ৭৫ কপি বই করা হচ্ছে। এর মধ্যে মাধ্যমিক স্তরে ৪শ ১৪টি স্কুল ও ৩শ ১৬টি এফতেদায়ী মাদ্রাসা রয়েছে। প্রাথমিক ও উচ্চ মাধ্যমিক পর্যায়ে জেলায় সর্বমোট এ বছর ৬৫ লাখ ৮২ হাজার ৯৭ টি বই বিতরণ করা হয়েছে।


ঘুষ-তদবির ছাড়া প্রাথমিকে চাকরির নিশ্চয়তা দিচ্ছেন কিশোরগঞ্জের ডিসি – আমাদের নিকলী\nঘুষ-তদবির ছাড়া প্রাথমিকে চাকরির নিশ্চয়তা দিচ্ছেন কিশোরগঞ্জের ডিসি\nঘুষ-তদবির ছাড়াই প্রাথমিক শিক্ষকের চাকরির নিশ্চয়তা দিয়েছেন কিশোরগঞ্জের জেলা প্রশাসক (ডিসি) মো. সারওয়ার মুর্শেদ চৌধুরী। জেলা প্রশাসকের অফিসিয়াল ফেসবুক DC Kishoreganj আইডিতে এ সংক্রান্ত একটি বিজ্ঞপ্তি প্রকাশ করা হয়েছে।\nবিজ্ঞপ্তিতে ডিসি মো. সারওয়ার মুর্শেদ চৌধুরী বলেছেন, “আমি কথা দিচ্ছি, কিশোরগঞ্জ জেলায় ঘুষ বা তদবিরের মাধ্যমে কারো চাকরি হবে না; চাকরি হবে আপনার যোগ্যতায়। সব প্রার্থীর জন্য শুভ কামনা।”\nবিজ্ঞপ্তিতে আরও বলা হয়, একজন প্রার্থীর ৮০ নম্বরের লিখিত পরীক্ষায় প্রাপ্ত নম্বর কেউ জানে না। মৌখিক পরীক্ষার ২০ নম্বরের মধ্যে ০৫ নম্বর সার্টিফিকেটের জন্য নির্ধারিত। মানে মৌখিক পরীক্ষায় বিবেচ্য মোট নম্বর আসলে ১৫, যা তিনটি বিষয়ে বিভক্ত। কাজেই ১৫ নম্বরের মধ্যে পরীক্ষার্থীদের প্রাপ্ত নম্বরের ব্যবধান খুব বেশি হওয়ার অবকাশ নেই। তাই ঘুষ বা তদবিরের মাধ্যমে চাকরির কোনো সুযোগ নেই, যদি হয় তবে তা কাকতালীয়। আর এই সুযোগ নিতে প্রতারকরা ওৎপেতে আছে।\nবিজ্ঞপ্তিতে সতর্ক করে বলা হয়, “ঘুষ বা তদবিরে চাকুরি হবে না, চাকরি হবে আপনার যোগ্যতায়।” “ঘুষ দিয়ে প্রতারিত হবেন না। নিজের যোগ্যতায় আস্থা রাখুন।”\nজেলা প্রশাসকের কার্যালয় সূত্র জানায়, দুনীর্তিমুক্ত ও স্বচ্ছ প্রক্রিয়ার মাধ্যমে সরকারি প্রাথমিক বিদ্যালয়ের সহকারী শিক্ষক নিয়োগের মৌখিক পরীক্ষা নেওয়ার আয়োজন সম্পন্ন হয়েছে। ১৮ অক্টোবর থেকে ২৯ অক্টোবর পর্যন্ত সকাল সাড়ে ১০টা থেকে বিকেল ৫টা পর্যন্ত এই মৌখিক পরীক্ষা অনুষ্ঠিত হবে।\nহাওর জলাশয়ে ফুটছে না শাপলা ফুল